[]

บริษัท ทีพีไอ โพลีน จำกัด (มหาชน)

ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผุ้ถือหุ้น

7.1 จำนวนทุนจดทะเบียนและทุนชำระแล้วของบริษัท

หุ้นสามัญ

  ณ วันที่ 31 ธันวาคม 2558 บริษัทมีทุนจดทะเบียน 24,815,000,000 บาท
  ประกอบด้วยหุ้นสามัญ 24,815,000,000 หุ้น มูลค่าที่ตราไว้หุ้นละ 1 บาท
  โดยเป็นทุนที่ออกและชำระเต็มมูลค่า 20,190,000,000 บาท ประกอบด้วยหุ้นสามัญ
  20,190,000,000 หุ้นมูลค่าที่ตราไว้หุ้นละ 1 บาท

7.2 ผู้ถือหุ้น

  รายชื่อผู้ถือหุ้น 10 อันดับแรก ณ วันที่ 21 ธันวาคม 2558 (ณ วันที่ปิดทะเบียนครั้งหลังสุด)

+----------------------------------------+-------------------+---------+
| รายชื่อผู้ถือหุ้น                             | จำนวนหุ้น           | %       |
+----------------------------------------+-------------------+---------+
| ผู้ถือหุ้นโดยกลุ่มเลี่ยวไพรัตน์                   |                   |         |
+----------------------------------------+-------------------+---------+
| 1.  บริษัท เลียวไพรัตนวิสาหกิจ จำกัด 1/       | 4,242,595,450     | 21.01   |
+----------------------------------------+-------------------+---------+
| 2. บริษัท ไทยปิโตรเคมีกัลอุตสาหกรรม จำกัด 1/  | 2,752,698,160     | 13.63   |
+----------------------------------------+-------------------+---------+
| 3. นางอรพิน เลี่ยวไพรัตน์                   | 867,146,240       | 4.29    |
+----------------------------------------+-------------------+---------+
| 4. นายประหยัด เลี่ยวไพรัตน์                 | 867,122,740       | 4.29    |
+----------------------------------------+-------------------+---------+
| 5. นายภากร เลี่ยวไพรัตน์                   | 862,745,810       | 4.27    |
+----------------------------------------+-------------------+---------+
| 6. นายประมวล เลี่ยวไพรัตน์                 | 808,900,000       | 4.01    |
+----------------------------------------+-------------------+---------+
| 8. นางสาวภัทรพรรณ เลี่ยวไพรัตน์             | 629,077,220       | 3.12    |
+----------------------------------------+-------------------+---------+
| รวมผู้ถือหุ้นโดยกลุ่มเลี่ยวไพรัตน์                | 11,030,285,620    | 54.62   |
+----------------------------------------+-------------------+---------+
| 7. ธนาคารกรุงเทพ จำกัด (มหาชน)           | 657,693,240       | 3.26    |
+----------------------------------------+-------------------+---------+
| 9. นายนเรศ งามอภิชน                     | 272,533,800       | 1.35    |
+----------------------------------------+-------------------+---------+
| 10. นายวีระพันธุ์ ทีปสุวรรณ                  | 231,185,600       | 1.15    |
+----------------------------------------+-------------------+---------+

หมายเหตุ : 1/ ถือหุ้นใหญ่โดยกลุ่มเลี่ยวไพรัตน์

7.3 การออกหลักทรัพย์อื่นของบริษัท

  วันที่ 31 ธันวาคม 2558 บริษัทมีหุ้นกู้ที่ได้เสนอขายในประเทศ ประเภทระบุชื่อผู้ถือ ไม่ด้อยสิทธิ
  ไม่มีหลักประกัน และมีผู้แทนผู้ถือหุ้นกู้ ดังนี้

  ----------- ---------------- --------------- ------------------------ ----------------- -----------------
  หุ้นกู้         จำนวน (บาท)      อัตราดอกเบี้ยต่อปี   อายุ และกำหนดการไถ่ถอน     อันดับความน่าเชื่อถือ   แนวโน้มอันดับเครดิต

  TPIPL165A   3,000,000,000    5.20 % ต่อปี      อายุ 3 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2559                                  

  TPIPL177A   3,000,000,000    5.00 % ต่อปี      อายุ 3.5 ปี ครบกำหนดไถ่ถอนปี BBB+              คงที่ (Stable)
                                               พ.ศ. 2560                                  

  TPIPL187A   2,000,000,000    5.30 % ต่อปี      อายุ 4.5 ปี ครบกำหนดไถ่ถอนปี BBB+              คงที่ (Stable)
                                               พ.ศ. 2561                                  

  TPIPL191A   3,000,000,000    4.85 % ต่อปี      อายุ 4 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2562                                  

  TPIPL201A   3,000,000,000    5.20 % ต่อปี      อายุ 5 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2563                                  

  TPIPL188A   3,000,000,000    4.10 % ต่อปี      อายุ 3 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2561                                  

  TPIPL198A   2,750,000,000    4.40 % ต่อปี      อายุ 4 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2562                                  

  TPIPL208A   2,205,000,000    4.65 % ต่อปี      อายุ 5 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2563                                  

  TPIPL218A   3,600,000,000    4.90 % ต่อปี      อายุ 6 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2564                                  

  TPIPL228A   4,000,000,000    5.20 % ต่อปี      อายุ 7 ปี ครบกำหนดไถ่ถอนปี   BBB+              คงที่ (Stable)
                                               พ.ศ. 2565                                  

  รวม         29,555,000,000                                                              
  ----------- ---------------- --------------- ------------------------ ----------------- -----------------

  ตั๋วแลกเงินระยะสั้น

  ณ วันที่ 28 มกราคม 2559 บริษัทมียอดคงค้างตั๋วแลกเงินระยะสั้นจำนวน 1,130 ล้านบาท

  7.4 นโยบายการจ่ายเงินปันผล

  บริษัทมีนโยบายจ่ายเงินปันผลประจำปีให้แก่ผู้ถือหุ้นตามงบการเงินเฉพาะกิจการ
  โดยบริษัทจะจ่ายเงินปันผลในรอบระยะเวลาบัญชีถัดไป โดยพิจารณาจากผลประกอบการ
  สภาพคล่อง กระแสเงินสดหมุนเวียน และสถานะทางการเงินของบริษัท
  โดยการประกาศจ่ายเงินปันผลประจำปีจะต้องได้รับความเห็นชอบจากที่ประชุมสามัญผู้ถือหุ้นประจำปีด้วย

  นอกจากนี้ คณะกรรมการบริษัทอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
  เมื่อเห็นว่าบริษัทมีกำไรสมควรพอที่จะทำเช่นนั้น
  และเมื่อได้จ่ายเงินปันผลแล้วให้รายงานให้ที่ประชุมผู้ถือหุ้นทราบในการประชุมคราวต่อไป

  -------------------------------- ------------- ------------- ------------
                                   ปี 2556*       ปี 2557        ปี 2558

  กำไรสุทธิต่อหุ้น (บาท)                0.018         0.049         (0.019)

  เงินปันผลต่อหุ้น (บาท)                0.015         0.02          N/A

  มูลค่าที่ตราไว้ต่อหุ้น (บาท)             1.00          1.00          1.00

  อัตราการจ่ายเงินปันผลต่อกำไรสุทธิ (%)   82.18         40.94         N/A
  -------------------------------- ------------- ------------- ------------

  หมายเหตุ : * ในปี 2556 คำนวณโดยปรับมูลค่าที่ตราไว้ต่อหุ้นจาก 10 บาท เป็น 1 บาท
  เพื่อการเปรียบเทียบ

8. โครงสร้างการจัดการ

8.1 คณะกรรมการบริษัท

  โครงสร้างการจัดการของบริษัท ณ วันที่ 31 ธันวาคม 2558 ประกอบด้วยคณะกรรมการ 3 ชุด
  ได้แก่คณะกรรมการบริษัท คณะกรรมการบริหาร และคณะกรรมการตรวจสอบ
  โดยคณะกรรมการบริษัทมีจำนวน 16 ท่าน ประกอบด้วยกรรมการอิสระ 7 ท่าน
  ซึ่งเป็นจำนวนที่เกิน 1 ใน 3 ของกรรมการทั้งคณะ
  โดยมีรายละเอียดโครงสร้างการจัดการบริษัท ดังนี้

  (รายละเอียดเกี่ยวกับคณะกรรมการบริษัท ผู้บริหาร และผู้มีอำนาจควบคุมของบริษัท
  และรายละเอียดเกี่ยวกับกรรมการของบริษัทย่อยปรากฏตามเอกสารแนบ 1 และ 2 ตามลำดับ)

  1) คณะกรรมการบริษัท ณ วันที่ 31 ธันวาคม 2558

  ------------------------------------------------------------------------
  เลขที่    ชื่อ – สกุล                    ตำแหน่ง
  ------- --------------------------- ------------------------------------
  1       นายวิสิทธิ์ น้อยพันธุ์              ประธานกรรมการและกรรมการอิสระ

  2       นายประชัย เลี่ยวไพรัตน์          กรรมการ

  3       นายประทีป เลี่ยวไพรัตน์          กรรมการ

  4       ดร.ประมวล เลี่ยวไพรัตน์         กรรมการ

  5       ดร.นราศรี ไววนิชกุล            กรรมการอิสระและประธานกรรมการตรวจสอบ

  6       นางบุญศรี เลี่ยวไพรัตน์           กรรมการ

  7       ดร.ชวิน เอี่ยมโสภณา            กรรมการ

  8       นายประหยัด เลี่ยวไพรัตน์         กรรมการ

  9       นางอรพิน เลี่ยวไพรัตน์           กรรมการ

  10      นายมนัส สุขสมาน               กรรมการอิสระและกรรมการตรวจสอบ

  11      พลตำรวจเอกชาญชิต เพียรเลิศ     กรรมการอิสระและกรรมการตรวจสอบ

  12      นายพิเศษ เอี่ยมสกุลรัตน์          กรรมการ

  13      นายทวิช เตชะนาวากุล           กรรมการอิสระ

  14      นายทยุติ ศรียุกต์สิริ              กรรมการ

  15      นายขันธ์ชัย วิจักขณะ             กรรมการอิสระ

  16      นายจุลสิงห์ วสันตสิงห์            กรรมการอิสระ
  ------------------------------------------------------------------------

  หมายเหตุ: นายนิติสิทธิ์ จงพิทักษ์รัตน์ ทำหน้าที่เลขานุการบริษัท
  (รายละเอียดเกี่ยวกับเลขานุการ

  ของบริษัท ปรากฏตามเอกสารแนบ 1)

  ทั้งนี้ รายละเอียดเกี่ยวกับการประชุมคณะกรรมการบริษัทปรากฎในหัวข้อ 9 เรื่อง
  “การกำกับดูแลกิจการ” หมวดที่ 5 “ความรับผิดชอบของคณะกรรมการ”

ขอบเขตอำนาจและหน้าที่ของคณะกรรมการบริษัท

1.  ปฏิบัติหน้าที่โดยใช้ความรู้ความสามารถและประสบการณ์ให้เป็นไปตามกฎหมายวัตถุประสงค์และข้อบังคับด้วยความระมัดระวังเพื่อรักษาผลประโยชน์ของบริษัท
    และรับผิดชอบต่อผู้ถือหุ้น

2.  พิจารณานโยบาย วิสัยทัศน์ แผนงาน และกลยุทธ์ที่สำคัญเกี่ยวกับทิศทางและนโยบายของบริษัท
    รวมทั้งจรรยาบรรณในการดำเนินธุรกิจ
    และกำกับดูแลให้มีการปฎิบัติตามแผนงานที่กำหนดไว้อย่างมีประสิทธิภาพ

3.  ติดตามผลการดำเนินงานของบริษัทและความคืบหน้าที่สำคัญด้านต่างๆ

4.  กำหนดเงินปันผลระหว่างกาลให้แก่ผู้ถือหุ้น

5.  จัดให้มีระบบบัญชี การรายงานทางการเงินและการสอบบัญชีที่ถูกต้อง โปร่งใส ทันต่อเวลา
    และเป็นไปตามหลักการบัญชีที่รับรองโดยทั่วไป

6.  ดูแลระบบการควบคุมภายใน และกำกับการตรวจสอบภายในและการตรวจสอบภายนอก
    ให้ทำหน้าที่อย่างมีประสิทธิผล รวมทั้งดูแลให้มีการบริหารความเสี่ยงที่เหมาะสม

7.  จัดให้มีการกำกับดูแลกิจการที่ดีรวมถึงการพัฒนาระบบการบริหารความเสี่ยง
    และดูแลผลประโยชน์ของผู้ถือหุ้นทุกกลุ่มอย่างเป็นธรรม
    รวมถึงดูแลในเรื่องการสื่อสารกับผู้มีส่วนได้ส่วนเสียของบริษัทและสาธารณชนอย่างเหมาะสม

8.  ดูแลและแก้ไขปัญหาความขัดแย้งทางผลประโยชน์รวมถึงรายการที่เกี่ยวโยงกันที่อาจเกิดขึ้นให้เป็นไปตามกฎระเบียบที่เกี่ยวข้อง

  2) คณะกรรมการบริหาร ณ วันที่ 31 ธันวาคม 2558

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายประชัย เลี่ยวไพรัตน์           ประธานกรรมการบริหาร

  2          นายประทีป เลี่ยวไพรัตน์           กรรมการบริหาร

  3          ดร.ประมวล เลี่ยวไพรัตน์          กรรมการบริหาร

  4          ดร.ชวิน เอี่ยมโสภณา             กรรมการบริหาร

  5          นายประหยัด เลี่ยวไพรัตน์          กรรมการบริหาร

  6          นางอรพิน เลี่ยวไพรัตน์            กรรมการบริหาร

  7          นายทยุติ ศรียุกต์สิริ               กรรมการบริหาร
  ---------- ---------------------------- -------------------------------

  กรรมการผู้มีอำนาจลงนามแทนบริษัทจำนวน 7 ท่าน ข้างต้น
  เป็นผู้มีอำนาจลงนามแทนบริษัทโดยกรรมการ 2 ใน 7
  ท่านนี้ลงลายมือชื่อร่วมกันพร้อมประทับตราสำคัญของบริษัท

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัท

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงานตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัท

  3) คณะกรรมการตรวจสอบ ณ วันที่ 31 ธันวาคม 2558

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          ดร.นราศรี ไววนิชกุล             ประธานกรรมการตรวจสอบ *

  2          นายมนัส สุขสมาน                กรรมการตรวจสอบ

  3          พลตำรวจเอกชาญชิต เพียรเลิศ      กรรมการตรวจสอบ
  ---------- ---------------------------- -------------------------------

หมายเหตุ : * มีความรู้และประสบการณ์ในการสอบทานงบการเงิน

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทให้ตรงต่อความเป็นจริงครบถ้วนเพียงพอและเชื่อถือได้

  2. ดูแลให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิภาพ

  3. พิจารณาคัดเลือกและเสนอแต่งตั้งผู้สอบบัญชีของบริษัท

  4.
  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท

  5.
  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

  6. จัดทำรายงานผลการดำเนินงานของคณะกรรมการตรวจสอบ
  โดยเปิดเผยไว้ในรายงานประจำปีของบริษัท
  ตามหลักเกณฑ์ที่ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์กำหนด

  7. ปฏิบัติหน้าที่อื่นใดที่กำหนดในข้อบังคับของบริษัท

  8. ปฏิบัติการอื่นใดตามที่คณะกรรมการบริษัทมอบหมาย

8.2 ผู้บริหารของบริษัท

  รายชื่อผู้บริหารของบริษัท ณ วันที่ 31 ธันวาคม 2558

  ------- ------------------------ ---------------------------------------
  เลขที่    ชื่อ – สกุล                 ตำแหน่ง

  1       นายประชัย เลี่ยวไพรัตน์       ประธานเจ้าหน้าที่บริหาร

  2       นายประทีป เลี่ยวไพรัตน์       กรรมการผู้จัดการใหญ่

  3       ดร.ประมวล เลี่ยวไพรัตน์      กรรมการผู้จัดการใหญ่

  4       นายประหยัด เลี่ยวไพรัตน์      กรรมการผู้จัดการใหญ่

  5       นางอรพิน เลี่ยวไพรัตน์        กรรมการรองผู้จัดการใหญ่อาวุโส

  6       นายประเสริฐ อิทธิเมฆินทร์     รองผู้จัดการใหญ่อาวุโสสายบัญชีและการเงิน

  7       นางสาวจุฬารัตน์ ด่านวัฒนชัย    รองผู้จัดการใหญ่สายบัญชีและการเงิน

  8       นายอนุกูล ปิยะปกรณ์          รองผู้จัดการใหญ่ฝ่ายบัญชี

  9       นายพงศ์ศักดิ์ เหยี่ยงสกุล       รองผู้จัดการใหญ่ฝ่ายการเงิน-ปฏิบัติการการเงิน
  ------- ------------------------ ---------------------------------------

  อำนาจและหน้าที่ของประธานเจ้าหน้าที่บริหาร

1.  บริหารงานของบริษัทให้เป็นไปตามข้อบังคับบริษัท
    และตามที่คณะกรรมการบริษัทในฐานะผู้บริหารแผนมอบหมายโดยบริหารตามแผนงานที่ได้รับอนุมัติจากคณะกรรมการบริษัทด้วยความระมัดระวังรักษาผลประโยชน์ของบริษัทและผู้ถือหุ้นอย่างดีที่สุด

  2. ดำเนินกิจการและบริหารงานประจำวันทั่วไปให้ลุล่วงอย่างมีประสิทธิภาพและประสิทธิผล

  3. บรรจุแต่งตั้งถอดถอนโยกย้ายลงโทษทางวินัยพนักงานและลูกจ้างตามระเบียบบริษัท

  4. รายงานความก้าวหน้าตามแผนงานและงบประมาณที่ได้รับอนุมัติจากคณะกรรมการบริษัท

  ความสัมพันธ์ทางธุรกิจหรือการให้บริการทางวิชาชีพระหว่างกรรมการอิสระกับบริษัท บริษัทใหญ่
  บริษัทย่อย บริษัทร่วม หรือนิติบุคคลที่อาจมีความขัดแย้ง
  ซึ่งมีมูลค่าเกินกว่าที่กำหนดไว้ในประกาศว่าด้วยการขออนุญาตและการอนุญาตให้เสนอขายหุ้นที่ออกใหม่
  (ถ้ามี) ในปีที่ผ่านมา
  รวมทั้งมติและความเห็นของคณะกรรมการบริษัทที่อนุมัติให้ทำรายการที่เกี่ยวกับความสัมพันธ์ทางธุรกิจหรือการให้บริการทางวิชาชีพดังกล่าว
  (ถ้ามี)

- ไม่มี –

การสรรหากรรมการและผู้บริหาร

คณะกรรมการบริษัทเป็นผู้ทำหน้าที่สรรหากรรมการ และผู้บริหาร
โดยจะพิจารณาจากความรู้ความสามารถ ทักษะ ประสบการณ์ มีคุณธรรม จริยธรรม ความเป็นอิสระ
กล้าแสดงความคิดเห็น ปฏิบัติหน้าที่กรรมการด้วยความรับผิดชอบ ความระมัดระวัง และความซื่อสัตย์
สามารถเข้าร่วมประชุมกรรมการอย่างสม่ำเสมอ มีประวัติการทำงานและจริยธรรมที่ดีงาม
โดยพิจารณาให้องค์ประกอบของคณะกรรมการมีความสมบูรณ์ และเป็นประโยชน์สูงสุดต่อบริษัท
และคำนึงถึงโอกาสที่อาจมีปัญหาในเรื่องความขัดแย้งทางผลประโยชน์ด้วย

  ทั้งนี้
  การเลือกตั้งกรรมการทดแทนกรรมการที่ออกจากตำแหน่งเมื่อครบวาระหรือการตั้งกรรมการเพิ่ม
  ถือปฏิบัติตามพระราชบัญญัติบริษัทมหาชนจำกัดและข้อบังคับของบริษัท

  สำหรับการคัดเลือกบุคคลผู้ดำรงตำแหน่งผู้บริหาร บริษัทจะพิจารณาจากความรู้ ความสามารถ
  ประสบการณ์ในธุรกิจที่เกี่ยวข้องและประวัติการทำงาน
  โดยดำเนินการคัดเลือกตามระเบียบเกี่ยวกับการบริหารทรัพยากรบุคคล

ส่วนการคัดเลือกกรรมการอิสระบริษัทมีหลักเกณฑ์ในการพิจารณาคัดเลือก ดังนี้

  1.
  หลักเกณฑ์ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์และตามกฎระเบียบของตลาดหลักทรัพย์แห่งประเทศไทย
  ดังนี้

  (1)
  ถือหุ้นไม่เกินร้อยละ1ของจำนวนหุ้นที่มีสิทธิออกเสียงทั้งหมดในบริษัทบริษัทในเครือบริษัทร่วมหรือบุคคลที่อาจมีความขัดแย้ง
  (นับรวมบุคคลที่เกี่ยวข้องตามมาตรา 258 ตามกฎหมายว่าด้วยหลักทรัพย์และตลาดหลักทรัพย์)

  (2) ไม่มีส่วนร่วมในการบริหารงานรวมทั้งไม่เป็นลูกจ้างพนักงานที่ปรึกษาที่ได้รับเงินเดือนประจำ
  หรือผู้ที่มีอำนาจควบคุมของบริษัทบริษัทในเครือบริษัทร่วมหรือบุคคลที่อาจมีความขัดแย้ง

  (3) ไม่มีความสัมพันธ์ทางธุรกิจ
  รวมทั้งไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อมทั้งในด้านการเงินและการบริหารของบริษัทบริษัทในเครือบริษัทร่วมหรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  (4)
  ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับผู้บริหารของบริษัทผู้ถือหุ้นรายใหญ่บริษัทในเครือบริษัทร่วมหรือบุคคลที่อาจมีความขัดแย้งและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

  (5) สามารถเข้าร่วมประชุมคณะกรรมการของบริษัทได้อย่างสม่ำเสมอ
  เพื่อติดตามผลการดำเนินงานและเสนอความเห็นเพื่อการตัดสินใจในกิจกรรมต่างๆของบริษัท

  2.
  มีความรู้ความสามารถและประสบการณ์ที่เป็นประโยชน์กับธุรกิจของบริษัทเช่นความรู้ด้านวิศวกรรมด้านบัญชีและการเงินเป็นต้น

  3.
  มีคุณสมบัติในเรื่องประวัติและชื่อเสียงที่ผ่านมาในทางที่ดีไม่เคยมีพฤติกรรมที่แสดงถึงการประพฤติผิดต่อหน้าที่ที่ต้องปฏิบัติด้วยความระมัดระวัง
  (Duties of care) และซื่อสัตย์สุจริต (Duties of
  loyalty)เพื่อประโยชน์ที่ดีที่สุดของผู้ถือหุ้นผู้มีส่วนได้เสียที่เกี่ยวข้องทุกฝ่ายและของกิจการที่ตนเป็นหรือเคยเป็นผู้บริหาร

8.3 เลขานุการบริษัท ณ วันที่ 31 ธันวาคม 2558

  นายนิติสิทธิ์ จงพิทักษ์รัตน์ ทำหน้าที่เลขานุการบริษัท

  (รายละเอียดเกี่ยวกับเลขานุการบริษัท ปรากฏตามเอกสารแนบ 1)

  8.4 ค่าตอบแทนของกรรมการและผู้บริหาร

1.  ค่าตอบแทนที่เป็นตัวเงิน

  1.1 ค่าตอบแทนกรรมการของบริษัท

  ในปี 2558 ค่าตอบแทนของกรรมการบริษัทจำนวน 16 ท่าน
  ที่ได้รับในรูปของค่าตอบแทนกรรมการและโบนัสเป็นจำนวนรวมทั้งสิ้น 28,333,440 บาท
  เทียบกับค่าตอบแทนและโบนัสของกรรมการบริษัทจำนวน 16 ท่าน เป็นจำนวนรวม 26,498,968
  ในปี 2557 ที่ผ่านมา โดยมีรายละเอียดค่าตอบแทนและโบนัส สำหรับปี 2558 ดังนี้

หน่วย: บาท

  -----------------------------------------------------------------------------------
  เลขที่   ชื่อ – สกุล               ตำแหน่ง          ค่าตอบแทน     โบนัส        รวม
  ------ ---------------------- --------------- ------------ ----------- ------------
  1.     นายวิสิทธิ์ น้อยพันธุ์         ประธานกรรมการ   1,528,260    242,580     1,770,840

  2.     นายประชัย เลี่ยวไพรัตน์     กรรมการ         1,528,260    242,580     1,770,840

  3.     นายประทีป เลี่ยวไพรัตน์     กรรมการ         1,528,260    242,580     1,770,840

  4.     ดร.ประมวล เลี่ยวไพรัตน์    กรรมการ         1,528,260    242,580     1,770,840

  5.     ดร.นราศรี ไววนิชกุล       กรรมการ         1,528,260    242,580     1,770,840

  6.     นางบุญศรี เลี่ยวไพรัตน์      กรรมการ         1,528,260    242,580     1,770,840

  7.     ดร.ชวิน เอี่ยมโสภณา       กรรมการ         1,528,260    242,580     1,770,840

  8.     นายประหยัด เลี่ยวไพรัตน์    กรรมการ         1,528,260    242,580     1,770,840

  9.     นางอรพิน เลี่ยวไพรัตน์      กรรมการ         1,528,260    242,580     1,770,840

  10.    นายมนัส สุขสมาน          กรรมการ         1,528,260    242,580     1,770,840

  11.    พลตำรวจเอกชาญชิต        กรรมการ         1,528,260    242,580     1,770,840
         เพียรเลิศ                                                         

  12.    นายพิเศษ เอี่ยมสกุลรัตน์     กรรมการ         1,528,260    242,580     1,770,840

  13.    นายทยุติ ศรียุกต์สิริ         กรรมการ         1,528,260    242,580     1,770,840

  14.    นายทวิช เตชะนาวากุล      กรรมการ         1,528,260    242,580     1,770,840

  15.    นายขันธ์ชัย วิจักขณะ        กรรมการ         1,528,260    242,580     1,770,840

  16.    นายจุลสิงห์ วสันตสิงห์       กรรมการ         1,528,260    242,580     1,770,840

         รวม                                    24,452,160   3,881,280   28,333,440
  -----------------------------------------------------------------------------------

1.2 ค่าตอบแทนผู้บริหารของบริษัท

  ค่าตอบแทนผู้บริหารของบริษัทจำนวนรวม 5 ท่าน ที่ได้รับในรูปของเงินเดือนและโบนัสในปี 2558
  เป็นจำนวนรวมทั้งสิ้น 245,991,600 บาท เทียบกับจำนวนค่าตอบแทนผู้บริหารจำนวน 5 ท่าน
  เป็นจำนวนรวมทั้งสิ้น 236,649,100 บาท ในปี 2557 ที่ผ่านมา

2. ค่าตอบแทนอื่น

บริษัทจัดให้มีรถประจำตำแหน่งแก่ผู้บริหารของบริษัท

การถือหุ้นในบริษัทของกรรมการและผู้บริหาร (รวมคู่สมรสและบุตรที่ยังไม่บรรลุนิติภาวะ)

ณ วันที่ 21 ธันวาคม 2558

+------------------------+--------------+--------------+-------------+
| รา                     | จำนวนหุ้นที่ถือ   | จำนวนหุ้นที่ถือ   | เปลี่ยนแปลง   |
| ยชื่อคณะกรรมการและผู้บริหาร |              |              |             |
|                        | ณ วันที่        | ณ วันที่        | เ           |
|                        |              |              | พิ่มขึ้น/(ลดลง) |
|                        | 21 ธันวาคม    | 25 พฤษภาคม   |             |
|                        | 2558         | 2558         | ระหว่างปี     |
|                        |              |              | 2558        |
|                        | (หุ้น)         | (หุ้น)         |             |
|                        |              |              | (หุ้น)        |
+------------------------+--------------+--------------+-------------+
| 1. นายวิสิทธิ์ น้อยพันธุ์      | -            | -            | -           |
+------------------------+--------------+--------------+-------------+
| 2. นายประชัย เลี่ยวไพรัตน์  | 867,246,240  | 867,246,240  | -           |
+------------------------+--------------+--------------+-------------+
| 3. นายประทีป เลี่ยวไพรัตน์  | 1,940,000    | 1,770,000    | 170,000     |
+------------------------+--------------+--------------+-------------+
| 4. ดร.ประมวล เลี่ยวไพรัตน์ | 809,000,000  | 809,000,000  | -           |
+------------------------+--------------+--------------+-------------+
| 5. ดร.นราศรี ไววนิชกุล    | -            | -            | -           |
+------------------------+--------------+--------------+-------------+
| 6. นางบุญศรี เลี่ยวไพรัตน์   | -            | -            | -           |
+------------------------+--------------+--------------+-------------+
| 7. ดร.ชวิน เอี่ยมโสภณา    | 21,910,000   | 21,910,000   | -           |
+------------------------+--------------+--------------+-------------+
| 8. นายประหยัด เลี่ยวไพรัตน์ | 883,217,140  | 883,217,140  | -           |
+------------------------+--------------+--------------+-------------+
| 9. นางอรพิน เลี่ยวไพรัตน์   | *            | *            | *           |
+------------------------+--------------+--------------+-------------+
| 10. นายมนัส สุขสมาน      | -            | -            | -           |
+------------------------+--------------+--------------+-------------+
| 11. พลตำรวจเอกชาญชิต    | 2,150,000    | 2,150,000    | -           |
| เพียรเลิศ                |              |              |             |
+------------------------+--------------+--------------+-------------+
| 12. นายพิเศษ เอี่ยมสกุลรัตน์ | 15,400,000   | 16,000,000   | (600,000)   |
+------------------------+--------------+--------------+-------------+
| 13. นายทวิช เตชะนาวากุล  | 1,091,180    | 1,091,180    | -           |
+------------------------+--------------+--------------+-------------+
| 14. นายทยุติ ศรียุกต์สิริ     | 94,425,890   | 91,425,890   | 3,000,000   |
+------------------------+--------------+--------------+-------------+
| 15. นายขันธ์ชัย วิจักขณะ    | 27,760       | 27,760       | -           |
+------------------------+--------------+--------------+-------------+
| 16. นายจุลสิงห์ วสันตสิงห์   | 50,000       | 50,000       | -           |
+------------------------+--------------+--------------+-------------+
| 17. นายประเสริฐ         | 10,480       | 10,480       | -           |
| อิทธิเมฆินทร์              |              |              |             |
+------------------------+--------------+--------------+-------------+
| 18. นางสาวจุฬารัตน์       | -            | -            | -           |
| ด่านวัฒนชัย               |              |              |             |
+------------------------+--------------+--------------+-------------+
| 19. นายอนุกูล ปิยะปกรณ์    | -            | -            | -           |
+------------------------+--------------+--------------+-------------+
| 20. นายพงศ์ศักดิ์ เหยี่ยงสกุล | -            | -            | -           |
+------------------------+--------------+--------------+-------------+

  หมายเหตุ: * นับรวมอยู่ในการเปลี่ยนแปลงหุ้นของนายประชัย เลี่ยวไพรัตน์ ตามมาตรา 258
  พรบ. หลักทรัพย์และตลาดหลักทรัพย์

8.5 พัฒนาบุคลากรให้สอดคล้องกับเป้าหมายขององค์กร

  ณ วันที่ 31 ธันวาคม 2558 บริษัทและบริษัทย่อย มีพนักงานรวมทั้งสิ้น 9,568 คน
  และมีผู้บริหารทั้งสิ้น 138 คน คิดเป็นจำนวนรวมทั้งสิ้น 9,706 คน

  ด้วยความมุ่งมั่นประกอบธุรกิจตามแบบอย่างบรรษัทภิบาล โปร่งใส เป็นธรรม รับผิดชอบต่อสังคม
  วัฒนธรรม และสิ่งแวดล้อม ควบคู่กับการเสริมสร้างพัฒนาศักยภาพให้แก่บุคลากร
  ปฏิรูปค่านิยมและวัฒนธรรมองค์กรสู่ความเป็นเลิศในทุกด้าน
  บริษัทตระหนักดีว่าบุคลากรเป็นทรัพยากรที่มีค่าและเป็นกำลังสำคัญในการขับเคลื่อนองค์กร
  โดยมุ่งเน้นพัฒนาบุคลากรให้เป็นผู้ที่มีคุณภาพ มีคุณธรรม จริยธรรม ยึดมั่นในความซื่อสัตย์ สุจริต
  มีความรับผิดชอบต่อองค์กรและสังคม นอกจากนี้
  บริษัทยังสนับสนุนให้พนักงานมีส่วนร่วมในการช่วยเหลือสังคม (Corporate Social
  Responsibility) ซึ่งบริษัทเชื่อว่าการพัฒนาพนักงานให้เป็นคนดีมีความสามารถ
  จะช่วยส่งเสริมให้องค์กรเติบโตก้าวหน้าอย่างยั่งยืน

  บริษัทได้พัฒนางานทรัพยากรบุคคลในด้านต่างๆ เพื่อสนับสนุนในเครือทีพีไอ โพลีน
  ให้สามารถดำเนินการได้อย่างมีประสิทธิภาพ ดังนี้

  ระบบการบริหารงานบุคคล ระบบบริหารงานบุคคลของบริษัทฯ เป็นระบบ Online
  เพื่อให้ได้ข้อมูลที่ถูกต้อง รวดเร็ว และอำนวยความสะดวกให้กับพนักงาน
  โดยบริษัทได้เชื่อมต่อระบบบริหารบุคคล Online ดังกล่าว
  ให้สามารถใช้งานได้ครอบคลุมทั่วทั้งองค์กร เช่น
  ระบบการลาและแจ้งเวลาทำงานระบบการบันทึกเวลาทำงานFinger Scan
  ระบบการประเมินผลการปฏิบัติงาน ระบบฐานข้อมูลพนักงาน ระบบ Pay Roll
  และติดตั้งกล้องCCTV ตามจุดสำคัญ เป็นต้น

  การพัฒนาบุคลากรและการเรียนรู้ บริษัทได้ให้ความสำคัญกับบุคลากร จึงมีนโยบายพัฒนาศักยภาพ
  ทักษะความรู้
  ความสามารถในการทำงานให้กับพนักงานทุกคนอย่างเหมาะสมและต่อเนื่องอย่างเท่าเทียมกัน
  ดังนี้

-   มีแผนงานและหลักสูตรฝึกอบรมพนักงาน
    เพื่อสอนงานทั้งในงานที่ต้องปฏิบัติหรือที่มีความเกี่ยวข้อง เพื่อให้พนักงานมีความรู้ ความเข้าใจ
    สามารถปฏิบัติงานได้อย่างถูกต้อง ปลอดภัยและเหมาะสมในแต่ละตำแหน่งงาน
    ทั้งยังส่งเสริมและสนับสนุนให้พนักงานเป็นผู้มีความสามารถและส่งเสริมทักษะในด้านการบริหารงาน
    การจัดการ และภาวะผู้นำ

-   การฝึกอบรมภายนอก (External Training) เพื่อพัฒนาศักยภาพ ความรู้
    ความสามารถตามลักษณะงานที่เหมาะสม
    โดยส่งพนักงานเข้ารับการอบรมหรือสัมมนาหลักสูตรต่างๆ กับสถาบันจัดอบรมภายนอก
    มีการส่งพนักงานไปดูงานทั้งในและต่างประเทศสม่ำเสมอ
    รวมทั้งส่งพนักงานไปอบรมกับศูนย์พัฒนาฝีมือแรงงาน และอบรมคณะกรรมการความปลอดภัย
    อาชีวอนามัยและสภาพแวดล้อมในการทำงาน ตามกฎกระทรวงกำหนด
    เพื่อเตรียมการสำหรับเป็นวิทยากรและผู้ตรวจสอบการจัดระดับฝีมือช่าง
    ของโรงงานตามกำหนด

-   การฝึกอบรมภายใน (In-house Training) เพื่อพัฒนาแนวคิด เสริมศักยภาพและความรู้
    ความสามารถในการปฏิบัติงาน
    ตลอดจนให้สอดคล้องกับเป้าหมายขององค์กรและสภาวการณ์การแข่งขันในปัจจุบัน

  โดยมีการจัดฝึกอบรมในหลายๆ ด้าน ดังนี้

-   หลักสูตรด้านการพัฒนาจิตใจและเตรียมความพร้อมในการปฏัติงาน ส่งเสริมคุณธรรม จริยธรรม
    โดยการปฏิบัติธรรมให้กับพนักงานใหม่ (Orientation) การฟังธรรมะและปฏิบัติธรรม
    การฝึกสมาธิ เดินจงกรม เป็นเวลา 1 วัน ที่วัดพระราม 9
    พร้อมทั้งให้มีการเรียนรู้กระบวนการผลิต ประเภทของผลิตภัณฑ์ปูนซีเมนต์ กระเบื้อง สี
    และปุ๋ยอินทรีย์และเยี่ยมชมโรงงานสระบุรี อีก 1 วัน
    เพื่อให้พนักงานเกิดความมั่นใจและภาคภูมิใจในบริษัท
    รวมถึงสร้างคุณธรรมและทัศนคติที่ดีต่อการทำงานและเพื่อนร่วมงาน

-   อบรมด้านการบริหารจัดการ (Management) ให้กับพนักงานและผู้บริหารทุกระดับ เช่น
    การสร้างทีมงาน การเป็นหัวหน้างานที่มีประสิทธิภาพ การบริหารเวลา ผู้บริหารระดับต้น
    ผู้บริหารระดับกลาง การกำหนดเป้าหมายและการวางแผนงาน การบริหารความเปลี่ยนแปลง
    (Change Management) 7 ทักษะ สำหรับหัวหน้างาน เทคนิคการพัฒนาและปรับปรุงงาน
    การบริหารผลการปฏิบัติงาน (PM) หัวหน้างานกับคนรุ่นใหม่ Gen Y เป็นต้น
    เพื่อพัฒนาทักษะในการบริหารให้สอดคล้องกับการดำเนินธุรกิจของบริษัท
    และสภาพการแข่งขันในยุคปัจจุบัน

-   อบรมด้านงานขาย
    เพื่อพัฒนาและเสริมทักษะด้านงานขายให้กับหน่วยงานขายและหน่วยงานที่เกี่ยวข้อง เช่น
    กลยุทธ์การรักษาลูกค้าเก่าและเพิ่มยอดขายจากลูกค้าใหม่ กลยุทธ์ในการแก้ไขเมื่อ
    ทีมขายขายได้ไม่ถึงเป้า เสริมสร้างความประทับใจของลูกค้าด้วย CRM และ CEM เป็นต้น

-   อบรมด้านความรู้เกี่ยวกับผลิตภัณฑ์และเทคนิควิธีการใช้งานผลิตภัณฑ์ประเภทต่างๆ เช่น
    ผลิตภัณฑ์ ทีพีไอและเทคนิคการใช้งาน ทบทวนความรู้เกี่ยวกับผลิตภัณฑ์ ผลิตภัณฑ์ไฟเบอร์ซีเมนต์
    ความรู้ผลิตภัณฑ์บล๊อคมวลเบา ผู้แทนขายกลุ่มวัสดุ ผลิตภัณฑ์ในกลุ่มสีนาโน และ Mortarเป็นต้น

-   หลักสูตรด้านระบบคุณภาพ เช่น ระบบคุณภาพ ISO 9001:2008,OHSAS 18001:2007
    Upgrade Training Course ข้อกำหนดมาตรฐาน ISO/IEC 17025:2005
    การจัดทำเอกสารระบบคุณภาพ และเอกสารที่เกี่ยวข้องตาม ISO/IEC 17025
    การควบคุมคุณภาพ ความรู้เกี่ยวกับข้อกำหนดมาตรฐาน ISO:14001 และ OHSAS:18001
    ความรับผิดชอบต่อสังคมสำหรับผู้บริหาร การป้องกันอันตรายจากรังสี
    การป้องกันอันตรายจากการปฏิบัติงานในที่อับอากาศ การจัดการขยะทั่วไปและขยะอันตราย
    ฯลฯ

-   หลักสูตรด้านอาชีวอนามัยและความปลอดภัย เช่น การใช้รถ forklift
    ยกเครื่องจักรอย่างปลอดภัย การใช้เครนอย่างปลอดภัย การดับเพลิงขั้นสูง
    การประเมินความเสี่ยง เจ้าหน้าที่ความปลอดภัยในการทำงานระดับหัวหน้างาน
    (จป.หัวหน้างาน) เจ้าหน้าที่ความปลอดภัยในการทำงาน ระดับบริหาร ฯลฯ

-   หลักสูตรด้านเทคนิค เช่น การเปลี่ยน TELESCROPIC CHUTE การเปลี่ยนสายพาน TIMMING
    BELT งานเชื่อม TIG-6G เทคนิคงานติดตั้งเครื่องจักรหนักเช่น Ball Mill, Pyrolysis,
    Roller mill, Kiln shell การปรับ Fine and Valve Aeration การอบชุมโลหะ
    (Heat Treatment) การควบคุม Roto Packer Classic การควบคุม Speed Flex
    การควบคุม Autoclave M/C การควบคุมระบบการทำงานของ Steam M/C ฯลฯ

-   การฝึกอบรมความรู้ในงาน (OJT : On the Job Training)
    เพื่อพัฒนาพนักงานให้สามารถปฏิบัติงานได้อย่างมีประสิทธิภาพมากยิ่งขึ้น
    มีการฝึกอบรมให้ความรู้พนักงานตาม Training Road Map (TRM)
    ของแต่ละแผนกอย่างต่อเนื่องสม่ำเสมอ เพื่อพัฒนาตนเองในการปฏิบัติงานได้อย่างมีคุณภาพ
    และมีประสิทธิภาพดียิ่งขึ้น สำหรับพนักงานใหม่และพนักงานที่มีการปรับระดับ
    บริษัทได้จัดหลักสูตรการเรียนรู้งานให้มีความรู้ความเข้าใจในการปฏิบัติงานของแต่ละหน่วยงาน
    โดยพนักงานจะต้องเรียนรู้และทดลองปฏิบัติงานจริงหมุนเวียนตามหน่วยงานต่าง ๆ ให้ครบทุก
    Function โดยใช้เวลาประมาณ 1 – 2 เดือน ก่อนเข้าปฏิบัติงานจริงในหน่วยงานต้นสังกัด
    ส่วนพนักงานเก่าบริษัทได้จัดหลักสูตรทบทวนความรู้ความเข้าใจในกระบวนการผลิตปูนซีเมนต์
    ให้กับพนักงานทุกคน

-   หลักสูตรด้านพลังงาน เช่น การอบรมระบบมาตรฐานการจัดการด้านพลังงาน อบรม TSV
    Energy Chart & Energy Equation การรณรงค์สร้างจิตสำนึกในการอนุรักษ์พลังงาน
    การพัฒนาขีดความสามารถผู้รับผิดชอบพลังงานในด้านการเพิ่มประสิทธิภาพวัสดุ
    เครื่องจักรอุปกรณ์

  จริยธรรมและคุณภาพชีวิต
  บริษัทร่วมกับการทางรถไฟแห่งประเทศไทยในการสร้างอนุสาวรีย์พระบาทสมเด็จพระจุลจอมเกล้าเจ้าอยู่หัว
  เพื่อประดิษฐานไว้ที่ริมทางรถไฟบริเวณผาเสด็จ เพื่อให้ประชาชนได้สักการะบูชา
  และเป็นแหล่งท่องที่ยวที่สำคัญของท้องถิ่น และได้มีการสร้างพระพุทธรูป
  ไว้ตามจุดสำคัญของโรงงาน
  เพื่อเป็นที่ยึดเหนี่ยวจิตใจและสักการบูชาสำหรับพนักงานและบุคคลทั่วไป
  ทั้งยังให้พนักงานส่งบุตร-หลานเข้าอบรมโครงการ “สติ สมาธิ ปัญญากับการเรียน”
  เพื่อเป็นการฝึกสมาธิและเกิดแรงจูงใจในการศึกษาเล่าเรียน โดยไม่เสียค่าใช้จ่าย ณ
  ธรรมสถานเฉลิมพระเกียรติรัชการที่ 9 วัดพระรามเก้ากาญจนาภิเษก กรุงเทพมหานคร

  นอกจากนี้ บริษัทยังมุ่งเน้นดูและเอาใจใส่พนักงานให้มีความเป็นอยู่ที่ดี
  มีความปลอดภัยในชีวิตและทรัพย์สิน โดยมีโครงการต่างๆ เกิดขึ้น ดังนี้

-   โครงการการป้องกันและแก้ไขปัญหายาเสพติด
    บริษัทได้รับเกียรติบัตรเป็นโรงงานสีขาวปลอดยาเสพติดแบบยั่งยืน
    มีการสุ่มตรวจสารเสพติดจากปัสสาวะให้กับพนักงานและคนงานเป็นประจำ
    มีการสุ่มตรวจแอลกอฮอล์จากลมหายใจก่อนเข้าทำงาน
    และระหว่างเวลาทำงานในช่วงเทศกาลต่าง ๆ
    เพื่อเฝ้าระวังและป้องกันการเกิดอุบัติเหตุเป็นประจำ

-   โครงการบริหารจัดการด้านเอดส์ในสถานประกอบการ
    ซึ่งบริษัทได้รับการรับรองมาตรฐานการประกอบกิจการ “ระดับเงิน”
    ในเรื่องของการจัดการด้านเอดส์

-   บริษัทได้รับมอบหมายจาก คสช.
    ให้เป็นศูนย์กำจัดขยะในเขตพื้นที่จังหวัดพระนครศรีอยุธยาและจังหวัดลพบุรี
    โดยขยะที่นำมากำจัดบริษัทจะนำไปแยกเป็นเชื้อเพลิงและส่วนอินทรีย์วัตถุจะนำไปผลิตปุ๋ยอินทรีย์
    นอกจากนี้ บริษัทยังเป็นแหล่งเรียนรู้การกำจัดขยะและการผลิตปุ๋ยอินทรีย์ที่สำคัญ
    ดังจะเห็นได้จากการที่องค์กรและสถาบันต่างๆ ขอเข้าเยี่ยมชมโรงงานเป็นประจำ

-   การสนับสนุนเปิดโอกาสให้กับคนพิการเข้าร่วมทำงานกับบริษัทด้วย
    โดยสนับสนุนหลักการความเสมอภาค และความเท่าเทียมในสังคม
    บริษัทมีระเบียบปฏิบัติอย่างชัดเจนในการจ้างงานโดยไม่จำกัดเพศ อายุ แหล่งที่มาทางสังคม
    ชนชั้น สถานภาพ เชื้อชาติ ศาสนา สถาบันการศึกษา
    รวมทั้งค่าตอบแทนและความเจริญก้าวหน้าในหน้าที่การงาน ทั้งนี้
    จะต้องพิจารณาความเหมาะสมกับประเภทของงานและความสามารถส่วนบุคคล

  ด้านประเพณีและวัฒนธรรม บริษัทได้ช่วยเหลือสังคมในทุกๆ ด้านมาโดยตลอด
  ไม่ว่าจะเป็นการบริจาคผลิตภัณฑ์ หรือสนันสนุนงบประมาณ
  ให้แก่หน่วยงานหลายแห่งในประเทศไทย การบริจาคผลิตภัณฑ์ปุ๋ยอินทรีย์ และปูนทีพีไอ
  ให้กับวัดต่างๆ ทั่วประเทศ เพื่อนำไปก่อสร้างเจดีย์ ศาลาการเปรียญ อุโบสถ กุฎิ
  อาคารวิปัสสนากรรมฐาน อาคารเรียนปริยัติธรรม สถานปฏิบัติธรรมฯ
  รวมถึงการเป็นเจ้าภาพทอดกฐินทอดผ้าป่าให้กับวัดหลายแห่ง เช่น
  การทำบุญถวายผ้ากฐินและทอดผ้าป่าประจำปี ณ วัดหินลับ อ.มวกเหล็ก จ. สระบุรี
  และมหาจุลกฐินที่วัดศรีดอนมูล จังหวัดเชียงใหม่ ทอดพระกฐินวัดป่าดาราภิรมย์ จังหวักเชียงใหม่
  ร่วมสนับสนุนชุมชนในการสืบสานประเพณี และวัฒนธรรมท้องถิ่น อาทิเช่น
  ประเพณีท้องถิ่นไทยวนทำบุญกลางทุ่ง กลางบ้าน ประเพณีสงกรานต์ เป็นต้น
  ร่วมสนับสนุนงานประจำปีเมืองแก่งคอย “ย้อนรอยอดีตสงครามโลก ครั้งที่ 2”  ร่วมงานประเพณี
  ไหลแพไฟที่ อำเภอท่าคล้อ จังหวัดสระบุรี ประเพณีตักบาตรดอกไม้ ประเพณีเข้าพรรษา
  ประเพณีวันลอยกระทง ประเพณีสวัสดีปีใหม่ผู้นำชุมชน

  คุณภาพและส่งเสริมการเพิ่มผลผลิต
  บริษัทให้ความใส่ใจและตระหนักถึงการปรับปรุงคุณภาพทั้งด้านการผลิต สิ่งแวดล้อม
  สุขภาพอนามัยและความปลอดภัยของพนักงาน และความรับผิดชอบต่อสังคม (CSR)
  ควบคู่กับการพัฒนาธุรกิจอย่างต่อเนื่อง โดยการจัดกิจกรรมส่งเสริมคุณภาพต่างๆ
  และจัดอบรมให้ความรู้กับพนักงานทุกระดับ เช่น ระบบมาตรฐานคุณภาพ ISO 9000
  ระบบการจัดการสิ่งแวดล้อม ISO 14001 และOHSAS:18001
  ระบบการจัดการอาชีวอนามัยและความปลอดภัย มอก.18001
  ความรับผิดชอบต่อสังคม(CSR)สำหรับพนักงานและผู้บริหาร เป็นต้น นอกจากนี้
  ยังจัดกิจกรรมการเพิ่มประสิทธิภาพของฝ่ายสนับสนุน Office Improvement (OI)
  ซึ่งเป็นการทำ TPM (Total Productive Management)
  ในหน่วยงานที่ไม่เกี่ยวข้องกับการผลิตโดยตรง แต่มีผลในการสนับสนุนต่อการผลิต
  โดยมุ่งเน้นกำจัดการสูญเสียที่เกิดขึ้นจากการทำงาน และเพิ่มประสิทธิภาพการทำงานให้สูงขึ้น

  นอกจากการประเมินผลการปฏิบัติงานที่ผู้บังคับบัญชาจะประเมินผู้ใต้บังคับบัญชาแต่ละคนแล้ว
  ได้มีการเพิ่มระบบประเมินแบบใหม่
  โดยมุ่งหวังให้พนักงานทุกระดับได้รับทราบและรับผิดชอบต่อการดำเนินงานของโรงงานร่วมกัน
  โดยเฉพาะอย่างยิ่งจากต้นทุนการผลิตรวม ต้นทุนค่าใช้จ่ายต่างๆ ของแต่ละฝ่าย
  การดำเนินงานด้านความปลอดภัยของแต่ละแผนกและการเข้าร่วมกิจกรรมเพิ่มผลผลิตของพนักงานแต่ละคน,
  สำหรับกิจกรรม TPM (Total Productive Management) โดยในส่วนของเสาหลัก OI
  (Office Improvement) มีความก้าวหน้าในการทำกิจกรรมถึงขั้น Work Flow Analysis
  ที่เด่น ๆ ได้แก่

-   Automation Warehouse ปรับปรุงระบบการเบิกจ่ายพัสดุโดยใช้ Robot

-   จัดระบบการเบิกจ่าย Spare Part ให้แผนก Store สามารถจ่ายของได้ตลอดเวลา
    โดยการบริหาร Min-Max

-   การจัดการรถบรรทุกเข้ารับปูนของลูกค้า เพื่อเพิ่มประสิทธิภาพการจัดรถบรรทุกเข้ารับสินค้า
    และให้ลานจอดพักรถบรรทุกก่อนเข้ารับสินค้ามีที่เพียงพอ รวมทั้งจัด Flow
    ของรถที่ข้ารับสินค้าในโรงงานให้ใช้เวลาสั้นที่สุด

-   หัวข้อ E-Recruitment โดยการนำระบบการสรรหาและการบรรจุพนักงานเป็นระบบ
    Online เพื่อเพิ่มประสิทธิภาพและเพื่อความโปร่งใส

  ด้านส่งเสริมการใช้เวลาว่างให้เป็นประโยชน์ บริษัทจัดให้มีสโมสรและชมรมต่างๆ เช่น
  ชมรมพุทธศาสน์ และชมรมกีฬาทุกประเภท เช่น ชมรมเปตอง ชมรมฟุตบอล ชมรมกอล์ฟ
  ชมรมจักรยาน ฯลฯ และได้จัดให้มีการแข่งขันภายในระหว่างพนักงานหน่วยงานต่างๆ เช่น
  การแข่งฟุตบอล การแข่งขันปิงปอง รวมทั้งจัดให้มีกิจกรรมแอโรบิคเพื่อสุขภาพ
  โดยมีครูจากภายนอกมาเป็นผู้สอน

  ส่งเสริมการออมทรัพย์ บริษัทได้จัดให้มีสหกรณ์ออมทรัพย์ทีพีไอ โพลีน-คอนกรีต จำกัด
  และสหกรณ์ออมทรัพย์พนักงาน ทีพีไอ โพลีน จำกัด เพื่อส่งเสริมการออม
  และให้พนักงานมีระเบียบวินัยทางการเงิน
  รวมถึงช่วยเหลือบรรเทาความเดือดร้อนในด้านการเงินให้กับพนักงาน

  สวัสดิการพนักงาน
  บริษัทมุ่งดูแลพนักงานให้มีชีวิตความเป็นอยู่ที่ดีความก้าวหน้าและความมั่นคงในอาชีพให้พนักงาน
  บริษัทมีมาตรฐานของระบบประเมินผล
  กำหนดสายความก้าวหน้าในอาชีพให้กับพนักงานมีความมั่นคงในอาชีพ
  นอกเหนือจากผลตอบแทนทางด้านเงินเดือนและโบนัสแล้ว
  บริษัทยังได้จัดสวัสดิการที่ดีให้กับพนักงาน เช่น สวัสดิการค่ารักษาพยาบาลผู้ป่วยนอก
  ให้กับพนักงานบิดา มารดา คู่สมรส และบุตรที่ถูกต้องตามกฏหมาย
  สวัสดิการค่ารักษาพยาบาลผู้ป่วยใน การคุ้มครองชีวิตพนักงาน
  โดยการทำประกันชีวิตและอุบัติเหตุให้กับพนักงาน การจัดตรวจสุขภาพประจำปี
  เงินช่วยเหลืองานศพพนักงานหรือญาติชั้นต้นของพนักงานเสียชีวิต
  การจัดให้สถานพยาบาลจากภายนอกเข้ามาตรวจสุขภาพ การฉีดวัคซีนป้องกันบาดทะยัก
  การวัคซีนป้องกันไวรัสตับอักเสบ-บี
  การฉีดวัคซีนป้องกันไข้หวัดใหญ่สายพันธุ์ใหม่ให้กับพนักงานทุกคน
  รวมทั้งเฝ้าระวังและติดตามให้ทุกคนได้รับวัคซีนอย่างครบถ้วน
  สำหรับพนักงานที่ปฏิบัติงานตามจุดที่มีความเสี่ยง
  บริษัทได้สอดส่องเฝ้าระวังและจัดให้พนักงานได้ตรวจสุขภาพอย่างทั่วถึงครบถ้วน
  หากตรวจพบว่ามีปัญหาทางด้านสุขภาพจะมีการส่งตรวจซ้ำและเปลี่ยนงานให้ทันที นอกจากนี้
  บริษัทยังจัดหน่วยแพทย์เคลื่อนที่ให้บริการตรวจรักษาฟรีให้กับประชาชนตามชุมชนต่าง ๆ
  รอบโรงงาน
  มีการจัดให้พนักงานบริจาคโลหิตร่วมกับสภากาชาดไทยและโรงพยาบาลศูนย์สระบุรีและเหล่ากาชาดสระบุรี
  เป็นประจำทุก 3 เดือน นอกจากนี้ยังมีการจัดแข่งขันกีฬาสีภายใน
  เพื่อเป็นการเชื่อมสัมพันธ์ระหว่างพนักงานและผู้บริหารของบริษัทด้วย
  อีกทั้งยังติดต่อสถาบันการเงินภายนอกได้แก่
  ธนาคารอาคารสงเคราะห์และธนาคารออมสินเพื่อให้พนักงานที่ต้องการจะมีที่อยู่อาศัยสามารถหาแหล่งเงินกู้ได้ด้วยอัตราดอกเบี้ยที่ถูกกว่าบุคคลทั่วไป

  ด้านสนับสนุนการศึกษาบุตรพนักงาน บริษัทได้จัดให้มีสวัสดิการทุนสงเคราะห์บุตร
  เป็นค่าเล่าเรียนของบุตรพนักงาน และจัดสวัสดิการด้านการศึกษาของบุตรพนักงานเพิ่มขึ้น
  เป็นทุนเรียนดีโดยจะมอบทุนการศึกษาให้กับบุตรพนักงานที่กำลังศึกษาอยู่ระดับอุดมศึกษาและมีผลการเรียนดี
  ซึ่งเมื่อจบการศึกษาบริษัทจะรับเข้าทำงานอีกด้วย
  นอกจากนี้ยังมีการมอบทุนการศึกษาให้กับนักเรียนที่ใฝ่เรียนระดับชั้นอนุบาลจนถึงระดับมัธยมศึกษา
  โรงเรียนชุมชนนิคมทับกวางสงเคราะห์ 1 โรงเรียนบ้านซับบอน โรงเรียนบ้านซับพริก

  การสนับสนุน-เปิดโอกาส ให้คนพิการเข้าร่วมทำงานกับบริษัท
  โดยสนับสนุนหลักการความเสมอภาค และความเท่าเทียมกันในสังคม
  บริษัทมีระเบียบปฏิบัติอย่างชัดเจนในการจ้างงานโดยไม่จำกัดเพศ อายุ แหล่งที่มาทางสังคม
  ชนชั้น สถานภาพ เชื้อชาติ ศาสนา สถาบันการศึกษา
  รวมทั้งค่าตอบแทนและโอกาสความเจริญก้าวหน้าในหน้าที่การงาน ทั้งนี้
  จะต้องพิจารณาความเหมาะสมกับประเภทของงานและความสามารถส่วนบุคคล

9. การกำกับดูแลกิจการ

  คณะกรรมการบริษัทตระหนักถึงความสำคัญในการบริหารองค์กรตามหลักการกำกับดูแลกิจการที่ดี
  โดยส่งเสริมให้บริษัทเป็นองค์กรที่ปฏิบัติงานด้วยความโปร่งใส มีคุณธรรม และรับผิดชอบต่อผู้ถือหุ้น
  ลูกค้า พนักงาน สังคม และผู้มีส่วนได้ส่วนเสียอื่นๆ

  บริษัทได้ให้ความสำคัญกับการผลักดันการสร้างวัฒนธรรมบรรษัทภิบาลอย่างเป็นรูปธรรมโดยมีจรรยาบรรณธุรกิจของบริษัท
  (Code of Conduct) ซึ่งได้เผยแพร่ผ่านเว็บไซต์ของบริษัท ที่
  http://www.tpipolene.co.th
  โดยบริษัทมีนโยบายปรับปรุงให้ทันสมัยตามสถานการณ์ที่เปลี่ยนแปลงอย่างสม่ำเสมอ
  รวมทั้งคณะกรรมการบริษัทก็ได้รับทราบและถือปฏิบัติตามข้อพึงปฏิบัติที่ดีของกรรมการบริษัทจดทะเบียน
  ทั้งนี้ คณะกรรมการ ผู้บริหาร
  และพนักงานทุกระดับได้ประพฤติปฏิบัติหน้าที่ด้วยจิตสำนึกที่ยึดมั่นในความซื่อสัตย์ มีคุณธรรม
  จริยธรรม และตระหนักในชื่อเสียงเกียรติคุณของบริษัทในฐานะเป็นบริษัทชั้นนำที่มีความน่าเชื่อถือ
  มั่นคง และสั่งสมชื่อเสียงมายาวนานกว่า 20 ปี
  โดยบริษัทมีการกำกับดูแลกิจการที่ดีโดยสรุปสาระสำคัญการดำเนินการด้านการกำกับดูแลกิจการแบ่งเป็น
  5 หมวด ดังนี้

  หมวดที่ 1. สิทธิของผู้ถือหุ้น

  บริษัทตระหนักถึงความสำคัญและเคารพในสิทธิของผู้ถือหุ้นมาโดยตลอด
  จึงมีนโยบายในการรักษาสิทธิขั้นพื้นฐานที่ผู้ถือหุ้นพึงได้รับอย่างเป็นธรรมตามกฎหมาย ดังนี้

1.  การจัดประชุมผู้ถือหุ้น

  บริษัทได้จัดให้มีการประชุมสามัญผู้ถือหุ้นภายในเวลาไม่เกิน 4 เดือน
  นับแต่วันสิ้นสุดรอบปีบัญชีของบริษัท
  และในกรณีที่มีความจำเป็นเร่งด่วนต้องเสนอวาระเป็นกรณีพิเศษ
  ซึ่งเป็นเรื่องที่เกี่ยวข้องกับผลประโยชน์ของผู้ถือหุ้น หรือเกี่ยวข้องกับเงื่อนไขหรือกฎเกณฑ์
  กฎหมายที่ใช้บังคับที่ต้องได้รับการอนุมัติจากที่ประชุมผู้ถือหุ้นแล้ว
  บริษัทก็จะเรียกประชุมวิสามัญผู้ถือหุ้นเป็นกรณีไป สำหรับในปี 2558
  บริษัทได้จัดให้มีการประชุมสามัญผู้ถือหุ้นในวันที่ 21 เมษายน 2558 ณ ห้องประชุมชั้น 9
  อาคารทีพีไอทาวเวอร์ เลขที่ 26/56 ถนนจันทน์ตัดใหม่ แขวงทุ่งมหาเมฆ เขตสาทร
  กรุงเทพมหานคร มีกรรมการเข้าร่วมประชุมจำนวน 14 คน

  โดยมีผู้สอบบัญชีของบริษัท และที่ปรึกษากฎหมาย
  ทำหน้าที่เป็นคนกลางในการตรวจสอบการลงคะแนนเสียงตลอดการประชุม
  ซึ่งประธานกรรมการได้ดำเนินการประชุมอย่างครบถ้วนตามที่กฎหมายกำหนด
  และผลการประชุมมีมติอนุมัติครบทุกวาระ

  2. การส่งหนังสือเชิญประชุมผู้ถือหุ้นล่วงหน้า

  เมื่อคณะกรรมการบริษัทมีมติให้มีการจัดประชุมผู้ถือหุ้น บริษัท จะดำเนินการเปิดเผยมติการประชุม
  วันประชุม ระเบียบวาระการประชุม โดยละเอียดล่วงหน้า
  ผ่านทางเว็บไซต์ของตลาดหลักทรัพย์แห่งประเทศไทย และเว็บไซต์ของบริษัท ที่
  http://www.tpipolene.co.th ก่อนการจัดส่งหนังสือเชิญประชุม

  ทั้งนี้ บริษัทได้มอบหมายให้บริษัท ศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหลักทรัพย์ของบริษัทเป็นผู้ดำเนินการจัดส่งหนังสือเชิญประชุมผู้ถือหุ้น
  ซึ่งหนังสือเชิญประชุมผู้ถือหุ้นมีรายละเอียดการประชุม
  รวมทั้งข้อมูลประกอบที่สำคัญและจำเป็นสำหรับการตัดสินใจ ความเห็นของคณะกรรมการ
  รายงานการประชุมที่ผ่านมา รายงานประจำปีพร้อมเอกสารประกอบการประชุม
  หนังสือมอบฉันทะตามแบบที่กระทรวงพาณิชย์กำหนดจัดส่งให้ผู้ถือหุ้นล่วงหน้ามากกว่า 7
  วันก่อนวันประชุมผู้ถือหุ้น และได้ประกาศลงในหนังสือพิมพ์รายวันติดต่อกันต่อเนื่อง 3 วัน
  เพื่อบอกกล่าวการเรียกประชุมผู้ถือหุ้นเป็นการล่วงหน้า

  3. การอำนวยความสะดวกแก่ผู้ถือหุ้น

  บริษัทได้อำนวยความสะดวกแก่ผู้ถือหุ้นอย่างเท่าเทียมกันทุกราย โดยจัดเจ้าหน้าที่ให้ความสะดวก
  มีการตรวจสอบเอกสารผู้เข้าร่วมการประชุม ให้ผู้ถือหุ้นลงทะเบียนล่วงหน้าก่อนการประชุม 1
  ชั่วโมง
  และใช้ระบบบาร์โค้ดที่แสดงรายละเอียดของผู้ถือหุ้นแต่ละรายที่ได้จัดพิมพ์ไว้บนแบบฟอร์มลงทะเบียนหรือหนังสือมอบฉันทะ
  เพื่ออำนวยความสะดวกและรวดเร็วในการลงทะเบียน
  รวมถึงจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วย

4.  การดำเนินการประชุมผู้ถือหุ้น

  ก่อนเริ่มประชุมผู้ถือหุ้น
  บริษัทได้มีการชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระ
  โดยเมื่อมีการให้ข้อมูลตามระเบียบวาระแล้ว
  ประธานจะจัดสรรเวลาการประชุมอย่างเพียงพอและดำเนินการประชุมอย่างเหมาะสม
  โดยในระหว่างการประชุมจะเปิดโอกาสให้ผู้ถือหุ้นได้แสดงความคิดเห็นและซักถามในเรื่องที่เกี่ยวข้องกับเรื่องที่พิจารณาในวาระนั้นๆ
  ก่อนจะให้ลงคะแนนและสรุปมติที่ประชุมของแต่ละระเบียบวาระ
  โดยในการประชุมผู้ถือหุ้นจะมีการจดบันทึกรายงานการประชุมอย่างถูกต้อง ครบถ้วน
  และสรุปด้วยการลงมติพร้อมนับคะแนนเสียง

5.  การดำเนินการหลังการประชุมผู้ถือหุ้น

  บริษัทจะจัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์แห่งประเทศไทยภายใน
  1 วันหลังเสร็จสิ้นการประชุม และจะจัดส่งรายงานการประชุมผู้ถือหุ้น
  ให้ตลาดหลักทรัพย์แห่งประเทศไทยและนายทะเบียนบริษัทมหาชนจำกัด กรมพัฒนาธุรกิจการค้า
  กระทรวงพาณิชย์ ภายในกำหนด 14 วัน
  นับจากวันประชุมและได้มีการเผยแพร่รายงานการประชุมให้แก่ผู้ถือหุ้นผ่านทาง Website
  ของบริษัท ที่ http://www.tpipolene.co.th ไปพร้อมกันด้วย

  หมวดที่ 2. การปฏิบัติต่อผู้ถือหุ้นอย่างเท่าเทียมกัน

  บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
  โดยได้ดำเนินการต่างๆ ดังนี้

  1. ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุมผู้ถือหุ้น
  และมีนโยบายจะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
  เพื่อให้ผู้ถือหุ้นมีโอกาสศึกษาข้อมูลประกอบระเบียบวาระก่อนตัดสินใจ

  2. การมอบฉันทะให้ผู้อื่นเข้าร่วมประชุมแทน
  เพื่อรักษาสิทธิให้ผู้ถือหุ้นที่ไม่สะดวกเข้าประชุมด้วยตนเอง ผู้ถือหุ้นสามารถมอบฉันทะให้ผู้อื่น
  เพื่อให้เป็นผู้เข้าประชุมและออกเสียงลงมติแทนผู้ถือหุ้นได้

  นอกจากนี้ บริษัทได้เปิดเผยแบบหนังสือมอบฉันทะที่แนบพร้อมรายละเอียดและขั้นตอนต่างๆใน
  Website ของบริษัท ที่ http://www.tpipolene.co.th ล่วงหน้าก่อนวันประชุม

  3.
  ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระโดยจัดทำบัตรลงคะแนนแยกตามเรื่อง
  เพื่อให้ผู้ถือหุ้นสามารถลงคะแนนได้ตามที่เห็นสมควร

  4. การรับรู้ข้อมูลข่าวสารของบริษัทอย่างครบถ้วน ถูกต้อง โปร่งใส ในเวลาที่เหมาะสม
  โดยมีทีมงานนักลงทุนสัมพันธ์ (Investor Relations)
  ทำหน้าที่รับผิดชอบในการให้บริการข้อมูลข่าวสารทั้งภาษาไทยและภาษาอังกฤษ
  แก่ผู้ถือหุ้นอย่างเท่าเทียมและครบถ้วนเพื่อให้ผู้ถือหุ้นมีความมั่นใจในการลงทุนในธุรกิจของบริษัท
  ทั้งยังมีการเปิดเผยข้อมูลข่าวสารที่สำคัญบนเว็บไซต์ของบริษัท
  และของตลาดหลักทรัพย์แห่งประเทศไทยรวมทั้งของสำนักงานคณะกรรมการกำกับหลักทรัพย์และตลาดหลักทรัพย์เพื่อความสะดวกแก่ผู้ถือหุ้นและผู้สนใจในการรับข่าวสารของบริษัท

  5. กำกับดูแลการใช้ข้อมูลภายในอย่างเคร่งครัดบริษัท
  มีการดูแลเรื่องการใช้ข้อมูลภายในตามหลักการกำกับดูแลกิจการที่ดี
  โดยกำหนดเป็นลายลักษณ์อักษรไว้ในจรรยาบรรณธุรกิจของบริษัท (Code of Conduct)
  และมีมาตรการในการป้องกันกรณีกรรมการและผู้บริหารนำข้อมูลภายในไปใช้ในทางมิชอบ
  (Conflict of Interest) ไม่ว่าจะเป็นการเอื้อประโยชน์แก่ตนเองหรือพวกพ้อง
  ซึ่งเป็นการเอาเปรียบผู้ถือหุ้นอื่นโดยได้ดำเนินการที่สำคัญ ดังนี้

  (1) แจ้งกฎเกณฑ์ที่เกี่ยวข้องให้กรรมการและผู้บริหารได้ทราบอย่างสม่ำเสมอ
  เพื่อป้องกันการหาประโยชน์จากข้อมูลภายในให้แก่ตนเองหรือผู้อื่น

  (2) เปิดเผยการถือหลักทรัพย์ของกรรมการ ผู้บริหารระดับสูง
  และผู้จัดการฝ่ายหรือเทียบเท่าในสายงานการเงินและบัญชี ในรายงานประจำปีอย่างครบถ้วน
  ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด

  (3) กำหนดให้มีการจัดทำรายงานการถือครองหลักทรัพย์ในบริษัทของกรรมการ และ/หรือ
  ผู้บริหาร และคู่สมรสตลอดจนบุตรที่ยังไม่บรรลุนิติภาวะ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  (4) กำหนดมิให้มีการนำข้อมูลภายในของบริษัทไปใช้เพื่อประโยชน์ส่วนตน
  โดยได้กำหนดบทลงโทษกรณีมีการฝ่าฝืนกฎระเบียบไว้ในประกาศเรื่องระเบียบวินัย
  และข้อบังคับพนักงาน โดยมีกำหนดโทษสูงสุดถึงขั้นเลิกจ้าง

6.  กำหนดแนวทางปฏิบัติเกี่ยวกับความขัดแย้งทางผลประโยชน์
    ไว้ในการกำกับดูแลกิจการที่ดีของบริษัทและในจรรยาบรรณธุรกิจของบริษัท (Code of
    Conduct) เพื่อให้กรรมการ ผู้บริหาร และพนักงานถือปฏิบัติอย่างเคร่งครัด

  หมวดที่ 3. บทบาทต่อผู้มีส่วนได้เสีย

  บริษัทตระหนักดีถึงบทบาทของผู้มีส่วนได้เสียทุกกลุ่ม
  โดยได้กำหนดขอบเขตความรับผิดชอบที่ชัดเจนในการดูแลและให้ความเป็นธรรม
  รวมถึงให้ความเคารพสิทธิของผู้มีส่วนได้เสียในทุกๆที่ที่บริษัท ดำเนินธุรกิจเสมอ
  โดยบริษัทได้กำหนดแนวทางการดำเนินธุรกิจที่คำนึงถึงการสร้างสมดุลให้แก่ผู้มีส่วนได้ส่วนเสียไว้ในจรรยาบรรณธุรกิจของบริษัท
  (Code of Conduct) ซึ่งได้เผยแพร่ผ่านทางเว็บไซต์ของบริษัทที่
  http://www.tpipolene.co.th
  โดยบริษัทกำหนดให้เป็นหน้าที่และความรับผิดชอบของกรรมการ ผู้บริหาร
  และพนักงานทุกคนที่จะต้องรับทราบ ทำความเข้าใจ ปฏิบัติตามนโยบาย
  และข้อปฏิบัติตามที่กำหนดไว้ในจรรยาบรรณธุรกิจของบริษัท(Code of conduct)
  อย่างเคร่งครัด ผู้บริหารทุกระดับในองค์กรจะต้องดูแลรับผิดชอบ
  และถือเป็นเรื่องสำคัญที่จะดำเนินการให้พนักงานภายใต้สายบังคับบัญชาของตนทราบ เข้าใจ
  และปฏิบัติตามจรรยาบรรณธุรกิจของบริษัท (Code of Conduct) อย่างจริงจัง
  โดยบริษัทได้มีการปฏิบัติต่อผู้มีส่วนได้เสียกลุ่มหลักๆ สรุปได้ ดังนี้

  (1) ผู้ถือหุ้น บริษัทมุ่งมั่นที่จะเป็นตัวแทนของผู้ถือหุ้นในการดำเนินธุรกิจอย่างโปร่งใส
  มีระบบบัญชีและการเงินที่มีความน่าเชื่อถือได้
  สร้างความพึงพอใจสูงสุดให้แก่ผู้ถือหุ้นโดยคำนึงถึงการเจริญเติบโตของบริษัทในระยะยาวและผลตอบแทนที่เหมาะสมอย่างต่อเนื่อง

  (2) ลูกค้า บริษัทมีนโยบายสร้างความพึงพอใจอย่างสูงสุดให้แก่ลูกค้า
  ทั้งในด้านคุณภาพของผลิตภัณฑ์และการให้บริการในระดับราคาที่เหมาะสม
  ดังจะเห็นได้จากโรงงานปูนซีเมนต์ โรงงานเม็ดพลาสติก
  และหน่วยผลิตคอนกรีตผสมเสร็จของบริษัท ได้ผ่านการรับรองมาตรฐานระบบบริหารงานคุณภาพ
  ISO 9001:2008
  นอกจากนี้ผลิตภัณฑ์ของกลุ่มบริษัททีพีไอโพลีนยังได้รับการรับรองมาตรฐานผลิตภัณฑ์อุตสาหกรรม
  ซึ่งรวมถึงผลิตภัณฑ์ปูนซีเมนต์ทุกประเภทของบริษัทได้รับเครื่องหมายรับรองคุณภาพจากสำนักงานมาตรฐานผลิตภัณฑ์อุตสาหกรรมแห่งประเทศไทย
  (ส.ม.อ.) และจากสำนักงานคุ้มครองผู้บริโภค (ส.ค.บ.)

  นอกจากนี้บริษัทได้สร้างเสริมความสัมพันธ์ที่ดีกับลูกค้ามาโดยตลอดทั้งจากการจัดสัมมนาให้ความรู้เกี่ยวกับผลิตภัณฑ์ของบริษัทบริษัทมีปฏิสัมพันธ์ที่ดีต่อลูกค้าผ่านผู้แทนขายที่พร้อมยินดีรับข้อเสนอแนะจากลูกค้าเกี่ยวกับผลิตภัณฑ์และบริการของบริษัท
  เพื่อนำไปสู่การปรับปรุงให้มีประสิทธิภาพมากยิ่งขึ้น และเพื่อให้ลูกค้ามีความภักดีต่อผลิตภัณฑ์
  (brand loyalty)

  (3) ผู้บริหารและพนักงาน บริษัทให้ความสำคัญต่อทรัพยากรบุคคลในองค์กร
  ไม่ว่าจะทำงานอยู่ในส่วนใด โดยปราศจากการเลือกปฏิบัติ โดยบริษัท ส่งเสริมให้บุคคลากร
  รู้รักสามัคคี โดยสร้างสภาพแวดล้อมในการทำงานที่ดี มีความปลอดภัย และบริษัท
  มีนโยบายที่จะพัฒนาศักยภาพของผู้บริหารและพนักงานอย่างต่อเนื่อง
  โดยจัดให้มีการฝึกอบรมทั้งภายในและภายนอกบริษัท นอกจากนี้บริษัท
  ยังมีกระบวนการสรรหาและว่าจ้างที่มีประสิทธิภาพ
  รวมถึงการพิจารณาให้ผลตอบแทนและสวัสดิการที่มีความเท่าเทียมและเหมาะสม
  ซึ่งสามารถเทียบเคียงได้กับบริษัทที่อยู่ในอุตสาหกรรมเดียวกันนอกจากนี้ยังได้ให้ความใส่ใจต่อสุขอนามัยและความปลอดภัยของพนักงานในฐานะผู้ปฏิบัติงาน
  ดังจะเห็นได้จากโรงงานปูนซีเมนต์
  โรงงานเม็ดพลาสติกและหน่วยผลิตคอนกรีตผสมเสร็จได้รับการรับรองมาตรฐานระบบการจัดการอาชีวอนามัยและความปลอดภัย
  โดยระบบดังกล่าวมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง

  (4) คู่ค้า บริษัท
  กำหนดกลยุทธ์ในการดำเนินธุรกิจอย่างมีจริยธรรมและสร้างความสัมพันธ์กับคู่ค้าโดยยึดมั่นตามนโยบายที่จะปฏิบัติต่อคู่ค้าทุกรายอย่างโปร่งใสและเป็นธรรม
  โดยคำนึงถึงผลประโยชน์ที่เอื้อกันร่วมกับคู่ค้าและความเสมอภาคในการดำเนินธุรกิจ
  รวมถึงการปฏิบัติตามเงื่อนไขและสัญญาที่มีต่อคู่ค้าอย่างเคร่งครัด
  และไม่ให้มีการผูกมัดทางด้านธุรกิจที่เอื้อประโยชน์แก่คู่ค้าเพียงฝ่ายใดฝ่ายหนึ่ง

  (5) คู่แข่ง บริษัท ยึดหลักปฏิบัติทางการค้าที่เป็นธรรมต่อคู่แข่งของบริษัท
  ไม่ละเมิดข้อมูลความลับของคู่แข่งด้วยวิธีที่ฉ้อฉลและประพฤติตามกรอบกติกาการแข่งขันที่ดี

  (6) ชุมชนและสังคม บริษัท
  ในฐานะเป็นบริษัทของคนไทยมีจิตสำนึกและให้ความสำคัญในการรับผิดชอบต่อประเทศชาติ สังคม
  และชุมชนเสมอมา บริษัท
  จึงยึดมั่นในนโยบายการส่งเสริมและสนับสนุนกิจกรรมที่เป็นสาธารณะประโยชน์ทั้งด้านสังคม
  ศาสนา การศึกษาและเยาวชน
  อย่างต่อเนื่องทั้งโดยตรงและโดยอ้อมผ่านมูลนิธิสิ่งแวดล้อมเพื่อชีวิต รายละเอียดปรากฏในเรื่อง
  “ทีพีไอโพลีนกับสังคม”

  (7) ความรับผิดชอบต่อสิ่งแวดล้อม บริษัท ทำหน้าที่ในฐานะพลเมืองดี
  มีจิตสำนึกและตระหนักในความเป็นส่วนหนึ่งของสังคม
  จึงมีหน้าที่ในการปฏิบัติตามกฎเกณฑ์ของภาครัฐที่เกี่ยวข้องและช่วยเหลือชุมชนที่อยู่อาศัยในละแวกใกล้เคียงโรงงาน
  โดยการลดปัญหาและป้องกันผลกระทบจากการผลิตต่อสิ่งแวดล้อมเพื่อให้ชุมชนในบริเวณใกล้เคียงโรงงานมีความน่าอยู่
  ดังจะเห็นได้จากโรงงานผลิตปูนซีเมนต์ หน่วยผลิตคอนกรีตผสมเสร็จ
  และโรงงานเม็ดพลาสติกของบริษัท ได้รับการรับรองมาตรฐานด้านสิ่งแวดล้อม (ISO 14001)
  รายละเอียดปรากฏในเรื่อง “ทีพีไอโพลีนกับความปลอดภัยและสิ่งแวดล้อม”

  หมวดที่ 4. การเปิดเผยข้อมูลและความโปร่งใส

  บริษัทตระหนักถึงการปฏิบัติตามพระราชบัญญัติและประกาศที่เกี่ยวข้องอย่างเคร่งครัด ดังนี้

  1. บริษัทได้จัดให้มีการเผยแพร่ข้อมูลต่างๆของบริษัทซึ่งรวมถึงข้อมูลทางการเงิน
  เพื่อให้มีความถูกต้องในสาระสำคัญ ครบถ้วน โปร่งใส ทั่วถึงและทันเวลา
  และเป็นไปตามมาตรฐานการบัญชีที่รับรองโดยทั่วไป ซึ่งจัดทำโดยผู้สอบบัญชีอิสระ
  ทั้งนี้บริษัทได้จัดให้มีการรายงานความรับผิดชอบของคณะกรรมการต่อรายงานทางการเงิน
  ควบคู่กับรายงานของผู้สอบบัญชีไว้ในแบบแสดงรายการข้อมูลประจำปี (แบบ 56-1)
  และในรายงานประจำปี (แบบ 56-2) รวมถึงรายงานต่างๆ
  ทั้งด้านการเงินและด้านที่ไม่ใช่การเงินโดยได้ดำเนินการให้สอดคล้องกับกฎระเบียบที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์รวมถึงตลาดหลักทรัพย์แห่งประเทศไทย

  2. การเข้าเยี่ยมชมกิจการ บริษัทมีทีมงานนักลงทุนสัมพันธ์ (Investor Relations)
  เพื่อสื่อสารกับผู้ลงทุนและบุคคลภายนอก เช่น ผู้ลงทุนสถาบัน ผู้ถือหุ้น
  นักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม

  3. บริษัทได้จัดให้มีช่องทางการเผยแพร่ข้อมูลข่าวสาร
  ของบริษัทผ่านทางเว็บไซต์ของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ และของบริษัท
  ซึ่งมีทั้งภาษาไทยและภาษาอังกฤษ

  4.บริษัทให้ความสำคัญกับคุณภาพของสารสนเทศทางการเงิน เพื่อให้มีความถูกต้องในสาระสำคัญ
  ครบถ้วนและเป็นไปตามมาตรฐานการบัญชีที่รับรองโดยทั่วไป รวมทั้งจัดทำโดยผู้สอบบัญชีอิสระ
  ทั้งนี้บริษัทได้จัดให้มีการรายงานความรับผิดชอบของคณะกรรมการบริษัท ต่อรายงานทางการเงิน
  ควบคู่กับรายงานของผู้สอบบัญชีในรายงานประจำปีฉบับนี้ด้วย

  5. บริษัทได้จัดให้มีการเปิดเผยบทบาทและหน้าที่ของคณะกรรมการบริษัท
  และคณะกรรมการชุดย่อย รายละเอียดปรากฏในหัวข้อ 8 เรื่อง “โครงสร้างการจัดการ”
  รวมทั้งการเปิดเผยจำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมรายละเอียดปรากฏในหัวข้อ
  9 เรื่อง “การกำกับดูแลกิจการ” หมวดที่ 5 “ความรับผิดชอบของคณะกรรมการ”

  6. บริษัทได้จัดให้มีการเปิดเผยการจ่ายค่าตอบแทนกรรมการและผู้บริหารระดับสูง
  โดยพิจารณาจากการประเมินผลประกอบการประจำปีของบริษัท
  ซึ่งสะท้อนมาจากภาระหน้าที่และความรับผิดชอบของคณะกรรมการและผู้บริหารระดับสูงที่มีต่อบริษัท
  โดยผลตอบแทนดังกล่าวอยู่ในระดับที่เหมาะสมสามารถเทียบเคียงได้กับบริษัทในกลุ่มธุรกิจเดียวกันรายละเอียดปรากฏในเรื่อง
  “การจัดการ”

  หมวดที่ 5. ความรับผิดชอบของคณะกรรมการ

  คณะกรรมการบริษัท มีบทบาทสำคัญในการกำกับดูแลกิจการเพื่อประโยชน์สูงสุดของบริษัท
  กรรมการแต่ละท่านเป็นตัวแทนของผู้ถือหุ้น
  และมีส่วนร่วมในการส่งเสริมหลักธรรมาภิบาลของบริษัท
  เพื่อรักษาสิทธิและสร้างผลประโยชน์ของผู้ถือหุ้นและผู้มีส่วนได้เสียอื่น
  โดยมีรายละเอียดที่เกี่ยวข้อง ดังนี้

  1. โครงสร้างกรรมการ

(1) องค์ประกอบของคณะกรรมการ

  ณ วันที่ 31 ธันวาคม 2558 คณะกรรมการบริษัท มีจำนวน 16 ท่าน ประกอบด้วย
  กรรมการที่เป็นผู้บริหารจำนวน 7 ท่าน กรรมการที่ไม่เป็นผู้บริหารจำนวน 9
  ท่านโดยเป็นกรรมการที่เป็นอิสระจำนวน 7 ท่าน ซึ่งเป็นจำนวนที่เกิน 1 ใน 3
  ของจำนวนกรรมการทั้งคณะ

(2) คุณลักษณะของกรรมการบริษัท

  คณะกรรมการของบริษัท
  ประกอบด้วยกรรมการที่มีคุณสมบัติหลากหลายทั้งในด้านทักษะประสบการณ์แต่ละท่านมีคุณธรรม
  จริยธรรม ความเป็นอิสระ ความสามารถเฉพาะด้านที่เป็นประโยชน์กับบริษัท
  สามารถดูแลผลประโยชน์โดยรวมให้ผู้ถือหุ้นได้ นอกจากนี้กรรมการบริษัท
  ทุกท่านมีความเข้าใจถึงหน้าที่ความรับผิดชอบและลักษณะการดำเนินธุรกิจของบริษัทโดยได้ปฏิบัติหน้าที่ด้วยความซื่อสัตย์สุจริตและระมัดระวังรอบคอบ
  มีการปรับปรุงความรู้ให้ทันสมัยอยู่ตลอดเวลาและได้อุทิศเวลาอย่างเพียงพอต่อการปฏิบัติหน้าที่ความรับผิดชอบอย่างเต็มที่

(3) การกำหนดคุณสมบัติของกรรมการอิสระ

  คณะกรรมการบริษัทได้กำหนดคุณสมบัติของกรรมการอิสระ
  ให้สอดคล้องกับหลักเกณฑ์ของคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย รายละเอียดปรากฏตามข้อ 8 หัวข้อเรื่อง
  “โครงสร้างการจัดการ”

(4) การแยกตำแหน่งประธานกรรมการและประธานเจ้าหน้าที่บริหาร

  ตามโครงสร้างกรรมการบริษัทได้จัดให้มีการแบ่งแยกบทบาทหน้าที่ที่ชัดเจนระหว่างคณะกรรมการและฝ่ายจัดการ
  โดยมีการแบ่งแยกบุคคลผู้ดำรงตำแหน่งประธานกรรมการและประธานเจ้าหน้าที่บริหารออกจากกันเพื่อให้หน้าที่การกำกับดูแลกิจการและการบริหารแยกออกจากกันอย่างชัดเจน

(5) ความเป็นอิสระของประธานกรรมการ

  ประธานกรรมการบริษัทดำรงตำแหน่งเป็นกรรมการอิสระในอีกบทบาทและไม่เป็นประธานหรือสมาชิกในกรรมการชุดย่อยโดยมีอิสระในการแสดงความคิดเห็นเพื่อให้มั่นใจว่าโครงสร้างกรรมการของบริษัทได้มีการถ่วงดุลอย่างเหมาะสม
  นอกจากนี้ประธานกรรมการยังทำหน้าที่ประธานในที่ประชุมคณะกรรมการบริษัทและที่ประชุมผู้ถือหุ้น
  รวมถึงการสนับสนุนให้มีการปฏิบัติตามหลักการกำกับดูแลกิจการที่ดี

(6) เลขานุการบริษัท

  เลขานุการบริษัทเป็นผู้มีคุณวุฒิและประสบการณ์ที่เหมาะสมทำหน้าที่ให้คำแนะนำด้านกฎหมายและกฎเกณฑ์ต่างๆ
  แก่คณะกรรมการ และติดตามให้มีการปฏิบัติตามอย่างถูกต้องและสม่ำเสมอ
  นอกจากนี้ยังปฏิบัติหน้าที่ในการดูแลกิจกรรมของคณะกรรมการบริษัท
  รวมทั้งประสานงานให้มีการปฏิบัติตามมติคณะกรรมการและให้เป็นไปตามหลักการกำกับดูแลกิจการที่ดีรายละเอียดเกี่ยวกับเลขานุการของบริษัท
  ปรากฏตามเอกสารแนบ 1

  2. คณะกรรมการชุดย่อย

  คณะกรรมการบริษัทได้มีการแต่งตั้งกรรมการที่มีความรู้ความชำนาญและเหมาะสมเป็นคณะกรรมการชุดย่อยทำหน้าที่ช่วยปฏิบัติงานที่สำคัญ
  คณะกรรมการชุดย่อยของบริษัทประกอบด้วยคณะกรรมการบริหารและคณะกรรมการตรวจสอบ

  คณะกรรมการบริหาร ประกอบด้วยกรรมการจำนวน 7 ท่าน เป็นผู้มีความรู้ ความสามารถ
  จริยธรรม และประสบการณ์ในการดำเนินธุรกิจ
  รายละเอียดของคณะกรรมการบริหารปรากฏในหัวข้อ 8 เรื่อง “โครงสร้างการจัดการ”

  คณะกรรมการตรวจสอบ ประกอบด้วยกรรมการอิสระจำนวน 3 ท่าน
  มีคุณสมบัติครบถ้วนตามประกาศของคณะกรรมการกำกับหลักทรัพย์และตลาดหลักทรัพย์
  รวมทั้งตลาดหลักทรัพย์แห่งประเทศไทย
  โดยปฏิบัติหน้าที่ตรวจสอบและถ่วงดุลการบริหารกิจการต่างๆของบริษัทให้มีความถูกต้อง เป็นธรรม
  และเป็นไปเพื่อประโยชน์สูงสุดของผู้ถือหุ้น รายละเอียดคณะกรรมการตรวจสอบปรากฏในหัวข้อ 8
  เรื่อง “โครงสร้างการจัดการ”

  3. บทบาท หน้าที่ และความรับผิดชอบของคณะกรรมการ

  (1) การกำกับดูแลกิจการที่ดีและจรรยาบรรณธุรกิจ

  คณะกรรมการบริษัท
  ตระหนักถึงความสำคัญในการกำกับดูแลกิจการที่ดีรวมถึงมาตรฐานด้านจริยธรรมและจรรยาบรรณในการดำเนินธุรกิจ
  โดยถือเป็นภาระหน้าที่ร่วมกันในการปฏิบัติตามขอบเขตความรับผิดชอบต่อบริษัทและผู้มีส่วนได้เสีย
  ด้วยความซื่อสัตย์สุจริตภายใต้กรอบกฎหมายและกฎระเบียบของบริษัทบนพื้นฐานของการมีจรรยาบรรณเยี่ยงมืออาชีพ
  และธำรงไว้ซึ่งการดำเนินธุรกิจที่โปร่งใส สุจริต เป็นธรรม
  คำนึงถึงประโยชน์ของผู้มีส่วนได้ส่วนเสียที่เกี่ยวข้องทุกฝ่าย

  ทั้งนี้ บริษัทได้กำหนดจรรยาบรรณธุรกิจของบริษัท (Code of Conduct)
  เพื่อให้คณะกรรมการบริษัท ผู้บริหาร พนักงาน และลูกจ้างใช้เป็นแนวทางในการประพฤติปฏิบัติ
  ควบคู่ไปกับข้อบังคับและกฎระเบียบของบริษัท

  (2) ความขัดแย้งทางผลประโยชน์

  คณะกรรมการบริษัทมีแนวทางที่ชัดเจนในการพิจารณาการทำรายการที่อาจมีความขัดแย้งทางผลประโยชน์
  ให้เป็นไปเพื่อประโยชน์ของบริษัทและผู้ถือหุ้นโดยกรณีที่บริษัทและบริษัทย่อยมีรายการระหว่างกันกับบุคคลที่อาจมีความขัดแย้งทางผลประโยชน์
  บริษัทได้ถือปฏิบัติตามหลักเกณฑ์และข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์และของตลาดหลักทรัพย์แห่งประเทศไทย
  เรื่องขั้นตอนการเปิดเผยและการอนุมัติการทำรายการระหว่างกัน
  โดยกรรมการและผู้บริหารที่มีส่วนได้เสียกับธุรกรรมที่ทำกับบริษัทและบริษัทย่อย
  ไม่มีส่วนร่วมในการตัดสินใจการทำธุรกรรมดังกล่าว

  การเปิดเผยข้อมูลรายการที่อาจมีความขัดแย้งทางผลประโยชน์
  หรือรายการที่เกี่ยวโยงกันจะเป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย โดยเปิดเผยไว้ในรายงานประจำปี
  แบบแสดงรายการข้อมูลประจำปี (แบบ 56-1) หรือแบบรายงานอื่นๆ ตามแต่กรณี
  ตลอดจนให้เป็นไปตามหลักเกณฑ์มาตรฐานการบัญชีที่ยอมรับโดยทั่วไป
  รายละเอียดรายการที่เกี่ยวโยงกันปรากฏในเรื่อง “รายการระหว่างกัน”

  นอกจากนี้
  ตามข้อบังคับของบริษัทได้กำหนดว่ากรรมการต้องแจ้งให้บริษัททราบโดยไม่ชักช้าหากมีส่วนได้เสียในสัญญาที่ทำกับบริษัทหรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

  (3) ระบบการควบคุมและตรวจสอบภายใน

  คณะกรรมการบริษัทได้จัดให้มีระบบการตรวจสอบและการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น ช่วยในการค้นพบข้อผิดพลาด
  ลดความเสี่ยงทางธุรกิจและช่วยให้รายงานงบการเงินและรายงานทางการเงินอื่นๆ
  มีความถูกต้องเชื่อถือได้

  เพื่อช่วยปกป้องคุ้มครองทรัพย์สินของบริษัท และเงินลงทุนของผู้ถือหุ้น
  บริษัทมีหน่วยงานตรวจสอบภายในเพื่อตรวจสอบและติดตามการปฏิบัติงานของบริษัทให้มีประสิทธิภาพและประสิทธิผลภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระสามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถรับทราบถึงปัญหาหรือข้อบกพร่องในการปฏิบัติงานได้อย่างทันกาล
  เพื่อนำมาเป็นข้อมูลในการกำหนดมาตรการป้องกันทรัพย์สินของบริษัทและเงินลงทุนของผู้ถือหุ้น
  รวมถึงการแสวงหาประโยชน์โดยมิชอบจากบริษัทและบริษัทย่อย
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทให้มีประสิทธิภาพและประสิทธิผลมากยิ่งขึ้น

  นอกจากนี้
  บริษัทยังมีคณะกรรมการตรวจสอบเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้องและเรื่องที่มีความสำคัญอื่นๆ

  อนึ่ง ในการประชุมคณะกรรมการบริษัทครั้งที่ 1/2559 เมื่อวันที่ 29 มกราคม 2559
  โดยมีคณะกรรมการตรวจสอบและกรรมการอิสระเข้าร่วมประชุมด้วย
  คณะกรรมการบริษัทได้พิจารณาประเมินระบบการควบคุมภายในของบริษัทและบริษัทย่อย 5
  องค์ประกอบในเรื่องสภาพแวดล้อม การควบคุมการบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตามผล

  ผลการประเมินสรุปได้ว่าระบบการควบคุมภายในทั้ง 5
  องค์ประกอบของบริษัทและบริษัทย่อยมีความเพียงพอและเหมาะสม
  มีการบริหารความเสี่ยงที่สำคัญอย่างเป็นระบบไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทมีการบริหารงานอย่างมีประสิทธิภาพและประสิทธิผล

  นอกจากนี้ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทและผู้ถือหุ้น
  ตลอดจนผู้มีส่วนได้เสียที่เกี่ยวข้องทุกฝ่ายรายละเอียดปรากฏในรายงานของคณะกรรมการตรวจสอบ

  (4) การประชุมคณะกรรมการ

  บริษัทได้จัดให้มีการประชุมคณะกรรมการบริษัทอย่างสม่ำเสมอโดยเฉลี่ยอย่างน้อยเดือนละ 1 ครั้ง
  และอาจมีการประชุมเพิ่มตามความเหมาะสมเพื่อให้คณะกรรมการบริษัท
  สามารถกำกับควบคุมและดูแลการปฏิบัติงานของฝ่ายจัดการได้อย่างต่อเนื่อง
  ในการประชุมทุกครั้งมีการจัดสรรเวลาในการประชุมไว้อย่างเหมาะสมและเพียงพอ
  เพื่อกรรมการจะสามารถพิจารณาเรื่องเข้าวาระประชุมโดยทั่วกัน
  โดยประธานกรรมการและประธานเจ้าหน้าที่บริหารเป็นผู้ร่วมกำหนดวาระประชุมและพิจารณาเรื่องเข้าวาระประชุมคณะกรรมการบริษัท
  เพื่อให้มั่นใจว่าทุกประเด็นที่สำคัญในการดำเนินธุรกิจได้รับการพิจารณาจากคณะกรรมการโดยครบถ้วน
  โดยกรรมการแต่ละคนมีอิสระในการเสนอเรื่องเข้ารับการพิจารณาในที่ประชุม
  และมีการแสดงความเห็นอย่างเปิดเผยและเสรีโดยมีการส่งเสริมให้ใช้ดุลยพินิจที่รอบคอบในทุกประเด็นที่เข้าสู่ที่ประชุม

  ในการประชุมคณะกรรมการบริษัท
  บริษัทปฏิบัติตามพระราชบัญญัติบริษัทมหาชนจำกัดเรื่องการประชุมคณะกรรมการอย่างถูกต้องมีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองแล้วจากคณะกรรมการบริษัท อย่างเป็นระบบ
  และมีการรักษาความปลอดภัยเป็นอย่างดี โดยในปี 2558 มีการประชุมคณะกรรมการบริษัท ทั้งสิ้น
  12 ครั้ง และการประชุมคณะกรรมการตรวจสอบทั้งสิ้น 5 ครั้ง
  โดยมีรายละเอียดจำนวนครั้งที่เข้าร่วมประชุมในปี 2558 ดังนี้

+---+------------------+-----------------------+----------+----------+
|   |                  |                       | การประชุม |          |
+---+------------------+-----------------------+----------+----------+
|   | รายชื่อ            | ตำแหน่ง                | คณ       | คณ       |
|   |                  |                       | ะกรรมการ | ะกรรมการ |
|   |                  |                       |          |          |
|   |                  |                       | บริษัทรวม  | ตร       |
|   |                  |                       |          | วจสอบรวม |
|   |                  |                       | 12       |          |
|   |                  |                       | ครั้งในปี   | 5 ครั้งในปี |
|   |                  |                       | 2558     | 2558     |
+---+------------------+-----------------------+----------+----------+
| 1 | นายวิสิทธิ์ น้อยพันธุ์   | ประธาน                | 12/12    | -        |
| . |                  | กรรมการและกรรมการอิสระ |          |          |
+---+------------------+-----------------------+----------+----------+
| 2 | นายประชัย         | กรรมการ               | 12/12    | -        |
| . | เลี่ยวไพรัตน์        |                       |          |          |
+---+------------------+-----------------------+----------+----------+
| 3 | นายประทีป         | กรรมการ               | 10/12    | -        |
| . | เลี่ยวไพรัตน์        |                       |          |          |
+---+------------------+-----------------------+----------+----------+
| 4 | ดร.ประมวล        | กรรมการ               | 11/12    | -        |
| . | เลี่ยวไพรัตน์        |                       |          |          |
+---+------------------+-----------------------+----------+----------+
| 5 | ดร.นราศรี ไววนิชกุล | กรรมการอิสระแล         | 10/12    | 5/5      |
| . |                  | ะประธานกรรมการตรวจสอบ |          |          |
+---+------------------+-----------------------+----------+----------+
| 6 | นางบุญศรี          | กรรมการ               | -/12     | -        |
| . | เลี่ยวไพรัตน์        |                       |          |          |
+---+------------------+-----------------------+----------+----------+
| 7 | ดร.ชวิน เอี่ยมโสภณา | กรรมการ               | 12/12    | -        |
| . |                  |                       |          |          |
+---+------------------+-----------------------+----------+----------+
| 8 | นายประหยัด        | กรรมการ               | 9/12     | -        |
| . | เลี่ยวไพรัตน์        |                       |          |          |
+---+------------------+-----------------------+----------+----------+
| 9 | นางอรพิน          | กรรมการ               | 12/12    | -        |
| . | เลี่ยวไพรัตน์        |                       |          |          |
+---+------------------+-----------------------+----------+----------+
| 1 | นายมนัส สุขสมาน    | กรรมการ               | 12/12    | 5/5      |
| 0 |                  | อิสระและกรรมการตรวจสอบ |          |          |
| . |                  |                       |          |          |
+---+------------------+-----------------------+----------+----------+
| 1 | พลตำรวจเอกชาญชิต  | กรรมการ               | 12/12    | 4/5      |
| 1 | เพียรเลิศ          | อิสระและกรรมการตรวจสอบ |          |          |
| . |                  |                       |          |          |
+---+------------------+-----------------------+----------+----------+
| 1 | นายพิเศษ          | กรรมการ               | 10/12    | -        |
| 2 | เอี่ยมสกุลรัตน์       |                       |          |          |
| . |                  |                       |          |          |
+---+------------------+-----------------------+----------+----------+
| 1 | นายทวิช           | กรรมการอิสระ           | 10/12    | -        |
| 3 | เตชะนาวากุล       |                       |          |          |
| . |                  |                       |          |          |
+---+------------------+-----------------------+----------+----------+
| 1 | นายทยุติ ศรียุกต์สิริ   | กรรมการ               | 11/12    | -        |
| 4 |                  |                       |          |          |
| . |                  |                       |          |          |
+---+------------------+-----------------------+----------+----------+
| 1 | นายขันธ์ชัย วิจักขณะ  | กรรมการ               | 12/12    | -        |
| 5 |                  |                       |          |          |
| . |                  |                       |          |          |
+---+------------------+-----------------------+----------+----------+
| 1 | นายจุลสิงห์         | กรรมการอิสระ           | 10/12    | -        |
| 6 | วสันตสิงห์*         |                       |          |          |
| . |                  |                       |          |          |
+---+------------------+-----------------------+----------+----------+

  หมายเหตุ : * นายจุลสิงห์ วสันตสิงห์ ดำรงตำแหน่งกรรมการอิสระบริษัท เมื่อวันที่ 27 มีนาคม
  2558

  4. ค่าตอบแทนกรรมการและผู้บริหาร

  การกำหนดค่าตอบแทนคณะกรรมการบริษัทมีความเป็นธรรมและสมเหตุสมผล
  โดยพิจารณาถึงความเหมาะสม
  และให้สอดคล้องกับความรับผิดชอบของกรรมการและผลการดำเนินงานของบริษัท ทั้งนี้
  ค่าตอบแทนกรรมการได้รับการอนุมัติจากที่ประชุมผู้ถือหุ้นด้วย

  ในส่วนของค่าตอบแทนผู้บริหาร บริษัทกำหนดค่าตอบแทนอย่างเหมาะสม
  โดยพิจารณาจากภาระหน้าที่ความรับผิดชอบ ผลการปฏิบัติงาน ผลการดำเนินงานของบริษัท
  และแนวปฏิบัติของบริษัทจดทะเบียนที่อยู่ในอุตสาหกรรมเดียวกัน

  ทั้งนี้ รายละเอียดค่าตอบแทนกรรมการและผู้บริหารปรากฏในหัวข้อ 8 เรื่อง
  “โครงสร้างการจัดการ”

  5. การพัฒนากรรมการและผู้บริหาร

  บริษัท
  มีนโยบายสนับสนุนให้มีการจัดอบรมเกี่ยวกับการกำกับดูแลกิจการของบริษัทให้แก่คณะกรรมการบริษัท
  และผู้บริหารระดับสูงเพื่อส่งเสริมความรู้ความเข้าใจในการที่จะดำเนินงานให้อยู่ภายใต้หลักการกำกับดูแลกิจการที่ดีของบริษัทจดทะเบียน
  โดยบริษัทได้ส่งเสริมให้กรรมการของบริษัทเข้ารับการอบรมกับสถาบันกรรมการบริษัทไทยในหลักสูตรที่เกี่ยวข้อง
  เพื่อเป็นการเพิ่มพูนความรู้เกี่ยวกับบทบาทหน้าที่ของกรรมการอันจะก่อให้เกิดการปรับปรุงการปฏิบัติงานอย่างต่อเนื่อง
  และทันสมัย

ค่าตอบแทนของผู้สอบบัญชี

1. ค่าตอบแทนจากการสอบบัญชี (Audit Fee) บริษัทและบริษัทย่อยจ่าย ให้แก่

  (1) ผู้สอบบัญชี ในรอบปีบัญชี 2558 เป็นจำนวนเงินรวม -0- บาท

  (2) สำนักงานสอบบัญชีที่ผู้สอบบัญชีสังกัดบุคคลหรือกิจการที่เกี่ยวข้องกับผู้สอบบัญชี
  และสำนักงานสอบบัญชีที่ผู้สอบบัญชีสังกัด ในรอบปีบัญชี 2558 เป็นจำนวนรวม 8,000,000 บาท

  2. ค่าบริการอื่นๆ (Non-audit fee) บริษัท และบริษัทย่อยได้ว่าจ้าง บริษัท เคพีเอ็มจี
  ภูมิไชย สอบบัญชี จำกัด เป็นค่าตรวจสอบรายงานการใช้สิทธิ
  และประโยชน์ยกเว้นภาษีเงินได้นิติบุคคล ของบัตรส่งเสริมการลงทุนในปี 2558
  เป็นจำนวนเงินรวม 240,000 บาท

10. ความรับผิดชอบต่อสังคม ( Corporate Social Responsibilities : CSR )

  บริษัทมีนโยบายในการดำเนินธุรกิจภายใต้หลักจริยธรรม และการจัดการที่ดี
  โดยให้ความสำคัญถึงการสร้างวัฒนธรรมบรรษัทภิบาลอย่างเป็นรูปธรรม ควบคู่ไปกับการดูแลรักษา
  และรับผิดชอบสังคม และสิ่งแวดล้อมโดยให้ความสำคัญกับการสนับสนุนพัฒนาด้านการศึกษา
  การส่งเสริมสุขภาพ และความปลอดภัย การสืบสานศิลปะ และวัฒนธรรม
  รวมถึงการพัฒนาสังคมโดยมีจุดมุ่งหมายเพื่อตอบสนองความต้องการอย่างแท้จริงของชุมชนรอบข้าง
  เพื่อมุ่งสู่การพัฒนาธุรกิจอย่างยั่งยืน

  ในปี 2558 บริษัทได้มีการแต่งตั้งคณะกรรมการความรับผิดชอบต่อสังคมของธุรกิจ (CSR
  Committee)
  เพื่อเพิ่มศักยภาพในการประเมินภาพรวมของการดำเนินการด้านความรับผิดชอบต่อสังคมของกลุ่มบริษัททีพีไอโพลีน
  รวมถึงการพัฒนาระบบการบริหารด้านความรับผิดชอบต่อสังคมที่มุ่งสร้างคุณค่าในการบริหารจัดการด้านการพัฒนาอย่างยั่งยืน
  ทั้งนี้ได้มีการกำหนดนโยบายแนวทางปฏิบัติตลอดจนส่งเสริม
  และติดตามความคืบหน้าการดำเนินการด้านความรับผิดชอบต่อสังคม โดยมีประธาน รองประธาน
  และกรรมการ
  จากการคัดสรรจากผู้บริหารระดับสูงจากหน่วยงานที่เกี่ยวข้องโดยคณะกรรมการความรับผิดชอบต่อสังคมของธุรกิจ
  ได้มีการประชุมร่วมกัน
  เพื่อวางกรอบแนวทางในการบริหารงานด้านความรับผิดชอบต่อสังคมที่สร้างค์อย่างต่อเนื่อง

10.1 ผู้มีส่วนได้เสียของบริษัท

  ในปี 2558 บริษัทได้ประกาศใช้ “นโยบายการปฏิบัติต่อผู้มีส่วนได้เสีย”
  เพื่อเป็นกรอบของพนักงานในกลุ่มบริษัท ทีพีไอ โพลีน
  ในการปฏิบัติต่อผู้มีส่วนได้เสียแต่ละกลุ่มอย่างเป็นลายลักษณ์อักษร
  โดยยึดหลักการสร้างคุณค่าร่วมกันระหว่างบริษัทและผู้มีส่วนได้เสียโดยผู้บริหารระดับสูงรับผิดชอบดูแลการมีส่วนร่วมของผู้มีส่วนได้เสียทุกกลุ่มรวมทั้งการปรับปรุงช่องทาง
  และนำความคิดเห็นของผู้มีส่วนได้เสียส่งต่อไปยังหน่วยงานต่างๆ ที่รับผิดชอบอย่างต่อเนื่อง
  ผู้มีส่วนได้เสียที่ได้รับผลกระทบโดยตรงต่อการดำเนินธุรกิจประกอบด้วย พนักงาน ผู้ถือหุ้น คู่ค้า
  ลูกค้า คู่แข่ง และชุมชมโดยรอบ เพื่อใช้เป็นแนวปฏิบัติของผู้บริหาร
  และพนักงานในกลุ่มบริษัททีพีไอโพลีนทุกคน เพื่อให้การปฏิบัติงานของผู้บริหาร
  และพนักงานในกลุ่มบริษัททีพีไอโพลีน ที่เกี่ยวข้องกับผู้มีส่วนได้เสียกลุ่มต่างๆ
  มีหลักการปฏิบัติที่ชัดเจน

แนวทางปฏิบัติต่อผู้มีส่วนได้เสียของบริษัท

+---------+-------------------+-------------------+------------------+
| ผู้มีส     | ความต้องการ        | กระบวนการที่ใช้      | แนวปฎิบัติที่ดำเนินการ |
| ่วนได้เสีย |                   |                   |                  |
+---------+-------------------+-------------------+------------------+
| 1.      | -   ควา           | - บริษัท มีแผนงาน    |   -              |
|  พนักงาน | มก้าวหน้าในการทำงาน | แล                |   บริษัทมีระเบ      |
|         |                   | ะหลักสูตรอบรมพนักงาน | ียบปฏิบัติด้านการจ้างง |
|         | -   สวัสดิการ       | เพื่อสอนงานท        | านอย่างชัดเจนและถือ |
|         |     ความมั่นคง      | ั้งในส่วนงานที่ต้องปฏิบัติ |                  |
|         |                   | หรือที่มีควา          |  ปฎิบัติอย่างเคร่งครัด |
|         | -   มีสหกรณ์ออมทรัพย์ | มเกี่ยวข้องเพื่อให้พนักง |   รวมถึง          |
|         |                   | านมีความรู้ความเข้าใจ |   ความ           |
|         | -                 | สามารถป           | เจริญก้าวหน้าในหน้าที่ |
|         | ได้รับการพัฒนาศักยภาพ | ฏิบัติงานได้อย่างถูกต้อง |   การงาน         |
|         |                   | ปลอดภัย            |   โดยไม่จำกัดเพศ   |
|         | -                 | และเหมาะสมกับพนักง  |   อายุ            |
|         |   องค์กรมีภาพลักษณ์ที่ดี | านในแต่ละตำแหน่งงาน |   แหล่งที่มาทางสังคม |
|         |                   |                   |   ชนชั้น เชื้อชาติ    |
|         | -   ความ          | -                 |   ศาสนา          |
|         | เป็นธรรมในการทำงาน | จัดการฝึก           |   สถาบันการ-ศึกษา  |
|         |                   | อบรมเพื่อพัฒนาศักยภาพ |   โดยนโยบ        |
|         | -   ควา           | ความรู้             | ายในการจ้างงานและ |
|         | มปลอดภัยในการทำงาน | ค                 | เงื่อนไขในการทำงาน |
|         |                   | วามสามารถในการแข่ง |                  |
|         |                   | ขันของพนักงานเพื่อรอง |  อยู่บนพื้นฐานของควา |
|         |                   | รับการเติบโตของบริษัท | มต้องการของงานนั้นๆ |
|         |                   | และความเจริญก้าวหน้า |                  |
|         |                   | ในหน              |   -              |
|         |                   | ้าที่การงานของพนักงาน |   บริษัทจะไ        |
|         |                   |                   | ม่ว่าจ้างแรงงานอพยพ |
|         |                   | -                 |   ครอบ           |
|         |                   | บริษัทสนับสนุน        | คลุมถึงบริษัทผู้รับเหมา |
|         |                   | ให้มีการถ่ายทอดความรู้ |   แ              |
|         |                   | การสอนงาน         | ละบริษัทผู้รับเหมาช่วง |
|         |                   | การเรียนรู้งาน       |                  |
|         |                   | ระหว่างพนักงานด้วยกัน |   -              |
|         |                   |                   |   จัดให้มีช่องทาง    |
|         |                   |                   | การรับฟังความคิดเห็น |
|         |                   |                   |   และข้อเสนอแนะ   |
+---------+-------------------+-------------------+------------------+
| ผู้มีส     | ความต้องการ        | กระบวนการที่ใช้      | แนวปฎิบัติที่ดำเนินการ |
| ่วนได้เสีย |                   |                   |                  |
+---------+-------------------+-------------------+------------------+
|         |                   | - ให้โอกาส         |   -              |
|         |                   | และสนับสนุนก        |   การปฏิบัติต่อพ     |
|         |                   | ารศึกษาต่อของพนักงาน | นักงานอย่างเป็นธรรม |
|         |                   | แ                 |                  |
|         |                   | ละการฝึกอบรมเพื่อเพิ่ม |   - ให้ผลตอบแทน   |
|         |                   | ความรู้ทั้งภายในองค์กร |   และสวัสดิการที่    |
|         |                   | และภายนอกองค์กร    |   เ              |
|         |                   | ตา                | ทียบเคียงกับบริษัทอื่นๆ |
|         |                   | มลักษณะงานที่เหมาะสม |   ใ              |
|         |                   |                   | นอุตสาหกรรมเดียวกัน |
|         |                   |                   |                  |
|         |                   |                   |   -              |
|         |                   |                   |   สร้า            |
|         |                   |                   | งสภาพแวดล้อมในการ |
|         |                   |                   |   ทำงานที่ดี        |
|         |                   |                   |   มีความปลอดภัย    |
+---------+-------------------+-------------------+------------------+
| 2.      |   -               | -                 |   -              |
|   ผู้ถือหุ้น |   สร้างผลต         | บริษ               |   ผู้ถือหุ้นทุกรายมีสิทธิ |
|         | อบแทนให้ผู้ถือหุ้นทุกราย | ัทต้องรักษาสิทธิของผู้ถือ |   และได้          |
|         |                   | หุ้น                |                  |
|         |   อย่างยั่งยืน        | แล                |   รับการป         |
|         |                   | ะปฏิบัติต่อผู้ถือหุ้นทุกราย | ฏิบัติอย่างเท่าเทียมกัน |
|         | -   ความโปร       | อย่างเป็นธรรม       |                  |
|         | ่งใสในการดำเนินธุรกิจ | ไม่กระทำการใดๆ     | -   คำนึงถึงการ    |
|         |                   | ที่มีลักษ             | เจริญเติบโตของบริษัท |
|         | -   การมีส่วน       | ณะจำกัดสิทธิในการเข้า | ในระยะยาวและสร้าง |
|         | ร่วมในการตัดสินใจบ้าง | ถึงสารสนเทศของบริษัท |     ผลตอบแทนที่เ   |
|         |                   |                   | หมาะสมอย่างต่อเนื่อง |
|         | -                 | -                 |                  |
|         |   ธุรกิจมีความต่อเนื่อง | บริหารจัดก          |                  |
|         |     เสี่ยงน้อย       | ารองค์กรตามวิสัย-ทัศน |                  |
|         |                   | และหล             |                  |
|         | -   ได้รับข้อมูล      | ักบรรษัทภิบาลของบริษัท |                  |
|         | ข่าวสารผลประกอบการ | ด้วยความซื่อสัตย์      |                  |
|         |                   | สุจริตระมัด- ระวัง    |                  |
|         |                   | ปราศจากความขัดแย้ง  |                  |
|         |                   | ทางผลประโยชน์ส่วนตัว |                  |
|         |                   |                   |                  |
|         |                   | -                 |                  |
|         |                   | การประ            |                  |
|         |                   | ชุมสามัญผู้ถือหุ้นประจำปี |                  |
|         |                   |                   |                  |
|         |                   | -                 |                  |
|         |                   | ชี้แจงรายละเอียดต่างๆ |                  |
|         |                   | เกี่ยวกับ            |                  |
|         |                   | การประชุมผู้ถือห      |                  |
|         |                   | ุ้นตลอดจนข้อมูลทั้งหมดท |                  |
|         |                   | ี่เกี่ยวข้องกับเรื่องที่ต้อง |                  |
|         |                   | ให้ผู้ถือหุ้นตัด         |                  |
|         |                   | สินใจในที่ประชุมเป็นกา |                  |
|         |                   | รล่วงหน้าอย่างเพียงพอ |                  |
|         |                   |                   |                  |
|         |                   | -                 |                  |
|         |                   | ผู้ถือห              |                  |
|         |                   | ุ้นย่อมมีสิทธิมอบฉันทะให |                  |
|         |                   | ้ผู้อื่นมาดำเนินการต่างๆ |                  |
|         |                   | แทน               |                  |
|         |                   | ผู้รับมอบฉัน          |                  |
|         |                   | ทะที่ถูกต้องตามกฎหมาย |                  |
|         |                   | แ                 |                  |
|         |                   | ละได้ยื่นหนังสือมอบฉันท |                  |
|         |                   | ะให้กรรมการในที่ประช |                  |
|         |                   | ุมแล้วย่อมมีสิทธิเข้าร่วม |                  |
|         |                   | ประชุมและลงมติเช่นเด |                  |
|         |                   | ียวกับผู้ถือหุ้นทุกประการ |                  |
|         |                   |                   |                  |
|         |                   | -                 |                  |
|         |                   | เปิด               |                  |
|         |                   | โอกาสให้ผู้ถือหุ้นเสนอว |                  |
|         |                   | าระการประชุมเพิ่มเติม |                  |
|         |                   | หรือเสนอชื่อบุคคลเพ   |                  |
|         |                   | ื่อแต่งตั้งเป็นกรรมการฯ |                  |
|         |                   | ทั้งนี้การขอเ         |                  |
|         |                   | พิ่มวาระประชุมหรือเสน |                  |
|         |                   | อชื่อบุคคลเพื่อเป็นกรรม |                  |
|         |                   | การต้องเป็นตามกฎหมา |                  |
|         |                   | ยและข้อบังคังของบริษัท |                  |
|         |                   |                   |                  |
|         |                   | -                 |                  |
|         |                   | เ                 |                  |
|         |                   | ปิดเผยข้อมูลสำคัญต่างๆ |                  |
|         |                   | ของบริษัท           |                  |
|         |                   | รายงานทางการเงิน   |                  |
|         |                   | และผลการดำเนินงาน  |                  |
|         |                   | อย่างถูกต้องครบถ้วน   |                  |
|         |                   | ทันเวลา โปร่งใส     |                  |
|         |                   | น่าเชื่อถือ           |                  |
|         |                   | เพื่อให้ผู้ถือหุ้นทราบถึงส |                  |
|         |                   | ถานะการดำเนินงานขอ |                  |
|         |                   | งบริษัทอย่างสม่ำเสมอผ |                  |
|         |                   | ่านช่องทางที่ผู้ถือหุ้นสาม |                  |
|         |                   | ารถเข้าถึงข้อมูลได้ง่าย |                  |
|         |                   |                   |                  |
|         |                   | - รับข้อเสนอแนะ     |                  |
|         |                   | และข้อร้องเรียน      |                  |
+---------+-------------------+-------------------+------------------+
| ผู้มีส     | ความต้องการ        | กระบวนการที่ใช้      | แนวปฎิบัติที่ดำเนินการ |
| ่วนได้เสีย |                   |                   |                  |
+---------+-------------------+-------------------+------------------+
| 3.  คู่ค้า | -   นโ            | -   กลุ่มบริษัทในเครือ | -   ปฏ           |
|         | ยบายการจัดซื้อที่ชัดเจน |     ที่ต้องจัดหาพัสดุ   | ิบัติตามเงื่อนไขการค้า |
|         |                   |     จะคำนึง        |     และ          |
|         | -   ดำเ           | ถึงความคุ้มค่าของราคา | การปฏิบัติตามสัญญาที่ม |
|         | นินธุรกิจอย่างเป็นธรรม |     และคุณภ        | ีต่อคู่ค้าอย่างเคร่งครัด |
|         |                   | าพของสินค้าและบริการ |                  |
|         | -   ช่วยส่งเสริม     |     กร            | -   คำนึงถึงผลป    |
|         | การพัฒนาศักยภาพผู้ขาย | ะบวนการจัดหาดำเนิน- | ระโยชน์ที่เอื้อร่วมกันก |
|         |                   |                   | ับคู่ค้าและความเสมอภ |
|         | -                 |   การอย่างถูก       | าคในการดำเนินธุรกิจ |
|         | เกิดผลประโยชน์ทับซ้อน | ต้องตามระเบียบและเป |                  |
|         |                   | ็นไปตามหลักเกณฑ์ต่างๆ | -                |
|         | -   นโย           |   อย่างโปร่งใส      | ไม่เอื้อประโยชน์ต่อคู่ค |
|         | บายการจัดจ้างที่ชัดเจน |                   | ้าเพียงฝ่ายใดฝ่ายหนึ่ง |
|         |                   | -   พน            |                  |
|         |                   | ักงานกลุ่มบริษัทในเครือ |                  |
|         |                   |                   |                  |
|         |                   |    ต้องไม่เรียกร้องผล |                  |
|         |                   | ประโยชน์จากการจัดหา |                  |
|         |                   |                   |                  |
|         |                   |   ต้องวางตัวเป็นกลาง |                  |
|         |                   |                   |                  |
|         |                   | -   บริษัทไม        |                  |
|         |                   | ่ทำธุรกิจกับคู่ค้าที่มีพฤติ- |                  |
|         |                   |                   |                  |
|         |                   |   กรรมผิดกฎหมาย    |                  |
|         |                   |                   |                  |
|         |                   | -   พนักงานก       |                  |
|         |                   | ลุ่มบริษัทในเครือดำเนิน |                  |
|         |                   |                   |                  |
|         |                   |                   |                  |
|         |                   |  การจัดหาพัสดุโดยพิจา |                  |
|         |                   | รณาราคาซื้อที่เหมาะสม |                  |
|         |                   |   และยุติธรรม       |                  |
|         |                   |   กำกับดูแลให้คู่ค้า    |                  |
|         |                   | ปฏิบัติตามแนวทางการป |                  |
|         |                   | ฏิบัติอย่างยั่งยืนของคู่ค้า |                  |
+---------+-------------------+-------------------+------------------+
| 4       | -   สินค้ามีคุณภาพ    | - บริษัท            | -                |
| .  ลูกค้า |     ปลอดภัย        | มุ่งพัฒนาสินค้าที่มีคุณภาพ | สร้างคว           |
|         |                   | และบริการให้ครบวงจร | ามพอใจสูงสุดแก่ลูกค้า |
|         | -   ราคาเป็นธรรม   | ส่งมอบสินค้า         |                  |
|         |                   | และบริการที่รวดเร็ว   | -                |
|         | -   หาซื้อได้ง่าย     | ตอบ-              | ต้องไม่กระทำการใดๆ |
|         |     สะดวก         |                   | อันเป็นการหลอกลวง  |
|         |                   | สนอง              | หรือทำให้ห         |
|         | -                 | ความต้องการของลูกค้า | ลงเชื่อในคุณภาพสินค้า |
|         |  มีการส่งเสริมการขาย | และผู้บริโภคอย่างเต็มท | และบริการ         |
|         |     มีของแถม       | ี่ด้วยราคาที่สมเหตุสมผล | โดยผลิตสินค        |
|         |                   | ไ                 | ้าและบริการที่ปลอดภัย |
|         | -                 | ม่จำกัดสิทธิของผู้บริโภค | ไม่เป็นอ           |
|         | เลือกใช้ผลิตภัณฑ์ได้มาก |                   | ันตรายต่อสุขภาพของผู้ |
|         |     หลากหลาย      | -                 | บริโภค            |
|         |                   | การจัดเก็บข้อมูลข     |                  |
|         | -   มีข้อมูลผลิตภัณฑ์   | องลูกค้าอย่างเป็นระบบ | -                |
|         |     และวิธีการใช้งาน | และปลอดภัย         | สร               |
|         |                   | ไม่นำข้อมูล          | ้างความภักดีต่อสินค้า( |
|         |                   | ไปใช้ในทางที่ไม่ถูกต้อง | brand loyalty)   |
|         |                   |                   |                  |
|         |                   | - กำหนดราคาสินค้า   |                  |
|         |                   | แล                |                  |
|         |                   | ะบริการอย่างเป็นธรรม |                  |
|         |                   |                   |                  |
|         |                   | -                 |                  |
|         |                   | จัด                |                  |
|         |                   | ให้มีหน่วยงานที่รับผิดชอ |                  |
|         |                   | บในการให้ข้อเสนอแนะ |                  |
|         |                   | ความรู้             |                  |
|         |                   | ความเข้าใ          |                  |
|         |                   | จเกี่ยวกับผลิตภัณฑ์สินค้า |                  |
|         |                   | และบริการ          |                  |
|         |                   | รวมถึงวิธีแก้ปัญหา     |                  |
|         |                   | พร้อมร             |                  |
|         |                   | ับข้อร้องเรียนจากลูกค้า |                  |
|         |                   |                   |                  |
|         |                   | - จัดสัมมนาลูกค้า     |                  |
|         |                   | ให้ความรู้เกี่ยวกับ     |                  |
|         |                   | ผลิตภัณฑ์อย่างสม่ำเสมอ |                  |
+---------+-------------------+-------------------+------------------+
| 5       | -   ส่วนแบ่งตลาด    | -                 | -                |
| .  คู่แข่ง |                   |  สร้างเงื่อนไขในการแ | ไม่ละ             |
|         | -                 | ข่งขันที่เป็นธรรมร่วมกัน | เมิดข้อมูลความลับของ |
|         |  แข่งขันอย่างเป็นธรรม |                   |                  |
|         |                   |                   | คู่แข่ง             |
|         | -   มีนวัตกรรมใหม่ๆ  |                   |                  |
|         |     เกิดขึ้น         |                   | -                |
|         |                   |                   | ป                |
|         |                   |                   | ระพฤติปฏิบัติตามกรอบ |
|         |                   |                   |                  |
|         |                   |                   | การค้าที่ดี          |
+---------+-------------------+-------------------+------------------+
| 6       | -   ได้รับข้อมูลข่าว   | -                 | -                |
| .  ชุมชน | สารที่เกี่ยวข้องกับชุมชน | สำรวจความต้องการแล | สนับ              |
|         |                   | ะความคิดเห็นของชุมชน | สนุนกิจกรรมสาธารณ- |
|         | -   ได้รับการส      |                   | ประโยชน์แก่ชุมชน    |
|         | ่งเสริมขนบธรรมเนียมฯ | -   จัดหน          |                  |
|         |                   | ่วยแพทย์เคลื่อนที่ออกให้ | -                |
|         | -   คุณภาพชีวิตดีขึ้น   |                   | ให้ควา            |
|         |                   |   บร              | มรู้และอบรมพนักงานท |
|         | -   ต้องการใ       | ิการชุมชนอย่างต่อเนื่อง | ุกระดับตามความเหมา |
|         | ห้มีส่วนร่วมในการพัฒนา |                   | ะสมเพื่อให้พนักงานตร |
|         |                   | -   โครงการปลูกป่าท | ะหนักเรื่องสิ่งแวดล้อม |
|         |   ชุมชน            | ดแทนและฟื้นฟูสภาพพื้นท |                  |
|         |                   | ี่โครงการหลังทำเหมือง |                  |
|         | -   การจ้างงาน     |                   |                  |
|         |                   |                   |                  |
|         |  เศรษฐกิจในชุมชนดีขึ้น |                   |                  |
+---------+-------------------+-------------------+------------------+

10.2 นโยบายต่อต้านการคอร์รัปชั่นของ ทีพีไอ โพลีน จำกัด (มหาชน)

  บริษัท ทีพีไอ โพลีน จำกัด (มหาชน) มุ่งมั่นในการดำเนินธุรกิจอย่างโปร่งใส มีคุณธรรม
  และรับผิดชอบต่อผู้ถือหุ้น ลูกค้า พนักงาน สังคม และผู้มีส่วนได้เสียอื่นๆ บริษัท ทีพีไอ โพลีน
  จำกัด (มหาชน) จึงมีนโยบายห้ามกรรมการ ผู้บริหารและพนักงานทุกระดับของบริษัท
  ดำเนินการยอมรับหรือมีส่วนเกี่ยวข้องกับการคอร์รัปชั่นในรูปแบบใด ๆ ทั้งทางตรง และทางอ้อม
  เพื่อให้การดำเนินงานสามารถสร้างความมั่นใจต่อผู้มีส่วนได้เสียของบริษัท
  โดยกำหนดให้บุคลากรของบริษัท ปฏิบัติตามนโยบายต่อต้านการคอร์รัปชั่น
  ให้สอดคล้องกับหลักการกำกับดูแลกิจการที่ดี จรรยาบรรณของบริษัท ระเบียบ ข้อกำหนด
  และกฎหมายที่เกี่ยวข้อง อย่างเคร่งครัด

  วัตถุประสงค์

  1. เพื่อให้พนักงานของบริษัททุกระดับ ต้องไม่เกี่ยวข้องกับการคอร์รัปชั่นใดๆ ทั้งสิ้น
  ทั้งทางตรงและทางอ้อม

  2. เพื่อส่งเสริมบทบาท และการมีส่วนร่วมของพนักงานทุกระดับ
  เพื่อป้องกันและต่อต้านการคอร์รัปชั่นที่เกี่ยวข้องกับ

  ธุรกิจของบริษัท

  3. เพื่อสร้างความเชื่อมั่นแก่ผู้มีส่วนได้เสียในการดำเนินธุรกิจร่วมกันด้วยความซื่อสัตย์สุจริต

  ขอบเขตของนโยบาย

  บริษัทได้กำหนดขอบเขตของผู้มีส่วนได้เสียที่มีส่วนเกี่ยวข้องกับนโยบายต่อต้านการคอร์รัปชั่นเป็น 2
  กลุ่มดังนี้

  1. ภายใน : กรรมการ ผู้บริหาร และพนักงานของบริษัท ทุกระดับ

  2. ภายนอก : ลูกค้าหรือผู้ขายสินค้าหรือบริการ (Supplier) ผู้รับเหมา ผู้รับเหมาช่วง คู่ค้า
  เจ้าหนี้ หน่วยงานราชการ หน่วยงานเอกชน

  หน้าที่ความรับผิดชอบ

  คณะกรรมการบริษัท
  มีหน้าที่และรับผิดชอบในการกำหนดนโยบายและกำกับดูแลให้มีระบบที่สนับสนุนการต่อต้านการคอร์รัปชั่นที่มีประสิทธิภาพ
  เพื่อให้มั่นใจว่าฝ่ายบริหารได้ตระหนักและให้ความสำคัญกับการต่อต้านการคอร์รัปชั่นและปลูกฝังจนเป็นวัฒนธรรมองค์กร

  ประธานเจ้าหน้าที่บริหารและคณะกรรมการบริหาร
  มีหน้าที่และรับผิดชอบในการกำหนดให้มีระบบส่งเสริมและสนับสนุนนโยบายต่อต้านการคอร์รัปชั่น
  เพื่อสื่อสารไปยังพนักงานและผู้เกี่ยวข้อง รวมทั้งทบทวนให้มีความเหมาะสม
  สอดคล้องกับสถานการณ์ต่างๆ ที่เปลี่ยนแปลงไป ได้แก่ สภาพธุรกิจ ระเบียบ ข้อบังคับ
  และข้อกำหนดของกฎหมายต่างๆ เป็นต้น

  คณะกรรมการตรวจสอบ มีหน้าที่สอบทานระบบรายงานทางการเงินและบัญชี ระบบควบคุมภายใน
  ระบบตรวจสอบภายใน และระบบบริหารความเสี่ยง ให้มั่นใจว่าเป็นไปตามมาตรฐานสากล
  มีความรัดกุม เหมาะสม ทันสมัย และมีประสิทธิภาพ

  หัวหน้างานฝ่ายตรวจสอบภายใน
  มีหน้าที่และรับผิดชอบในการตรวจสอบและสอบทานการปฏิบัติงานว่าเป็นไปอย่างถูกต้อง
  ตรงตามนโยบาย แนวปฏิบัติ อำนาจดำเนินการ ระเบียบปฏิบัติ และกฎหมาย
  ข้อกำหนดของหน่วยงานกำกับดูแล เพื่อให้มั่นใจว่ามีระบบควบคุมที่มีความเหมาะสม
  และเพียงพอต่อความเสี่ยงด้านคอร์รัปชั่นที่อาจเกิดขึ้น และรายงานต่อคณะกรรมการตรวจสอบ

  แนวปฏิบัติการต่อต้านการคอร์รัปชั่น

1.  พนักงานต้องไม่ละเลยหรือเพิกเฉย
    เมื่อพบเห็นการกระทำที่เข้าข่ายคอร์รัปชั่นที่เกี่ยวข้องกับบริษัท โดยต้องแจ้ง

  ให้ผู้บังคับบัญชา หรือบุคคลที่รับผิดชอบทราบผ่านช่องทางต่างๆ ที่กำหนดไว้
  และให้ความร่วมมือในการ ตรวจสอบข้อเท็จจริง

  2. ผู้ที่กระทำคอร์รัปชั่นและผู้มีส่วนรู้เห็นหรือเกี่ยวข้อง
  จะต้องได้รับการลงโทษทางวินัยตามกฎของบริษัท ที่กำหนด

  ไว้ และได้รับโทษตามกฎหมาย

  3. บริษัทจะให้ความเป็นธรรมและมีมาตรการคุ้มครองผู้ร้องเรียน
  หรือผู้ที่ให้ความร่วมมือในการรายงานการทุจริต

  คอร์รัปชั่น

  4. บริษัทให้ความสำคัญในการเผยแพร่ สื่อสารและฝึกอบรม
  เพื่อให้ความรู้เกี่ยวกับนโยบายต่อต้านการคอร์รัปชั่น

  แก่พนักงานอย่างสม่ำเสมอ

  5. ฝ่ายตรวจสอบภายในมีหน้าที่และรับผิดชอบในการตรวจสอบ
  และสอบทานการดำเนินงานตามนโยบาย และแนวปฏิบัติในเรื่องนี้
  เพื่อให้มั่นใจว่ามีระบบควบคุมที่มีความเหมาะสม
  และเพียงพอต่อความเสี่ยงด้านคอร์รัปชั่นที่อาจเกิดขึ้นและรายงานต่อคณะกรรมการตรวจสอบ

  มาตรการการปฏิบัติ

  การต่อต้านการทุจริตและคอร์รัปชั่น (การติดต่อธุรกิจกับหุ้นส่วนและบุคคลภายนอก)

  พนักงานทีพีไอ โพลีน ต้องปฏิบัติตามนโยบายต่อต้านการคอร์รัปชั่น ขณะที่กำลังติดต่อธุรกิจกับลูกค้า
  ผู้ขายสินค้า หรือบุคคลภายนอกที่มีความเกี่ยวข้องทางธุรกิจ (ซึ่งต่อไปนี้ให้เรียกรวมกันว่า
  “บุคคลภายนอกที่มีความเกี่ยวข้องทางธุรกิจ”)

  1. พนักงานทีพีไอ โพลีน ต้องปฏิบัติตามกฎหมาย ระเบียบ
  ประเพณีปฏิบัติทางธุรกิจและมารยาททางธุรกิจขณะที่ติดต่อ
  กับบุคคลภายนอกที่มีความเกี่ยวข้องทางธุรกิจ

  2. พนักงานทีพีไอ โพลีน ต้องไม่รับหรือเรียกร้องทั้งทางตรงและทางอ้อม ซึ่ง เงิน บัตรกำนัล
  เช็ค หุ้น ของขวัญหรือสินบนอื่นใด เงินค่าตอบแทนพิเศษ หรือสิ่งจูงใจใดๆที่มีมูลค่า
  จากบุคคลภายนอกที่มีความเกี่ยวข้องทางธุรกิจ

  3. พนักงานทีพีไอ โพลีน อาจรับของกำนัลที่ไม่ใช่เงินสดหรือของมีราคาใดๆ
  จากบุคคลภายนอกที่มีความเกี่ยวข้องทางธุรกิจก็ได้
  โดยได้รับความเห็นชอบจากผู้บังคับบัญชาสายตรงเสียก่อน
  ทั้งนี้การรับของกำนัลเช่นว่านั้นต้องเป็นไปตามกฎระเบียบ
  ประเพณีปฏิบัติทางธุรกิจหรือมารยาททางธุรกิจ
  และต้องไม่มีอิทธิพลต่อการตัดสินใจทางธุรกิจของพนักงาน

  4. พนักงานทีพีไอ โพลีน ไม่พึงหาประโยชน์ใดๆ จากตำแหน่งหน้าที่ของตนในบริษัท
  เพื่อรับหรือเรียกร้อง
  ให้บุคคลภายนอกที่มีความเกี่ยวข้องทางธุรกิจหรือผู้ที่เกี่ยวข้องของบุคคลภายนอกดังกล่าวให้บริการใดๆ
  ที่ไม่เกี่ยวข้องกับธุรกิจของบริษัท

  5. เมื่อพนักงานแนะนำบุคคลให้แก่บริษัท การดำเนินการดังกล่าว
  จะต้องไม่ขัดต่อผลประโยชน์หรือขั้นตอนการจัดจ้างของบริษัท
  อีกทั้งต้องไม่ทำเพื่อประโยชน์ส่วนตัวอันมิชอบด้วยกฎหมาย

  6. พนักงานทีพีไอ โพลีน ที่เป็นผู้บังคับบัญชากับผู้ใต้บังคับบัญชาในหน่วยงานเดียวกัน
  พึงไม่มีความสัมพันธ์ในฐานะคู่สมรสหรือบิดามารดา/บุตร

  7. พนักงานทีพีไอ โพลีน
  ต้องไม่ให้สินบนแก่เจ้าพนักงานหรือเจ้าหน้าที่ราชการโดยการเสนอให้เงิน บัตรกำนัล เช็ค หุ้น
  ของขวัญหรือสินบนอื่นใด เงินค่าตอบแทนพิเศษหรือสิ่งจูงใจใดๆที่มีมูลค่า

  8. พนักงานทีพีไอ โพลีน
  ที่ละเมิดข้อกำหนดในวรรคก่อนต้องถูกลงโทษตามกฎระเบียบที่เกี่ยวข้องของบริษัท
  และอาจถูกดำเนินคดีตามกฎหมาย

  9. พนักงานทีพีไอ โพลีน ต้องได้รับความเห็นชอบจากผู้บังคับบัญชาของตนก่อนเสนอให้ของกำนัล
  (ตัวอย่าง

  เช่น ผลิตภัณฑ์ของบริษัท) หรือเลี้ยงรับรองแก่บุคคลภายนอกที่มีความเกี่ยวข้องทางธุรกิจ
  โดยที่ยังคงต้องปฏิบัติตามประเพณีปฏิบัติหรือมารยาททางธุรกิจ
  กฎหมายท้องถิ่นและกฎระเบียบต่างๆ ที่เกี่ยวข้องของบริษัทด้วย
  ถ้าพนักงานไม่ได้รับความเห็นชอบจากผู้บังคับบัญชาของตนล่วงหน้าเนื่องจากมีเหตุเร่งด่วนแล้ว
  พนักงานรายดังกล่าวยังพึงต้องได้รับความเห็นชอบจากผู้บังคับบัญชาของตนหลังจากมอบของกำนัลหรือเลี้ยงรับรองแก่บุคคลภายนอกที่มีความเกี่ยวข้องทางธุรกิจไปแล้วอยู่

  10. พนักงานทีพีไอ โพลีน ไม่พึงหาประโยชน์ใดๆ จากตำแหน่งหน้าที่ของตนในบริษัท
  เพื่อมีความสัมพันธ์อันมิชอบ ทำการคุกคามทางเพศ การเลือกปฏิบัติในรูปแบบใดๆ
  (รวมถึงการเลือกปฏิบัติโดยอาศัยเชื้อชาติ เพศ ความพิการหรือศาสนาเป็นเกณฑ์) ลักทรัพย์ ข่มขู่
  บีบบังคับ หรือการดำเนินการอันไม่ชอบด้วยกฎหมายอื่นๆ

  11. ถ้าพนักงานทีพีไอ โพลีน มีคำถามเกี่ยวกับการต่อต้านการทุจริตและคอร์รัปชั่นแล้ว
  พนักงานพึงต้องขอความเห็นจากผู้บังคับบัญชา ของตนเพื่อไม่ให้เกิดข้อโต้แย้งขึ้น

  การแจ้งเบาะแส หรือข้อร้องเรียน

  1. เรื่องที่รับแจ้งเบะแสหรือข้อร้องเรียน

  1.1 การกระทำที่ทุจริต คอร์รัปชั่น ที่เกี่ยวข้องกับองค์กร โดยทางตรง หรือทางอ้อม

  1.2 การกระทำที่ผิดขั้นตอนตามระเบียบปฏิบัติของบริษัท
  หรือมีผลต่อระบบการควบคุมภายในของบริษัท จนทำ

  ให้สงสัยได้ว่า อาจจะเป็นช่องทางในการทุจริต

  1.3 การกระทำที่ทำให้บริษัทเสียผลประโยชน์ กระทบต่อชื่อเสียงของบริษัท

  1.4 การกระทำที่ผิดกฎหมาย ผิดศีลธรรม จรรยาบรรณทางธุรกิจ

  2. ช่องทางแจ้งเบาะแสหรือร้องเรียน

  พนักงานทุกคนมีหน้าที่ต้องรายงานเรื่องราวไปยัง บุคคล/หน่วยงาน เมื่อพบเห็นการทุจริต
  คอร์รัปชั่น ที่เกี่ยวข้องกับกิจกรรมของบริษัท ที่ละเมิดนโยบายนี้

  การคุ้มครองผู้ร้องเรียน และการรักษาความลับ

  1. การคุ้มครองผู้ร้องเรียน และผู้เกี่ยวข้อง

  เนื่องจากการร้องเรียน และการให้ข้อมูลที่กระทำไปโดยสุจริตใจ
  ย่อมก่อให้เกิดประโยชน์อันยิ่งใหญ่แก่ทั้งบริษัท และพนักงานเป็นส่วนรวม ดังนั้นผู้ยื่นคำร้องเรียน
  ผู้ให้ถ้อยคำ ให้ข้อมูล ให้ข้อเท็จจริง หรือให้พยานหลักฐานใดเกี่ยวกับการร้องเรียน
  และที่เป็นผู้พิจารณาคำร้องเรียน เมื่อได้กระทำไปโดยสุจริตใจ
  แม้จะเป็นเหตุให้เกิดข้อยุ่งยากประการใด
  ย่อมได้รับการประกันการคุ้มครองว่าจะไม่เป็นเหตุหรือถือเป็นเหตุที่จะเลิกจ้าง ลงโทษ
  หรือดำเนินการใดที่เกิดผลร้ายต่อพนักงานดังกล่าว

  บริษัทมีนโยบายที่จะให้ความเป็นธรรมกับผู้มีส่วนได้ส่วนเสีย
  โดยเท่าเทียมกันตามกฎข้อบังคับของบริษัท โดยจะให้ความคุ้มครองแก่ผู้ร้องเรียน
  และเรื่องที่ร้องเรียนนั้น เป็นความลับ และจะดำเนินการเพื่อคุ้มครองผู้ร้องเรียน

  2. การปิดบังชื่อและการเก็บรักษาความลับ

  พนักงานหรือผู้ร้องเรียนจากภายนอก
  อาจเลือกไม่เปิดเผยชื่อเมื่อรายงานการกระทำละเมิดของพนักงานคนอื่นก็ได้ อย่างไรก็ตาม
  บริษัทสนับสนุนให้พนักงานระบุตัวตนของตนเมื่อทำการรายงานเพื่อให้ง่ายต่อการติดต่อและสอบสวน

  เมื่อพนักงานหรือผู้ร้องเรียนจากภายนอก ทำการรายงานแล้ว
  หน่วยงานที่รับเรื่องพึงดำเนินมาตรการปกป้องคุ้มครองและป้องกันที่เหมาะสม
  เพื่อให้สามารถทำการสอบสวนได้อย่างมีประสิทธิภาพ
  และเพื่อป้องกันพนักงานหรือผู้ร้องทุกข์จากภายนอกดังกล่าว
  จากการกลั่นแกล้งหรือการปฏิบัติที่ไม่เป็นธรรม

  การดำเนินการสืบสวน และบทลงโทษ

  1. เมื่อได้รับการแจ้งเบาะแส กรรมการบริหาร คณะกรรมการแรงงานสัมพันธ์
  และคณะกรรมการตรวจสอบ

  จะเป็นผู้กลั่นกรอง สืบสวนข้อเท็จจริง

  2. ระหว่างการสืบสวนข้อเท็จจริง กรรมการบริหาร คณะกรรมการแรงงานสัมพันธ์
  และคณะกรรมการตรวจสอบ อาจจะมอบหมายให้ตัวแทน (ผู้บริหาร)
  แจ้งผลความคืบหน้าเป็นระยะให้ผู้แจ้งเบาะแส หรือร้องเรียนได้ทราบ

  3. หากการสืบสวนข้อเท็จจริงแล้วพบว่า ข้อมูลหรือหลักฐานที่มี
  มีเหตุอันควรเชื่อได้ว่าผู้ที่ถูกกล่าวหาได้กระทำการคอร์รัปชั่น หรือทุจริตจริง
  บริษัทจะให้สิทธิผู้ถูกกล่าวหา ได้รับทราบข้อกล่าวหา และให้สิทธิผู้ถูกกล่าวหาพิสูจน์ตนเอง
  โดยการหาข้อมูลหรือหลักฐานเพิ่มเติมที่แสดงให้เห็นว่าตนเองไม่มีส่วนเกี่ยวข้องกับการกระทำอันทุจริต
  ตามที่ได้ถูกกล่าวหา

  4. หากผู้ถูกร้องเรียน ได้กระทำการทุจริตจริง
  การทุจริตนั้นถือว่าเป็นการกระทำผิดนโยบายต่อต้านการคอร์รัปชั่น
  จะต้องได้รับการพิจารณาโทษทางวินัย ตามระเบียบที่บริษัทกำหนดไว้
  และหากการกระทำทุจริตนั้นผิดกฎหมาย ผู้กระทำความผิดอาจจะต้องได้รับโทษทางกฎหมาย
  ทั้งนี้โทษทางวินัยตามระเบียบของบริษัท คำตัดสินของคณะกรรมการ (ผู้บริหาร) ถือเป็นอันสิ้นสุด

  การเผยแพร่นโยบายต่อต้านการคอร์รัปชั่น

  การเผยแพร่นโยบายต่อต้านการคอร์รัปชั่น บริษัทจะดำเนินการดังต่อไปนี้

  1. บริษัทจะติดประกาศนโยบายต่อต้านการคอร์รัปชั่น ให้พนักงานรับทราบโดยทั่วกัน

  2. บริษัทจะเผยแพร่นโยบายต่อต้านการคอร์รัปชั่น ผ่านช่องทางการสื่อสารของบริษัท เช่น
  จดหมาย

  อิเล็คทรอนิคส์ เว็ปไซต์บริษัท รายงานประจำปี เป็นต้น

3.  บริษัทจะจัดให้มีการทบทวนนโยบายการต่อต้านการคอร์รัปชั่น อย่างสม่ำเสมอ

  การสร้างสรรค์กิจกรรมและจัดโครงการที่เป็นประโยชน์ต่อสังคม
  รวมถึงการสนับสนุนงบประมาณและผลิตภัณฑ์แก่หน่วยงานราชการ องค์กรสาธารณกุศลต่างๆ
  เป็นภารกิจหนึ่งที่บริษัท ทีพีไอ โพลีน จำกัด (มหาชน) และบริษัทในเครือ ได้ตระหนัก
  และให้ความสำคัญควบคู่ไปกับการดำเนินธุรกิจมาโดยตลอด
  โดยบริษัทได้เข้าไปมีส่วนร่วมในกิจกรรมต่างๆ เพื่อเป็นการตอบแทนสังคม
  และเป็นส่วนหนึ่งในการพัฒนาคุณภาพชีวิตของคนในสังคมให้ดีขึ้นในด้านต่างๆ ดังนี้

1.  ทีพีไอ โพลีน กับสังคม

  การมุ่งมั่นพัฒนาชุมชนและสังคม ส่งเสริมคุณภาพชีวิต
  รวมถึงการดูแลรักษาสิ่งแวดล้อมเพื่อให้อุตสาหกรรม
  สามารถอยู่ร่วมกับสังคมและชุมชนด้วยความเกื้อกูลกัน เป็นสิ่งที่บริษัท ทีพีไอ โพลีน จำกัด
  (มหาชน) และบริษัทในเครือฯ ในฐานะบริษัทของคนไทย
  ให้ความสำคัญควบคู่ไปกับการดำเนินธุรกิจมาโดยตลอด

  ทั้งนี้ บริษัทยังคงมุ่งมั่นที่จะดำเนินธุรกิจด้วยความรับผิดชอบต่อสังคม ใส่ใจชุมชน
  เป็นมิตรกับสิ่งแวดล้อมและผลักดันให้เกิดการดำเนินงานโครงการนี้อย่างเป็นรูปธรรม
  อีกทั้งยังมุ่งเน้นการพัฒนาเพื่อให้เกิดผลในทางปฏิบัติอย่างยั่งยืนในด้านต่างๆ
  และได้นำมารายงานบางประการ ดังนี้

1.  ทีพีไอ โพลีน กับกิจกรรมด้านสังคม

 โครงการบริจาคผ้าห่มกันหนาวประจำปี 2558

  ผู้บริหารพร้อมด้วยพนักงาน บริษัท ทีพีไอ โพลีน จำกัด (มหาชน)
  และบริษัทในเครือร่วมกับมูลนิธิสิ่งแวดล้อมเพื่อชีวิต ได้มอบผ้าห่มกันหนาวจำนวน 11,100
  ผืนพร้อมปฏิทินแขวนพระบรมฉายาลักษณ์พระบาทสมเด็จพระเจ้าอยู่หัวฯของบริษัท
  ให้กับผู้ประสบภัยหนาว ซึ่งยังมีหลายพื้นที่ที่อยู่ห่างไกลและไม่มีเครื่องนุ่งห่มเพียงพอ โดยทีพีไอ
  โพลีน ขอร่วมเป็นส่วนหนึ่งในการมอบไออุ่นให้กับผู้ประสบภัยหนาว
  โดยทางภาคอีสานได้มอบผ้าห่มให้กับกองบัญชาการตำรวจตระเวนชายแดน (ศูนย์อุดรธานี)
  เพื่อนำไปมอบให้กับนักเรียนในสังกัดโรงเรียนตำรวจตระเวนชายแดน
  และผู้ประสบภัยหนาวในเขตจังหวัดนครราชสีมา สำหรับทางภาคเหนือ
  ได้มอบผ้าห่มให้กับกองบัญชาการตำรวจตระเวนชายแดน (ศูนย์แม่ริม)
  เพื่อนำไปมอบให้กับนักเรียนในสังกัดโรงเรียนตำรวจตระเวนชายแดน, ผู้ประสบภัยหนาวในเขต
  อ.แม่อาย อ.เชียงดาว อ.ไชยปราการ นอกจากนี้ ยังได้มอบผ่านวัดศรีดอนมูล,สำนักปฏิบัติธรรม
  “ธรรมศิลป์” กลุ่มพี่ใจดี มูลนิธิกองทุนเพื่อสิ่งแวดล้อมไทย ชมรมค่ายอาสานักศึกษาคณะรัฐศาสตร์
  จุฬาลงกรณ์มหาวิทยาลัย ชมรมค่ายอาสาพัฒนาชนบท มหาวิทยาลัยรังสิต
  เพื่อนำไปมอบให้กับชาวเขา ผู้สูงอายุ และผู้ที่ประสบภัยหนาว ในจ.เชียงใหม่ จ.เชียงราย
  จ.ตาก และ จ.แพร่

-   สนับสนุนงบประมาณเป็นเงินจำนวนกว่า 28,488,000 บาท ให้กับมูลนิธิฯ
    สมาคมและองค์กรต่างๆ เพื่อช่วยเหลือกิจกรรมที่เป็นประโยชน์ต่อสังคม อาทิเช่น
    สมทบกองทุนวันศรีนครินทร์ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี
    เพื่อผู้ป่วยรายได้น้อย รวมถึงเพื่อการเรียนการสอนนักศึกษาแพทย์
    การฝึกอบรมแพทย์ประจำบ้าน
    และการวิจัยเพื่อสร้างองค์ความรู้ด้านวิทยาศาสตร์สุขภาพอันจะเป็นประโยชน์และความผาสุกแก่ประชาชนให้มีสุขภาพอนามัยที่ดี
    สมทบทุนเข้าโครงการ ปันฝัน ปันยิ้ม เพื่อช่วยเหลือประชาชนและเยาวชนในการรักษาพยาบาล
    โดยเฉพาะเด็กด้อยโอกาสทางสังคมที่ขาดทุนทรัพย์ค่ารักษาพยาบาล
    แก่เด็กและครอบครัวที่ขัดสนในการรักษาพยาบาล สนับสนุนสมาคมกีฬาคนพิการแห่งประเทศไทย
    ในพระบรมราชูปถัมภ์ ในการเป็นเจ้าภาพจัดการแข่งขันกีฬายิงธนูคนพิการในรายการ Asian
    Para Championship, Para CQT Asia 2015,Bangkok
    และสมาคมกีฬาคนพิการทางปัญญาแห่งประเทศไทย
    เพื่อเป็นการจัดส่งนักกีฬาคนพิการทางปัญญาเข้าร่วมแข่งขัน
    เพื่อคัดเลือกให้ได้สิทธิไปแข่งขันในกีฬาพาราเกมส์,เอเซียนเกมส์และพาราลิมปิกเกมส์ต่อไป
    สมทบทุนให้กับโรงพยาบาลเสาไห้เฉลิมพระเกียรติ ๘๐ พรรษา
    เพื่อสนับสนุนเครื่องเลเซอร์และเครื่องช็อคเวฟเพื่อการบริการรักษาผู้ป่วยที่แผนกกายภาพบำบัด
    เพื่อช่วยเหลือคนพิการ และผู้สูงอายุ ให้สามารถกลับมาใช้ชีวิตได้เร็วขึ้น ชีวิตมีคุณค่ายิ่งขึ้น
    สมทบทุนโครงการ “มอบข้าวสารต่อชีวิต” ของมูลนิธิคณะนักบุญคามิลโลแห่งประเทศไทย
    เพื่อช่วยเหลือผู้สูงอายุที่ยากจนซึ่งถูกครอบครัวและสังคมทอดทิ้ง
    กลุ่มบ้านเด็กกำพร้าที่ติดเชื้อเอชไอวีและได้รับผลกระทบจากเอดส์และกลุ่มบ้านเด็กพิการและเด็กกำพร้าที่ด้อยโอกาสในชีวิต
    ให้ได้รับโอกาสในชีวิตที่ดีต่อไป, สนับสนุนงานวิ่งฮาล์ฟมาราธอน Bangsaen 21 จ.ชลบุรี
    เพื่อเสริมสร้างสุขภาพโดยรายได้ส่วนหนึ่งจะนำไปบริจาคสมทบทุนให้กับกองทุนเพื่อการพัฒนาเด็ก
    ในสังกัดมูลนิธิโรงพยาบาลสงขลานครินทร์ เพื่อนำไปสนับสนุนการรักษาเด็กพิเศษต่อไป ฯลฯ

-   เสริมสร้างชุมชนให้มีสุขภาพดี ออกบริการหน่วยแพทย์เคลื่อนที่ในโครงการ สุขภาพดีกับทีพีไอ
    โพลีน เพื่อเฝ้าระวังโรคภัยไข้เจ็บ,บริการตรวจสุขภาพ ให้ความรู้ด้านสุขภาพ
    ประโยชน์ของการตรวจปอด
    เสริมความรู้ด้านพืชสมุนไพร,การปลูกผักปลอดสารพิษรับประทานโดยใช้ปุ๋ยออแกนิคทีพีไอ
    ที่เป็นประโยชน์ต่อร่างกายให้ประชาชนมีสุขภาพแข็งแรง ณ
    ชุมชนที่อยู่รอบข้างในเขตอำเภอแก่งคอย อำเภอมวกเหล็ก อำเภอเฉลิมพระเกียรติ จ.สระบุรี
    ร่วมโครงการเฝ้าระวังและส่งเสริมการเจริญเติบโตเด็กอายุ 1-6 ปี
    ของเทศบาลเมืองทับกวาง ร่วมรณรงค์ป้องกันโรคไข้เลือดออกร่วมกับบ้านซับบอน
    อำเภอมวกเหล็ก เทศบาลตำบลมวกเหล็ก
    ให้ความรู้ในการป้องกันโรคไข้เลือดออกพร้อมได้มอบทรายอะเบท (Abate Sand
    Granules) เพื่อร่วมกันกำจัดลูกน้ำยุงลายแหล่งเพาะพันธุ์ไข้เลือดออกในชุมชน
    และใช้พีชสมุนไพรเข้ามากำจัดยุงลายด้วย

-   จัดกิจกรรม “บริจาคโลหิตเฉลิมพระเกียรติ” ร่วมกับโรงพยาบาลศูนย์สระบุรี
    และเหล่ากาชาดสระบุรี โดยพนักงานในเครือทีพีไอ โพลีน และประชาชนทั่วไป
    ร่วมบริจาคโลหิตจำนวนกว่า 100,000 ซีซี เพื่อนำไปช่วยเหลือผู้ป่วย
    และแก้ไขปัญหาการขาดแคลนโลหิตของจังหวัดสระบุรี และจังหวัดใกล้เคียง

-   สนับสนุนโครงการ “พัฒนาศักยภาพผู้สูงอายุและส่งเสริมสุขภาพ”
    โดยนำผู้สูงอายุในเขตอ.แก่งคอย จ.สระบุรี
    เข้าทัศนศึกษาด้านพระพุทธศาสนาและชมสถานที่สำคัญต่างๆทั้งภาคกลางและภาคอีสาน
    เพื่อเป็นการส่งเสริมให้ผู้สูงอายุมีสุขภาพและจิตที่ดี สร้างขวัญกำลังใจให้มีความเบิกบานใจ
    ดำรงอยู่ในสังคมอย่างมีคุณค่า
    สนับสนุนเหล่ากาชาดและสำนักงานบรรเทาทุกข์และประชานามัยพิทักษ์ สภากาชาดไทย
    ตรวจรักษาผ่าตัดให้แก่ผู้สูงอายุบนรถเคลื่อนที่โดยไม่มีค่าใช้จ่าย ในโครงการ
    “จักษุศัลยกรรมเคลื่อนที่สภากาชาดไทย ในสมเด็จพระเทพรัตนราชสุดาฯสยามบรมราชกุมารี
    มอบผ้าอ้อมสำเร็จรูปให้แก่ผู้พิการและผู้สูงอายุที่ช่วยเหลือตนเองได้น้อย
    ในเขตเทศบาลเมืองทับกวางและโรงพยาบาลสระบุรี,จัดกิจกรรม “แพทย์แผนไทย”
    เพื่อผ่อนคลาย บำบัด นวดเพื่อรักษาโรคพร้อมให้ความรู้ด้านสุขภาพตามแนวทางธรรมชาติ
    และมอบสมุนไพรไทย “ขมิ้นชัน” เพื่อเป็นอีกทางเลือกหนึ่งในการดูแลสุขภาพให้กับผู้สูงอายุ
    ในเขตอ.มวกเหล็ก จ.สระบุรี

-   ร่วมส่งเสริมพัฒนาศักยภาพชุมชนและเสริมความรู้สู่ชุมชน โดยนำคณะผู้นำชุมชน กรรมการ
    ชาวบ้าน หมู่ 5 (บ้านหินลับและบ้านซับบอน) คณะผู้นำชุมชนและประชาชนหมู่ 6 บ้านอ่างหิน
    คณะชุมชนและชาวบ้านหมู่ 12 บ้านเขาไม้เกวียน คณะนายอำเภอมวกเหล็กและคณะฯ
    อาสาสมัครสาธารณสุขมูลฐาน (อสม.) คณะนายกเทศมนตรีเมืองทับกวาง
    ชาวบ้านกลุ่มเกษตรสัมพันธ์ (ชุมชนบ้าน 9 หลัง) กลุ่มสหวิทยศึกษาผาเสด็จ (สพป.เขต 2)
    คณะผู้บริหารเทศบาลเมืองทับกวาง คณะอาสาสมัครสาธารณสุข (อสม.) ต.มวกเหล็ก
    และต.ทับกวาง จ.สระบุรี
    เข้าเยี่ยมชมสถานที่สำคัญทางประวัติศาสตร์ของภาคกลางและภาคอีสาน
    พร้อมทั้งศึกษาดูงานข้อมูลเกี่ยวกับผลิตภัณฑ์ชุมชน วิสาหกิจชุมชน
    เพื่อนำกลับมาเป็นแนวทางพัฒนาชุมชน ต่อยอดในการสร้างงาน พัฒนาทักษะ
    สร้างรายได้เพื่อส่งเสริมเศรษฐกิจชุมชนต่อไป

-   บริจาคผลิตภัณฑ์ปูนซีเมนต์ทีพีไอ จำนวน 3,484.46 ตัน คอนกรีตผสมเสร็จทีพีไอ
    กระเบื้องทีพีไอ และผลิตภัณฑ์อื่นๆ รวมมูลค่ากว่า 13,339,826.49 บาท เพื่อปรับปรุงอาคาร
    สถานที่ทำงาน ภูมิทัศน์ลานกีฬา ก่อสร้างเสาธง ของหน่วยงานราชการต่างๆ อาทิเช่น
    ร่วมสนับสนุนการจัดสร้าง “อุทยานราชภักดิ์” บริเวณพื้นที่กองทัพบก ในอ.หัวหิน
    จ.ประจวบคีรีขันธ์ มัสยิดอิบาดุรเราะห์มาน จ.ปทุมธาน กองพันทหารสื่อสารที่ 1
    รักษาพระองค์ สถานีตำรวจภูธร อ.วังม่วง จ.สระบุรี มณฑลทหารบกที่ 18 (ค่ายอดิศร)
    อ.เมือง จ.สระบุรี สร้างศาลาราชภักดี ห้องน้ำ พัฒนาพื้นที่ ปรับปรุงเส้นทางบริเวณผาเสด็จ
    ที่เป็นสถานที่ศักดิ์สิทธิ์และมีความสำคัญทางประวัติศาสตร์ ด้านคมนาคม
    ทางรถไฟสายพระมหานคร-นครราชสีมา ของจ.สระบุรี ศูนย์การทหารม้า ค่ายอดิศร
    จ.สระบุรี โรงเรียนวัดมงคล ตำบลเขาดินพัฒนา กำนันตำบลบ้านแก้ง อ.เฉลิมพระเกียรติ
    เพื่อช่วยเหลือชาวบ้านในชุมชนที่ยากจนประสบปัญหาที่อยู่อาศัย ร่วมกับกรมทหารราบที่ 12
    รักษาพระองค์ (ค่ายไพรีระย่อเดช) จ.สระแก้ว สร้างบ้าน
    และซ่อมแซมบ้านให้กับประชาชนผู้ยากจนและด้อยโอกาส
    รวมถึงกำลังพลชั้นผู้น้อยที่มีฐานะยากจนในเขตบ้านใหม่ไทยพัฒนา ต.หนองตะเคียนบอน
    อ.วัฒนาเดช จ.สระแก้ว ฯลฯ

-   สนับสนุนน้ำดื่มทีพีไอ พีแอล ขนาด 350, 600และ 1,500 มิลลิลิตร ให้กับหน่วยงานต่างๆ
    รวมจำนวน 329,580 ขวด สำหรับดำเนินการจัดกิจกรรมที่เป็นประโยชน์ต่อสังคมอาทิเช่น
    สนับสนุนกิจกรรม “BIKE FOR MOM” ปั่นเพื่อแม่ จ.สระบุรี
    และสนับสนุนงานวิ่งฮาล์ฟมาราธอน Bangsaen 21 เพื่อเสริมสร้างสุขภาพ จ.ชลบุรี กิจกรรม
    “ปั่นปันสุข ณ มวกเหล็ก” จ.สระบุรี ร่วมจัดกิจกรรม” ศิริราช เดิน-วิ่ง ผสานชุมชน” ครั้งที่
    9 เพื่อเฉลิมพระเกียรติสมเด็จพระเทพรัตนราชสุดาฯ
    สยามบรมราชกุมารีเนื่องในโอกาสทรงเจริญพระชนมายุ 60 พรรษา สนับสนุนการ จัดงาน
    “ประกาศนโยบายควบคุมโรคไข้เลือดออก” จ.สระบุรี ร่วมกิจกรรมส่งเสริมอาชีพ ณ
    โรงพยาบาลส่งเสริมสุขภาพตำบลทับกวาง จ.สระบุรี สนับสนุน”งานวันต้นไม้แห่งชาติ”
    จ.สระบุรี สถานีตำรวจภูธร สระบุรี สนับสนุนร่วมสืบสานประเพณี วัฒนธรรมในวันอาสาฬบูชา
    และวันเข้าพรรษา แก่วัดต่างๆในเขตจ.สระบุรี สนับสนุนงานวันกำนัน ผู้ใหญ่บ้าน อ.เมือง
    อ.แก่งคอย อ.มวกเหล็ก จ.สระบุรี / อ.จตุรัส อ.เนินสง่า จ.ชัยภูมิ
    สนับสนุนค่ายเยาวชนไทย ห่างไกลยาเสพติด จัดโดยจังหวัดทหารบกสระบุรี ที่ค่ายชัยปิติ
    อ.มวกเหล็ก จ.สระบุรี สนับสนุนกิจกรรมรณรงค์ลดอุบัติเหตุ ช่วงเทศกาลปีใหม่
    เทศกาลสงกรานต์ อาทิเช่น ศูนย์อำนวยการความปลอดภัยทางถนน จังหวัดสระบุรี
    สถานีตำรวจภูธรมวกเหล็ก จังหวัดสระบุรี ฯลฯ

1.2 ทีพีไอ โพลีน กับกิจกรรมด้านศาสนา

-   การจัดถวายผ้ากฐิน

  บริษัท ทีพีไอ โพลีน จำกัด (มหาชน) และบริษัทในเครือฯ ให้ความสำคัญในการสนับสนุน
  ส่งเสริมและทำนุบำรุงพระพุทธศาสนา
  โดยมีการจัดถวายผ้าพระกฐินเป็นประจำทุกปีมาอย่างต่อเนื่องจนถึงปัจจุบัน โดยผู้บริหาร พนักงาน
  ลูกค้าและประชาชนผู้มีจิตศรัทธาได้ร่วมกันบริจาคเงินทำบุญ
  เพื่อเป็นทุนทรัพย์ในการบูรณะซ่อมแซมศาสนสถานและสิ่งปลูกสร้างต่างๆในบริเวณวัด
  เป็นจำนวนเงินรวม 6,406,098.50 บาท อาทิเช่น
  เป็นเจ้าภาพกฐินพระราชทานวัดป่าดาราภิรมย์ พระอารามหลวง จ.เชียงใหม่
  เป็นเจ้าภาพงานกฐินสามัคคีวัดศรีดอนมูล จ.เชียงใหม่ เป็นเจ้าภาพกฐินสามัคคีวัดบ้านหินลับ
  จังหวัดสระบุรี ร่วมทอดกฐินสามัคคี วัดบ้านรี จ.สระบุรี ร่วมทอดกฐินสามัคคี วัดคอเขา จ.ชุมพร
  ร่วมทอดกฐินสามัคคี สาขาวัดเขาใหญ่ญาณสัมปันโน จ.นครราชสีมา ร่วมทอดกฐินสามัคคี
  วัดพิพัฒน์มงคล จ.สุโขทัย ฯลฯ

นอกจากนี้ ยังร่วมสนับสนุนโครงการรากแก้ว ศาสนทายาท" ของวัดพระราม ๙ กาญจนภิเษกฯ
เพื่อปลูกฝังความรู้ ความเข้าใจเกี่ยวกับหลักธรรม คำสอนในศาสนาแก่เด็กและเยาวชน
โดยได้คัดเลือกเยาวชนที่ศึกษาอยู่ในโรงเรียนสาธิตในสังกัดมหาวิทยาลัยที่มีการปิดภาคการศึกษาแตกต่างจากโรงเรียนในสังกัดกระทรวงศึกษาธิการ
ซึ่งถือเป็นวาระพิเศษโดยจัดการบรรพชาสามเณร ๙ รูป และแม่ชีน้อย (เนกขัมมจาริณี) ๙ รูป
และมีการถ่ายทอดสดออกอากาศ ผ่านทางช่องสถานีสุวรรณภูมิ (ช่วงเวลา 22.00-23.00 น.)
ฯลฯ ระหว่างวันที่ 13 มีนาคม – 19 เมษายน 2558 ซึ่งเยาวชนที่รับชมผ่านการถ่ายทอดสด
จะได้เห็นเป็นตัวอย่างของการปฏิบัติตนที่ดี รู้จักพระพุทธศาสนาอันเป็น
ศาสนาประจําชาติของชาวพุทธ และศาสนพิธีต่าง ๆ เป็นคนมีระเบียบวินัย เรียนรู้การอยู่ร่วมกัน
เรียนรู้ การเสียสละ สืบสานประเพณีของไทย และสืบทอดอายุพระพุทธศาสนาต่อไป,
โครงการบรรพชาสามเณรหมู่ภาคฤดูร้อน ณ วัดเขามันธรรมาราม จ.สระบุรี
และสนับสนุนงานธรรมะสังสันท์ เพื่อให้อุบาสก อุบาสิกา ได้ปฏิบัติธรรมและเจริญจิตภาวนา
ให้แก่วัดถ้ำพระโพธิสัตว์ อ.แก่งคอย จ.สระบุรี

-   สนับสนุนการเผยแพร่พระพุทธศาสนาทางสถานีโทรทัศน์โลกพระพุทธศาสนา แห่งประเทศไทย
    วัดยานนาวา (WBTV) เพื่อการเผยแพร่พระพุทธศาสนาทั้งในประเทศและต่างประเทศ
    และปลูกจิตสำนึก ให้คนในชาติมีความรักและเกิดความหวงแหน ในสถาบันชาติ ศาสนา และ
    สถาบันพระมหากษัตริย์ อย่างแท้จริง รวมถึงสนับสนุนการเผยแพร่พระพุทธศาสนารายการ
    “มหัศจรรย์แห่งปัญญา” รายการ “วิสดอม” ฯลฯ
    กับพระวิทยากรประจำรายการ พระราชญาณกวี และพระพรพล ปสันโน จากวัดพระราม  ๙
    กาญจนาภิเษก ที่มาให้ความรู้และความเข้าใจในเรื่องต่างๆ ที่อยู่รอบตัว
    ทำให้รู้ว่าธรรมะจริงๆแล้วอยู่ไม่ไกลตัวเราเลย 

-   บริษัทได้บริจาคผลิตภัณฑ์ปูนซีเมนต์ทีพีไอ จำนวน 4,084.94 ตัน
    กระเบื้องทีพีไอและผลิตภัณฑ์อื่นๆ รวมเป็นเงิน 7,489,788.78บาท ให้กับวัดต่างๆ
    ทั่วประเทศ จำนวนกว่า 41 วัด เพื่อนำไปก่อสร้างและบูรณะซ่อมแซม
    ศาลาที่พักพระภิกษุสามเณร อาคารเรียนปริยัติธรรม ศาลาการเปรียญ อุโบสถ กุฏิ
    และพื้นที่บริเวณโดยรอบอุโบสถวัดสำหรับญาติโยมและพุทธศาสนิกชนทั่วไป ฯลฯ
    อาทิเช่นโครงการก่อสร้างอาคาร พระพุทธศรีสัพพัญญูภายในพุทธอุทยานนครสวรรค์
    โครงการก่อสร้างพระมหาเจดีย์/งานสร้างถนนทางเข้าพระมหาเจดีย์ฯ ไปศาลาอบรมธรรม
    วัดหลวงพ่อสดธรรมกายาราม ก่อสร้างอาคารอเนกประสงค์
    บนพระวิหารพระพุทธไสยาสน์โลกนาถศาสดามหามุนี เพื่อรองรับเหล่าพุทธศาสนิกชน
    วัดป่าภูก้อน จ.อุดรธานี สร้างฐานพระธาตุ พระพุทธอินทรสม บรมไตรโลกธาตุ นฤนาถบดินทร์
    (ยอดภูพุทโธ) อ.เมือง จ.เลย สร้างเมรุเผาศพ วัดสระทองบ้านหัวดอน จ.ร้อยเอ็ด

  และไม่เพียงแต่ด้านพระพุทธศาสนา บริษัทยังได้บริจาคปูนซีเมนต์เพื่อก่อสร้างอารามนักพรตหญิง
  คณะพระมหาไถ่
  นิกายโรมันคาทอลิก,สร้างลานคอนกรีตเสริมเหล็กอเนกประสงค์และซ่อมแซมอาคารของมัสยิดนูรุ้ลเอี๊ยะฮ์ซาน
  จ.อยุธยา และ ศาลเจ้ากิวอ๋องไต่เต่ จ.สุราษฎร์ธานี
  นอกจากนี้บริษัทฯยังให้ความสำคัญของการปฏิบัติศาสนกิจของพี่น้องชาวไทยมุสลิมมาอย่างต่อเนื่อง
  โดยสนับสนุนการจัดทำ “ไดอารีมุสลิม เฉลิมพระเกียรติ 88 พรรษา เทิดไท้องค์ราชัน” ประจำปี
  ฮิจเราะห์ศักราช 1437-1438 (พ.ศ. 2559) สนับสนุนการจัดทำปฏิทินอิสลามประจำปี
  ฮิจญเราะห์ศักราช 1437-1438 (พ.ศ. 2559) และสนับสนุนการจัดทำภาพบัยตุลลอฮ
  พร้อมนาฬิกาเพื่อดูเวลาละหมาด ในโครงการ “คืนสันติสุขสู่แดนใต้”
  โดยมุ่งหวังที่จะให้หลักคำสอนของศาสนาอิสลามที่ถูกต้อง กระตุ้นจิตสำนึกและขัดเกลาจิตใจ
  ผู้หลงผิดให้หันมาร่วมมือสร้างสันติสุขให้กับประเทศชาติ ตามหลักยุทธศาสตร์พระราชทาน “เข้าใจ
  เข้าถึงและพัฒนา” ขององค์พระบาทสมเด็จพระเจ้าอยู่หัวฯ
  และยังเป็นการอำนวยประโยชน์ในการปฏิบัติศาสนกิจต่อไป

1.3 ทีพีไอ โพลีน กับกิจกรรมด้านการศึกษาและเยาวชน

  บริษัทให้ความสำคัญกับการพัฒนาการศึกษา การส่งเสริมการเรียนรู้
  รวมถึงการพัฒนาคุณภาพโรงเรียนมาโดยตลอด
  เพราะตระหนักดีว่าเยาวชนเปรียบเสมือนรากฐานสำคัญของประเทศชาติต่อไปในอนาคต
  บริษัทได้จัดให้มีการมอบทุนการศึกษาแก่เยาวชน นิสิต
  นักศึกษาที่มีผลการเรียนและความประพฤติดีแต่ขาดแคลนทุนทรัพย์มาอย่างต่อเนื่องจนถึงปัจจุบัน
  รวมถึงสนับสนุนงบประมาณในการส่งเสริมและพัฒนาทางการศึกษาด้านต่างๆ ดังนี้

การมอบทุนการศึกษา

-   มอบทุนการศึกษาต่อเนื่องจนจบระดับปริญญาตรี ให้กับบุตรหลานในชุมชนเกษตรสัมพันธ์
    (บริเวณเหมือง Site C) โรงงานปูนซีเมนต์ทีพีไอ จ.สระบุรี จำนวน 10 ทุน
    โดยผู้ที่ได้รับทุนจะต้องมีความประพฤติดี เรียนดี

-   มอบทุนการศึกษา จำนวน 41 ทุน
    เพื่อพัฒนาคุณภาพการศึกษาของคนทุกระดับในท้องถิ่นให้แก่นักเรียน กลุ่มเยาวชนในพื้นที่ หมู่ 5
    (บ้านหินลับ ต.มวกเหล็ก อ.มวกเหล็ก จ.สระบุรี)

-   บริษัท ทีพีไอ โพลีน เพาเวอร์ จำกัด ร่วมกับกรมเชื้อเพลิงธรรมชาติ
    กระทรวงพลังงานมอบทุนการศึกษาให้แก่เด็กนักเรียนที่ขาดแคลนทุนทรัพย์ในเขต อ.จัตุรัส,
    อ.เนินสง่า และอ.บ้านเขว้า จ.ชัยภูมิ จำนวน 335 ทุนจาก 19 โรงเรียน
    ในเขตพื้นที่สัมปานของบริษัทฯ

-   มอบทุนการศึกษาสำหรับเด็กนักเรียนที่เรียนดีแต่ขาดแคลนทุนทรัพย์ จำนวน 20 ทุน
    ทุนสนับสนุนการศึกษา จำนวน 1 ทุน พร้อมด้วยอุปกรณ์การศึกษา/อุปกรณ์กีฬา
    แก่โรงเรียนบ้านร่องระกำ จังหวัดเพชรบุรี

-   สมทบทุนให้กับกองทุนส่งเสริมการศึกษาการสร้างสรรค์ศิลปะ “มูลนิธิรัฐบุรุษ พลเอกเปรม
    ติณสูลานนท์” โดยมอบทุนการศึกษาแก่นิสิต นักศึกษาด้านศิลปะในระดับปริญญาตรี
    ปริญญาโทปีสุดท้ายและปริญญเอกที่มีผลการเรียนดี มีความประพฤติดี แต่ขาดแคลนทุนทรัพย์

-   สมทบทุนมูลนิธิ ๑๐๐ ปี สมเด็จพระศรีนครินทร์
    เพื่อเป็นทุนการศึกษาแก่นักเรียนที่เรียนดีแต่ขาดแคลนทุนทรัพย์รวมถึงสนับสนุนกิจกรรมของมหาวิทยาลัยและกิจกรรมสาธารณกุศลของมหาวิทยาลัยแม่ฟ้าหลวง
    จ.เชียงราย

  การพัฒนาคุณภาพการศึกษา

-   สนับสนุนโครงการประชุมวิชาการสร้างสรรค์ระดับชาติหัวข้อ “ภูมิปัญญาพื้นถิ่นสร้างสรรค์”
    คณะสถาปัตยกรรมศาสตร์ มหาวิทยาลัยเชียงใหม่
    เพื่อเปิดเวทีเสนอผลงานออกแบบสร้างสรรค์และนำคติพจน์ด้านการแก้ปัญหาด้วยการนำภูมิปัญญาพื้นถิ่นมาใช้เสริมสร้างศักยภาพด้านวิชาการ
    การทำวิจัย และพัฒนากระบวน การเรียน การสอนด้านการออกแบบให้แก่นักศึกษา อาจารย์
    ศิษย์เก่า ของคณะสถาปัตยกรรมศาสตร์ มหาวิทยาลัยเชียงใหม่

-   สนับสนุนโครงการภาพยนตร์ ฟ.ฮีแลร์ ครูฝรั่งแห่งสยามประเทศ ให้กับมูลนิธิบราเดอร์ฮีแลร์
    โรงเรียนอัสสัมชัญ เพื่อเชิดชูเกียรติบราเดอร์ฮีแลร์ นักบวชชาวฝรั่งเศส
    ที่ได้อุทิศชีวิตของตนด้วยความเสียสละและมุ่งมั่นที่จะสั่งสอนนักเรียนให้ใฝ่รู้วิชาภาษาไทยควบคู่กับการมีคุณธรรม
    จริยธรรม

-   สนับสนุนการจัดงาน “World-Class Schools (WCS) Edu Fair
    2015”ของวชิราวุธวิทยาลัย
    โดยมีวัตถุประสงค์เพื่อมุ่งเน้นการพัฒนาคุณภาพการศึกษาสู่ความเป็นสากล
    การร่วมสร้างเครือข่ายทางการศึกษาและเพื่อเผยแพร่ศิลปวัฒนธรรมของประเทศไทยต่อสังคมโลก
    ผ่านกิจกรรมทางวิชาการ ศิลปวัฒนธรรมและดนตรีในงาน
    โดยร่วมกับสถาบันการศึกษานานาชาติมากกว่า 50 แห่งทั่วโลก

-   โครงการพิพิธภัณฑ์วิทยาศาสตร์
    โดยนำเด็กจากโรงเรียนโรงเรียนซับบอน,โรงเรียนเขาไม้เกวียน,โรงเรียนชุมชนนิคมสงเคราะห์
    1 โรงเรียนซับพริก โรงเรียนนิคมสร้างตนเองเลี้ยงโคนม และโรงเรียนมวกเหล็กใน
    จ.สระบุรี จำนวน 120 คน จากจังหวัดสระบุรี
    เข้าร่วมทำกิจกรรมตอบคำถามเกี่ยวกับนิทรรศการภายในพิพิธภัณฑ์
    และชมการแสดงทางวิทยาศาสตร์ เกี่ยวกับไนโตรเจน ชมการฉายภาพยนต์ดาว
    เป็นเรื่องราวเกี่ยวกับกำเนิดระบบสุริยะ
    ซึ่งกิจกรรมดังกล่าวจะเป็นการเพิ่มพูนประสบการณ์ด้านวิทยาศาสตร์และเทคโนโลยีให้กับเด็กๆ
    ด้วยความสนุกสนานเพลิดเพลิน

-   โครงการพิพิธภัณฑ์เด็กกรุงเทพมหานคร
    โดยนำเด็กนักเรียนโรงเรียนซับบอน,โรงเรียนเขาไม้เกวียน,โรงเรียนบ้านซับพริก,โรงเรียนนิคมสร้างตนเองเลี้ยงโคนมและโรงเรียนมวกเหล็กใน
    จ.สระบุรี จำนวน 80 คน เข้าร่วมโครงการ สำหรับกิจกรรม
    เด็กในแต่ละกลุ่มจะเข้าไปต่อยอดความคิด เรียนรู้ ค้นคว้าและทดลอง ในโซนต่างๆ อาทิเช่น
    ลานสร้างสรรค์ วิทยาศาสตร์สร้างสรรค์ นักสืบไดโนเสาร์ อัศจรรย์ตัวฉันเอง
    สโมสรนักประดิษฐ์  ฯลฯ

-   ส่งเสริมการทัศนศึกษาด้านระบบนิเวศ โดยนำเด็กนักเรียนจากโรงเรียนบ้านเขาไม้เกวียน
    จ.สระบุรี
    เข้าเรียนรู้ชีวิตสัตว์ป่าและสัตว์สงวนเพื่อมุ่งเน้นให้เห็นคุณค่าและการอนุรักษ์ของสัตว์ป่า ณ
    สวนสัตว์นครราชสีมา และนำเด็กนักเรียนจากโรงเรียนบ้านซับพริก จ.สระบุรี
    ทัศนศึกษาสวนสัตว์ซาฟารี เวิลด์ จ.กรุงเทพฯ

-   สนับสนุนการพัฒนาบุคลากรทางการศึกษา
    เพื่อพัฒนาศักยภาพด้านวิชาชีพครูให้เกิดประโยชน์สูงสุดต่อการพัฒนาการศึกษา
    โดยให้การสนับสนุน “โครงการเสริมความรู้สู่สังคมให้แก่คณะครูโรงเรียนบ้านซับบอน
    ทัศนศึกษาด้านพระพุทธศาสนา การบริหารทรัพยากรการท่องเที่ยว,ศึกษาด้านการตลาด
    วีถีชีวิตและการค้า จ.เพชรบุรีและจ.ประจวบคีรีขันธ์
    นำคณะชมรมผู้บริหารโรงเรียนฯกับชมรมเศรษฐกิจพอเพียง
    ทัศนศึกษาด้านสมุนไพรการจัดการทรัพยากรทางน้ำ การใช้พลังงานทดแทน
    ด้านพืชสมุนไพรในครัวเรือน ณ ศูนย์การเรียนรู้ค่ายสุรสีห์ ตามแนวพระราชปรัชญา
    จ.กาญจนบุรี

-   ร่วมแสดงมุทิตาจิตงานเกษียณอายุราชการคุณครูจากโรงเรียนต่างๆ ในเขต จ.สระบุรี
    ที่ได้ปฏิบัติงานด้วยความเสียสละ เหน็ดเหนื่อย
    เป็นบุคลากรที่ให้ความร่วมมทือแนะนำแนวทางกับโรงปูนทีพีไอเป็นอย่างดีในด้านการพัฒนาการศึกษาให้กับเยาวชนในพื้นที่รอบๆโรงงาน
    จนประสบความสำเร็จอย่างดียิ่ง

-   ร่วมเป็นเจ้าภาพการแข่งขันคอนกรีตมวลเบา ระดับอุดมศึกษา ครั้งที่ 9  (9th
    Lightweight Concrete Competition)  กับคณะวิศวกรรมศาสตร์
    มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล
    และสมาคมคอนกรีตแห่งประเทศไทย ชิงถ้วยพระราชทาน สมเด็จพระเทพรัตนราชสุดาฯ
    สยามบรมราชกุมารี และทุนการศึกษา
    ซึ่งในครั้งนี้มีจำนวนทีมเข้าแข่งขันจากมหาวิทยาลัยทั่วประเทศ
    โดยมีวัตถุประสงค์เพื่อพัฒนานวัตกรรมด้านวัสดุสำหรับคอนกรีตมวลเบา เพิ่มพูนความรู้
    เทคโนโลยีใหม่ในงานคอนกรีตแก่นักศึกษาวิศวกรรมโยธา ณ
    มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล อ.หัวหิน
    จ.ประจวบคีรีขันธ์

-   สนับสนุนโครงการค่ายอาสาพัฒนาชนบท

  บริษัทได้สนับสนุนผลิตภัณฑ์ปูนซีเมนต์ทีพีไอ จำนวน 129.25 ตัน กระเบื้องทีพีไอและผลิตภัณฑ์อื่นๆ
  รวมมูลค่ากว่า 325,811.31 บาท เพื่อนำไปก่อสร้าง หรือซ่อมแซม อาคารเรียน
  อาคารอเนกประสงค์ โรงอาหาร พื้นสนามฯลฯ ให้แก่สถาบันอุดมศึกษาทั้งภาครัฐและเอกชน
  อาทิเช่น จุฬาลงกรณ์มหาวิทยาลัย มหาวิทยาลัยรามคำแหง มหาวิทยาลัยเกษตรศาสตร์
  มหาวิทยาลัยธรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
  มหาวิทยาลัยเทคโนโลยีพระจอมเกล้าธนบุรี มหาวิทยาลัยกรุงเทพ ฯลฯ
  โดยมีวัตถุประสงค์เพื่อสนับสนุนให้นักศึกษาได้ใช้เวลาว่างให้เกิดประโยชน์
  อีกทั้งยังได้นำความรู้ที่ได้ร่ำเรียนมาไปฝึกฝนในภาคสนามและถ่ายทอดความรู้ที่ได้รับให้เป็นประโยชน์แก่ชุมชน
  สังคมที่ไปออกค่ายอาสาพัฒนาต่อไป

  นอกจากนี้ ยังสนับสนุนปูนซีเมนต์ทีพีไอ ให้กับคณะวิศวกรรมศาสตร์
  สาขาโยธาแก่มหาวิทยาลัยต่างๆ ทั่วประเทศจำนวน 20 สถาบัน
  เพื่อนำไปใช้ในการเรียนการสอน การทดสอบและประโยชน์ ในการวิเคราะห์
  วิจัยของนักศึกษาวิศวกรรมศาสตร์ อันจะส่งผลให้เกิดการนำไปใช้งานอย่างกว้างขวางต่อไป

-   บริจาคผลิตภัณฑ์ปูนซีเมนต์ทีพีไอ คอนกรีตแห้งทีพีไอ คอนกรีตผสมเสร็จ รวมจำนวนกว่า
    5,705.95 ตัน สีนาโน ซูเปอร์ อาร์เมอร์ทีพีไอ กระเบื้องทีพีไอ ฯลฯ รวมมูลค่ากว่า
    2,463,961.17 บาท ให้กับโรงเรียนต่างๆ เพื่อนำไปปรับปรุง
    ซ่อมแซมหรือก่อสร้างอาคารหลังใหม่ อาทิเช่น ร่วมกับธนาคาร ทิสโก้ จำกัด (มหาชน)
    นำไปก่อสร้างอาคารเรียนหลังใหม่ให้แก่โรงเรียนบ้านท่าดินดำ จังหวัดลพบุรี
    ในสังกัดสำนักงานคณะกรรมการการศึกษาขั้นพื้นฐาน ทดแทนอาคารไม้ชั้นเดียว
    ที่มีสภาพทรุดโทรมผุพังปลวกกัดกินไม้ทั้งหลัง ขาดสุขอนามัยและไม่ปลอดภัยต่อการเรียนการสอน
    ก่อสร้างอาคารอเนกประสงค์ที่โรงเรียนบ้านซับพริก เพื่อเป็นที่ระลึกในการร่วมฝึกคอบบร้าโกล์
    จ.สระบุรี ปรับปรุงอาคาร
    และสถานที่ของสมาคมศิษย์เก่าสวนกุหลาบวิทยาลัยในพระบรมราชูปถัมภ์
    และสร้างศูนย์กีฬารวมถึงสถานพักฟื้นครูเก่าโรงเรียนสวนกุหลาบวิทยาลัย
    ส่งเสริมกิจกรรมเสริมกระบวนการเรียนรู้ BBL
    (การจัดกิจกรรมทางกายโดยใช้รูปแบบสนามเด็กเล่น) โรงเรียนบ้านซับพริก จ.สระบุรี
    ทำลานกีฬาให้แก่โรงเรียนบ้านซับบอน จ.สระบุรี ปรับปรุงอาคารจอดรถภายใน
    วิทยาลัยเทคนิคมวกเหล็ก จ.สระบุรี โรงเรียนในสังกัดมูลนิธิราชประชานุเคราะห์ ทั่วประเทศ
    ปรับปรุงอาคารเรียน โรงเรียนวัดโพนทอง จ.สระบุรี โรงเรียนวัดลาดเขาปูน
    และโรงเรียนวัดมงคล อ.เฉลิมพระเกียรติ จ.สระบุรี ฯลฯ
    นอกจากนี้ยังร่วมบริจาคปุ๋ยออแกนิคทีพีไอ
    เพื่อสนับสนุนโครงการเกษตรเพื่ออาหารกลางวันของโรงเรียนบ้านคลองสง จ.ชุมพร
    ภายใต้โครงการเกษตรทฤษฎีใหม่ไม่ใช้สารเคมี

-   เปิดบ้านต้อนรับหน่วยงานราชการ คณาจารย์ และนิสิต นักศึกษา ทุกระดับจากสถาบันต่างๆ
    เข้าศึกษาดูงานและให้ความรู้ที่เป็นประโยชน์ด้านต่างๆ ของบริษัทฯ อาทิเช่น
    คณะสาธารณสุขศาสตร์และเทคโนโลยีสุขภาพ วิทยาลัยนครราชสีมา ศึกษาดูงานด้าน
    “การจัดการด้านสิ่งแวดล้อม ความปลอดภัย และอาชีว- อนามัย”
    คณะสาธารณสุขศาสตร์และเทคโนโลยีสุขภาพ มหาวิทยาลัยขอนแก่น ศึกษาดูงาน
    “กระบวนการผลิตปูนซีเมนต์” มหาวิทยาลัยพะเยา นักเรียน กลุ่มสาระการเรียนรู้วิทยาศาสตร์
    โรงเรียนเตรียมอุดมศึกษาน้อมเกล้า ศึกษาดูงาน
    “การผลิตพลังงานทดแทนและการจัดการสิ่งแวดล้อม” มหาวิทยาลัยธรรมศาสตร์ (ศูนย์รังสิต)
    มหาวิทยาลัยสงขลานครินทร์ มหาวิทยาลัยราชภัฎอุบลราชธานี องค์การบริหารส่วนตำบล
    ไก่เส่า จ.สระบุรี เยี่ยมชมโรงงานและศึกษาดูงาน “การผลิตพลังงานทดแทน
    การผลิตปุ๋ยอินทรีย์ทีพีไอ และการจัดการสิ่งแวดล้อม วิทยาลัยเทคนิคมวกเหล็ก
    นายอำเภอเฉลิมพระเกียรติ จ.สระบุรี และนายอำเภอเขาพนม จ.กระบี่ พร้อมคณะ
    เข้าศึกษาดูงานด้านกระบวนการผลิตที่มีระบบควบคุมคุณภาพที่ได้มาตรฐาน ลดการใช้พลังงาน
    ลดโลกร้อนเป็นมิตรกับสิ่งแวดล้อม วิทยาลัยเทคโนโลยีพาณิชยการสุโขทัย เข้าศึกษาดูงาน
    “ด้านบัญชีและคอมพิวเตอร์” มหาวิทยาลัยราชภัฏเทพสตรี จ.ลพบุรี เข้าศึกษาดูงาน
    “การจัดการด้านกากอุตสาหกรรม” ฯลฯ

  1.4 ทีพีไอ โพลีน กับกิจกรรมด้านสิ่งแวดล้อม

  บริษัท ทีพีไอ โพลีน จำกัด (มหาชน) และบริษัทในเครือฯ มีความมุ่งมั่นในการอนุรักษ์สิ่งแวดล้อม
  รวมทั้งการปรับปรุงและรักษาสิ่งแวดล้อมให้เป็นไปตามมาตรฐานที่กฏหมายกำหนดไว้อย่างต่อเนื่อง
  ตลอดจนการป้องกันมลภาวะในการทำงานในทุกๆด้าน นอกจากนี้
  บริษัทยังมีนโยบายที่จะประหยัดการใช้พลังงานและดำเนินการจัดการขยะของเสียอย่างถูกต้อง
  รวมถึงการจัดให้มีการใช้ทรัพยากรอย่างคุ้มค่าและมีประสิทธิภาพ
  บริษัทมีการส่งเสริมและสนับสนุนกิจกรรมด้านสิ่งแวดล้อมอย่างเต็มที่
  มีการสนับสนุนการอนุรักษ์ธรรมชาติอย่างยั่งยืน จนทำให้ในปี 2558 บริษัทฯ สามารถคว้ารางวัล
  จากเวทีการประกวดระดับประเทศและรางวัลต่างๆ ดังนี้

-   รับรางวัล Thailand Energy Awards 2015
    ประเภทโครงการพลังงานหมุนเวียนที่ไม่เชื่อมโยงกับระบบสายส่งไฟฟ้า (Off-Grid)
    และโครงการผลิตน้ำมันเชื้อเพลิงจากยางรถยนต์เก่าโดยกระบวนการไพโร- ไสซีส
    จากกรมพัฒนาพลังงานทดแทนและอนุรักษ์พลังงาน (พพ.)
    เพื่อสนับสนุนความสำเร็จด้านพลังงานทดแทนและอนุรักษ์พลังงาน
    สอดคล้องกับแผนบูรณาการพลังงานชาติอย่างยั่งยืนต่อไป

-   รับรางวัล Thailand Energy Awards 2015
    ประเภทโครงการพลังงานหมุนเวียนที่เชื่อมโยงกับระบบสายส่งไฟฟ้า (On-Grid)
    และโครงการโรงไฟฟ้าเชื้อเพลิงทดแทน (RDF Power Plant) 20 MW
    จากกรมพัฒนาพลังงานทดแทนและอนุรักษ์พลังงาน (พพ.) ของบริษัท ทีพีไอ โพลีน เพาเวอร์
    จำกัด

-   รางวัลชนะเลิศ Thailand Coal Awards 2015 จำนวน 2 รางวัล จากประเภท
    Corporate Social Responsibility (CSR) : ทีพีไอ
    โพลีนกับความรับผิดชอบขององค์กรธุรกิจต่อสังคมและสิ่งแวดล้อม และ ประเภท Special
    Submission Category  : โครงการลดการลุกไหม้ของฝุ่นถ่านในระบบ Coal
    Preparation จากกรมพัฒนาพลังงานทดแทนและอนุรักษ์พลังงานกระทรวงพลังงาน
    และนำไปสู่การได้รับรางวัลชนะเลิศ ASEAN Coal Awards 2015 ระดับอาเซียนระเภท
    Special Submission Category โครงการลดการลุกไหม้ของฝุ่นถ่านในระบบ Coal
    Preparation

ซึ่งรางวัลชนะเลิศจากการประกวดในครั้งนี้
ถือเป็นส่วนสำคัญในการผลักดันให้เกิดการยกระดับมาตรฐานการประกอบกิจการที่เกี่ยวข้องกับถ่านหินให้สูงขึ้น
และเป็นต้นแบบของการประกอบกิจการที่ดีสำหรับผู้ประกอบการรายอื่นๆ
เพื่อนำไปปรับใช้อันจะส่งผลต่อการพัฒนาเศรษฐกิจโดยรวมของประเทศไทย
และส่งเสริมการดำเนินการที่ดีในกิจการที่เกี่ยวข้องกับถ่านหินให้ได้มาตรฐานสากล
ไม่ส่งผลกระทบต่อสิ่งแวดล้อมและชุมชน สามารถอยู่ร่วมกับชุมชนและสังคมอย่างเป็นปกติสุข
และสร้างความเจริญทางสังคมและเศรษฐกิจในภูมิภาคอาเซียนมากขึ้น

-   โครงการปลูกป่า ลดภาวะโลกร้อน เฉลิมพระเกียรติฯ ประจำปี 2558

ผู้บริหารทีพีไอโพลีนและพนักงานในเครือทีพีไอ ได้ตระหนักถึงการสร้างสรรค์สภาพแวดล้อมที่ดี
เพื่อการดำรงอยู่ของมนุษย์กับธรรมชาติอย่างถาวร จึงได้ร่วมกันปลูกต้นไม้จำนวน 2,000 ต้น ณ
แปลงบ้านถ้ำ (บ้านทรงไทย) จังหวัดสระบุรี โดยมุ่งเน้นการมีส่วนร่วมจากทุกฝ่าย ซึ่งกิจกรรมครั้งนี้
ทางบริษัทได้รับเกียรติจากหัวหน้าส่วนงานราชการ หลายภาคส่วนใน จ.สระบุรี รวมถึงผู้นำชุมชน
เด็กนักเรียนจาก อ.มวกเหล็ก และอ.แก่งคอย จ.สระบุรี เข้าร่วมกิจกรรมปลูกป่า
ลดโลกร้อนในครั้งนี้อย่างพร้อมเพรียงกัน

-   ส่งเสริมการเกษตรอินทรีย์ “โครงการหน่วยบำบัดทุกข์ บำรุงสุข สร้างรอยยิ้มให้กับประชาชนที่
    อ.วิหารแดง อ.มวกเหล็ก อ.พระพุทธบาท และอ.แก่งคอย จ.สระบุรี งานอำเภอยิ้มเคลื่อนที่
    อ.แก่งคอย จ.สระบุรี โดยจัดแสดงผลิตภัณฑ์แนะนำวิธีใช้ปุ๋ยออแกนิคทีพีไอ
    เพื่อเป็นทางเลือกให้กับเกษตรกรที่สนใจในการทำการเกษตรอินทรีย์ ปลอดสารเคมี
    จึงทำให้ปลอดภัยทั้งผู้ปลูก และผู้บริโภค สนับสนุน
    และส่งเสริมการปลูกผักปลอดสารเคมีสร้างสุขภาพและรายได้ให้แก่เด็กนักเรียนบ้านซับบอน
    จ.สระบุรี ใน “โครงการผักปลอดสารเคมีเพื่ออาหารกลางวัน”

-   สนับสนุนปูนซีเมนต์ทีพีไอ จำนวน 85 ตัน
    ให้แก่หน่วยงานต่างๆเพื่อสร้างฝายชะลอน้ำสำหรับกักเก็บน้ำไว้ใช้ในฤดูแล้ง
    รวมถึงชะลอการไหลของน้ำ
    ลดปริมาณและความเร็วของกระแสน้ำในฤดูฝนและป้องกันการชะล้างพังทลายของหน้าดิน
    อีกทั้งเพื่อสร้างความชุ่มชื้นของดินและสร้างความสมดุลทางธรรมชาติต่อไป
    โดยร่วมกับหน่วยงานต่างๆ อาทิเช่น สนับสนุนโครงการสร้างฝายต้นน้ำลำธารจำนวน 60 ฝาย
    เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารีของมณฑลทหารบกที่ 33
    (ค่ายกาวิละ) จ.เชียงใหม่ สนับสนุนโครงการสร้างฝายชะลอน้ำของกรมทหารราบที่ 12
    รักษาพระองค์ (ค่ายไพรีระย่อเดช) จ.สระแก้ว สนับสนุนโครงการโรงเรียนสร้างฝาย
    กองบัญชาการช่วยรบที่ 1 (ค่ายพนัสบดีศรีอุทัย) จ.ชลบุรี
    เพื่อเป็นศูนย์เรียนรู้การสร้างฝายชะลอน้ำที่ถูกต้องให้แก่กำลังพลรวมถึงเป็นแหล่งศึกษาของนักเรียน
    นักศึกษาในพื้นที่ใกล้เคียง ร่วมกับเทศบาลบ้านธิ (สร้างฝายหลวงที่บ้านเวียง) จ.ลำพูน ฯลฯ

1.5 ทีพีไอ โพลีน กับกิจกรรมด้านวัฒนธรรม

-   สืบสานงานศิลป์ ด้วยปูนดี ทีพีไอ โพลีน รักษ์เอกลักษณ์ความเป็นไทย บริษัท ทีพีไอ โพลีน
    จำกัด (มหาชน) ตระหนักถึงความสำคัญในการรณรงค์ด้านวัฒนธรรมไทย
    ได้ตั้งปณิธานที่จะให้ความสนับสนุนและเกื้อกูลศิลปวัฒนธรรมให้ดำรงอยู่คู่กับการพัฒนาคุณภาพชีวิตของสังคมไทย
    บริษัทฯ ได้พิจารณาเห็นว่า
    ปัจจุบันช่างไทยได้ให้ความสนใจศิลปะปูนปั้นลดน้อยลงทำให้ห่วงใยว่าศิลปะแขนงนี้จะสูญไปในไม่ช้า
    ด้วยความมุ่งมั่นที่จะสานต่อเอกลักษณ์ประจำชาติ จึงได้ริเริ่ม
    “จัดการประกวดศิลปะปูนปั้นแห่งประเทศไทย”
    เพื่อเป็นการกระตุ้นจิตสำนึกของคนไทยให้หันมาอนุรักษ์
    และพัฒนาศิลปะปูนปั้นให้คงคุณค่าประติมากรรมประจำชาติไว้
    บริษัทได้ดำเนินการร่วมกับวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
    กรมศิลปากร และสมาคมประติมากรไทย โดยในปีนี้นับเป็นปีที่ 15 แล้ว
    เพื่อเป็นการอนุรักษ์สืบสานงานศิลปะปูนปั้นให้เป็นมรดกทางศิลปวัฒนธรรมอันล้ำค่าของประเทศไทย
    และเป็นการกระตุ้นจิตสำนึกของคนไทยให้หันมาอนุรักษ์พัฒนาศิลปะปูนปั้นให้คงคุณค่าประติมากรรมประจำชาติไว้
    โดยได้แบ่งการประกวดออกเป็น 2 ระดับคือ ระดับประชาชน แบ่งเป็น 3 ประเภท คือ 1.
    ประเภทการปั้นปูนสด เรื่อง “พระอภัยมณี” 2. ประเภทการปั้นปูนสำเร็จรูปทีพีไอ เรื่อง
    “ดนตรีพื้นฐาน ๔ ภาค” 3. ประเภทผลงานสำเร็จรูป เรื่อง
    “บุคคลสำคัญของชาติในประวัติศาสตร์ (ช่วงเวลาไม่ต่ำกว่า ๑๐๐ ปี) ” และระดับเยาวชน
    ประเภทการปั้นปูนสำเร็จรูปทีพีไอ เรื่อง “อาชีพพื้นบ้าน ๔ ภาค”
    โดยจัดการแข่งขันขึ้นระหว่างวันที่ 22-26 เมษายน 2558

สำหรับงานนิทรรศการศิลปะปูนปั้นแห่งประเทศไทย พลเอกสุรยุทธ์ จุลานนท์ องคมนตรี
เป็นประธานในพิธีเปิดนิทรรศการศิลปะปูนปั้นแห่งประเทศไทย ครั้งที่ 15 ในวันอังคารที่ 6 ตุลาคม
2558 ณ พิพิธภัณฑสถานแห่งชาติ หอศิลป ถนนเจ้าฟ้า กรุงเทพมหานคร
ซึ่งผู้ได้รับรางวัลชนะเลิศในแต่ละประเภท จะได้รับเงินรางวัลพร้อมโล่พระราชทาน
จากสมเด็จพระเทพรัตนราชสุดาฯ สยามบรมราชกุมารี
บริษัทมีความภาคภูมิใจที่ได้เป็นส่วนหนึ่งของการอนุรักษ์ศิลปวัฒนธรรมไทย
สืบสานและพัฒนางานศิลปะปูนปั้นให้ทันยุคทันสมัยและยังคงมีเอกลักษณ์ของความเป็นไทย
ส่งเสริมงานด้านการอนุรักษ์งานปูนปั้นโบราณ ที่ยังปรากฏอยู่ตามโบราณสถานต่างๆทั่วประเทศ
อันเป็นการสนองและดำเนินรอยตามเบื้องพระยุคลบาท
ในอันที่จะรักษามรดกของชาติให้ยั่งยืนสืบไปจนถึงอนุชนรุ่นหลังตราบนานเท่านาน

-   สืบสานขนบธรรมเนียมประเพณีไทย

บริษัทได้เห็นถึงความสำคัญในการดำเนินชีวิตของชุมชนที่อยู่รอบบริเวณโรงงาน
จึงได้เข้าไปมีส่วนร่วมหรือร่วมกิจกรรมต่างๆของชุมชนตามวาระและโอกาส
โดยการส่งเสริมให้มีการสืบทอดขนบธรรมเนียมประเพณีและวัฒนธรรมอันดีงามของท้องถิ่น อาทิเช่น
ร่วมสืบสานประเพณีตักบาตรดอกไม้เข้าพรรษาและถวายเทียน
ในเทศกาลเข้าพรรษาแก่วัดต่างๆในเขต จ.สระบุรี กว่า 26 แห่งในอ.พระพุทธบาท อ.แก่งคอย
อ.มวกเหล็ก ร่วมสืบสานประเพณีสงกรานต์และรดน้ำดำหัว ขอพรจากผู้สูงอายุในเทศกาลสงกรานต์
ในเขต อ.แก่งคอย อ.มวกเหล็ก อ.วังม่วง จ.สระบุรี ร่วมสนับสนุนประเพณีล่องแพไฟ
ของอบต.ท่าคล้อ จ.สระบุรี ร่วมงานเปิดทุ่งทานตะวัน
เพื่อเป็นการส่งเสริมการท่องเที่ยวและกระตุ้นเศรษฐกิจของชุมชน
สนับสนุนการจัดงานย้อนรอยสงครามโลกครั้งที่ ๒ (ปีที่ ๗) ของเทศบาลเมืองแก่งคอย จ.สระบุรี
เพื่อให้ประชาชนร่วมอนุรักษ์สืบสานวัฒนธรรมประวัติศาสตร์
ปลูกฝังความสามัคคีและปกป้องสถาบันพระมหากษัตริย์ สืบสานประเพณีลอยกระทง
กับทางเทศบาลเมืองทับกวาง เทศบาลมวกเหล็ก อบต.มิตรภาพ อบต.มวกเหล็ก อบต.ท่าคล้อ
อบต.บ้านแก้ง อบต.เขาดินพัฒนา จ.สระบุรี
ทั้งนี้บริษัทได้ร่วมกิจกรรมประเพณีลอยกระทงกับชุมชนยาวนานกว่า 21 ปี

1.  ทีพีไอโพลีนกับคุณภาพ ความปลอดภัย อาชีวอนามัย และสิ่งแวดล้อม

  บริษัทตระหนักเสมอว่าความสำเร็จและการเติบโตที่ยั่งยืนขององค์กร
  ย่อมมาจากทั้งการเติบโตจากผลการดำเนินงาน รวมถึงการเป็นที่ยอมรับ
  และได้รับความไว้วางใจจากชุมชนและสังคม โดยบริษัทได้นำระบบบริหารงานตามมาตรฐานต่างๆ
  มาประยุกต์ใช้และยึดถือปฏิบัติอย่างต่อเนื่องมาโดยตลอด อันได้แก่ ระบบบริหารคุณภาพ (ISO
  9001: 2008 และ API Spec.Q1) ระบบบริหารด้านสิ่งแวดล้อม (ISO 14001: 2004)
  ระบบการจัดการด้านอาชีวอนามัยและความปลอดภัย (มอก.18001: 2011 และ OHSAS
  18001: 2007) รวมทั้งระบบบริหารคุณภาพว่าด้วยความสามารถของห้องปฏิบัติการทดสอบ
  ตามมาตรฐาน ISO/IEC 17025: 2005 โดยบริษัทได้นำมาตรฐานต่างๆ
  มาประยุกต์ใช้อย่างผสมผสานแบบบูรณาการอย่างสอดคล้องและเหมาะสม
  เพื่อให้มีประสิทธิภาพและประสิทธิผลอย่างสูงสุด

  การบริหารจัดการด้านคุณภาพ บริษัทในเครือทีพีไอโพลีน มุ่งมั่นในการผลิต จำหน่าย
  ส่งมอบผลิตภัณฑ์ที่มีคุณภาพ เพื่อตอบสนองความต้องการของลูกค้าสูงสุด
  มีการปรับปรุงประสิทธิผลของระบบคุณภาพอย่างต่อเนื่อง ลดการปลดปล่อยก๊าซเรือนกระจก
  โดยทุกผลิตภัณฑ์ของบริษัทในเครือทีพีไอโพลีน
  ได้รับการวิจัยและพัฒนาภายใต้การควบคุมด้วยระบบบริหารคุณภาพ ISO 9001: 2008, API
  Specification Q1, API Specification 10A และ ISO/IEC 17025: 2005
  รวมทั้งมีการจัดทำและทบทวนวัตถุประสงค์ เป้าหมาย ด้านคุณภาพของบริษัทปีละ 1 ครั้ง
  เป็นอย่างน้อย

  การบริหารจัดการด้านอาชีวอนามัยและความปลอดภัย บริษัทในเครือทีพีไอโพลีน
  ให้ความสำคัญต่อระบบการจัดการอาชีวอนามัยและความปลอดภัย
  โดยถือเป็นส่วนหนึ่งของการดำเนินธุรกิจ มุ่งมั่นที่จะปรับปรุงและป้องกันอันตรายที่มีอยู่ทั้งหมด
  ซึ่งรวมถึงการบาดเจ็บและเจ็บป่วย
  อันเนื่องมาจากการทำงานเพื่อให้พนักงานและผู้ที่เกี่ยวข้องมีสุขภาพที่ดี
  และมีความปลอดภัยในการทำงานทุกด้านอย่างต่อเนื่อง

  ในปี 2558 บริษัทได้ร่วมมือกับกรมสวัสดิการและคุ้มครองแรงงาน
  จัดโครงการสถานประกอบการปลอดภัยให้ความรู้พนักงาน สถานศึกษา และประชาชนทั่วไป
  เกี่ยวกับความปลอดภัยในการทำงาน เพื่อเฉลิมพระเกียรติสมเด็จพระเทพรัตนราชสุดาฯ
  สยามบรมราชกุมารี พร้อมย้ำเป้าหมาย Zero accident ตลอดปี 2558
  ด้วยสำนึกในพระมหากรุณาธิคุณที่พระองค์ทรงห่วงใยผู้ใช้แรงงาน
  ทางบริษัทจึงให้ความสำคัญและนำนโยบายความปลอดภัย อาชีวอนามัย
  และสภาพแวดล้อมในการทำงานของบริษัท มาใช้ปฏิบัติอย่างเคร่งครัด
  ที่ผ่านมาบริษัทได้ให้ความสำคัญกับความปลอดภัยของพนักงานมาโดยตลอด
  มีการพัฒนาระบบความปลอดภัยในการทำงานอย่างสม่ำเสมอ
  เพื่อลดสถิติอุบัติเหตุให้น้อยที่สุดหรือเป็นศูนย์ (Zero Accident)
  โดยได้เข้าร่วมโครงการสถานประกอบการปลอดภัยเฉลิมพระเกียรติฯ
  และได้ดำเนินกิจกรรมตามแนวทางและกรอบเพื่อการป้องกันอุบัติเหตุและจากการทำงานตามที่กำหนดไว้
  ทำให้บริษัท ได้รับประกาศเกียรติคุณโครงการสถานประกอบการปลอดภัย
  เฉลิมพระเกียรติสมเด็จพระเทพพระรัตนราชสุดาฯ สยามบรมราชกุมารี
  ซึ่งจัดโดยกรมสวัสดิการและคุ้มครองแรงงาน กระทรวงแรงงาน เมื่อวันที่ 28 กันยายน 2558

  อนึ่ง บริษัทได้นำระบบการจัดการอาชีวอนามัยและความปลอดภัยตามมาตรฐาน OHSAS 18001:
  2007และ มอก. 18001 : 2554 มาประยุกต์ใช้อย่างเหมาะสม
  รวมถึงการให้ความร่วมมือและปฏิบัติตามกฎหมายและข้อกำหนดที่เกี่ยวข้องกับอาชีวอนามัยและความปลอดภัยของประเทศไทย
  เพื่อให้สามารถลดและควบคุมความเสี่ยงตั้งแต่ระดับปานกลางขึ้นไป
  โดยถือว่าระบบการจัดการด้านอาชีวอนามัยและความปลอดภัยเป็นหน้าที่รับผิดชอบของผู้บริหารและพนักงานทุกระดับ
  โดยบริษัทได้ให้การสนับสนุนทรัพยากรในทุกด้าน ทั้งในเรื่องบุคลากร เวลา งบประมาณ
  และการฝึกอบรม อย่างเพียงพอและเหมาะสม รวมทั้งมีการจัดทำและทบทวนวัตถุประสงค์
  เป้าหมาย เพื่อควบคุมประเด็นความเสี่ยงจากกิจกรรมของบริษัทปีละ 1 ครั้ง เป็นอย่างน้อย
  และนำผลการปฏิบัติงานด้านความปลอดภัยไปประกอบการพิจารณาในการประเมินผลการปฏิบัติงานของพนักงาน

  นอกจากนี้ บริษัทได้ดำเนินการตรวจเฝ้าระวังด้านอาชีวอนามัยให้กับพนักงาน ได้แก่
  การตรวจสมรรถภาพปอด และการตรวจสมรรถภาพการได้ยิน

  ด้านสุขอนามัยของชุมชนและพนักงาน
  บริษัทมีความตระหนักและห่วงใยต่อสุขอนามัยของชุมชนเป็นอย่างยิ่ง
  โดยได้จัดหน่วยแพทย์เคลื่อนที่ออกให้บริการชุมชนอย่างต่อเนื่องตลอดมา ในส่วนของพนักงาน
  บริษัทมีสวัสดิการค่ารักษาพยาบาล (OPD) ให้กับพนักงาน บิดา มารดา คู่สมรส
  และบุตรที่ถูกต้องตามกฎหมาย การจัดตรวจสุขภาพประจำปีให้กับพนักงานทุกคน
  การจัดให้สถานพยาบาลจากภายนอกเข้ามาตรวจสุขภาพ การฉีดวัคซีนป้องกันบาดทะยัก
  การฉีดวัคซีนป้องกันไวรัสตับอักเสบบี
  การฉีดวัคซีนป้องกันไข้หวัดใหญ่สายพันธุ์ใหม่ให้กับพนักงานและครอบครัว

  การบริหารจัดการด้านสิ่งแวดล้อม
  บริษัทในเครือมทีพีไอโพลีนมีความมุ่งมั่นในการอนุรักษ์สิ่งแวดล้อม
  รวมทั้งการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
  ตลอดจนการป้องกันมลภาวะในการทำงานทุกๆ ด้าน
  โดยได้มีการนำระบบมาตรฐานการจัดการสิ่งแวดล้อม ISO 14001: 2004
  มาประยุกต์ใช้ตามมาตรฐานสากล มีการให้ความร่วมมือและปฏิบัติตามข้อบังคับ
  กฎหมายและข้อกำหนดอื่นที่เกี่ยวข้องกับสิ่งแวดล้อม มีการควบคุมและลดปริมาณฝุ่น
  รวมทั้งคุณภาพของน้ำทิ้งจากกระบวนการผลิต
  นอกจากนี้บริษัทยังมีนโยบายประหยัดและอนุรักษ์การใช้พลังงาน
  ควบคุมและจัดการปริมาณของเสียอย่างถูกต้อง
  รวมถึงจัดให้มีการใช้ทรัพยากรอย่างคุ้มค่าและมีประสิทธิภาพ
  มีการส่งเสริมและสนับสนุนกิจกรรมด้านสิ่งแวดล้อมอย่างเต็มที่ โดยให้ความร่วมมือกับภาครัฐ
  ภาคเอกชน และชุมชนที่ใกล้เคียง
  มีการสนับสนุนการอนุรักษ์ธรรมชาติอย่างยั่งยืนโดยการปลูกป่าทดแทนและฟื้นฟูสภาพพื้นที่โครงการทำเหมืองหลังจากทำเหมืองแล้ว
  การทบทวนจุดประสงค์และเป้าหมายด้านสิ่งแวดล้อม รวมทั้งจัดให้มีการให้ความรู้
  และฝึกอบรมเรื่องสิ่งแวดล้อมให้กับพนักงานทุกระดับตามความเหมาะสม
  เพื่อให้พนักงานตระหนักเรื่องสิ่งแวดล้อม

  กลุ่มทีพีไอโพลีน
  ได้ดำเนินโครงการผลิตกระแสไฟฟ้าจากความร้อนทิ้งในกระบวนการผลิตปูนซีเมนต์ เพื่อลดการซื้อ
  และลดการผลิตไฟฟ้าของการไฟฟ้าฝ่ายผลิตแห่งประเทศไทย
  โดยโครงการดังกล่าวไม่มีการใช้เชื้อเพลิงในการผลิตกระแสไฟฟ้า
  ทำให้สามารถลดผลกระทบต่อสิ่งแวดล้อม

  มาตรฐานห้องปฏิบัติการ
  โรงงานปูนซีเมนต์ของบริษัทได้ผ่านการประเมินความสามารถของห้องปฏิบัติการ
  ภายใต้ระบบการรับรองห้องปฏิบัติการของสำนักงานมาตรฐานอุตสาหกรรม ตามมาตรฐาน
  ISO/IEC 17025 : 2005 และ มอก.17025 : 2548
  ข้อกำหนดทั่วไปว่าด้วยความสามารถของห้องปฏิบัติการทดสอบ นอกจากนี้
  บริษัทได้ขึ้นทะเบียนเป็นห้องปฏิบัติการวิเคราะห์เอกชนด้านสิ่งแวดล้อมกับกรมโรงงานอุตสาหกรรม
  หมายเลขทะเบียน ร-097

  ฉลากคาร์บอน (Carbon Label) “สัญลักษณ์แห่งกระบวนการผลิตที่เป็นมิตรต่อสิ่งแวดล้อม”
  บริษัทได้รับการรับรองฉลากคาร์บอนจากองค์การบริหารก๊าซเรือนกระจกและสถาบันสิ่งแวดล้อมไทย
  ประเภทพิจารณากระบวนการผลิตปูนซีเมนต์ เป็นบริษัทแรกของประเทศไทย
  และบริษัทแรกของทวีปเอเชีย เมื่อปี 2551 ทั้งนี้
  ผลิตภัณฑ์ของบริษัทผ่านเกณฑ์การประเมินฉลากคาร์บอนจากองค์การบริหารก๊าซเรือนกระจก
  มากถึง 22 ชนิด ปัจจุบันบริษัทได้ติดฉลากคาร์บอนแล้ว 9 ชนิด ทั้งนี้บริษัท
  ยังมีความมุ่งมั่นอย่างต่อเนื่องที่จะพัฒนากระบวนการผลิตที่เป็นมิตรต่อสิ่งแวดล้อมอย่างยั่งยืน

  การบริหารจัดการด้านพลังงาน
  บริษัทได้เข้าร่วมโครงการเตรียมความพร้อมด้านระบบการจัดการพลังงานสำหรับโรงงานควบคุม
  ร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน
  ทั้งนี้เพื่อให้สอดคล้องกับพระราชบัญญัติการส่งเสริมการอนุรักษ์พลังงาน พ.ศ.2538
  (แก้ไขเพิ่มเติม พ.ศ. 2550) สำหรับโรงงานควบคุมและอาคารควบคุม

  การบริหารจัดการด้านเพิ่มผลผลิต บริษัทนำระบบการบำรุงรักษาแบบทวีผลที่ทุกคนมีส่วนร่วม (TPM
  : Total Productive Management) มาประยุกต์ใช้
  โดยมุ่งเน้นปลูกฝังจิตสำนึกให้บุคลากรมีส่วนร่วมต่อการขับเคลื่อนพัฒนาองค์กร
  เปิดโอกาสให้แก่พนักงานทุกระดับได้มีส่วนร่วม โดยผ่านการดำเนินกิจกรรมกลุ่มย่อย (SGA :
  Small Group Activity) จัดทำ OPL : One Point Lesson
  เพื่อสอนงานกันภายในส่วนงาน จัดทำมาตรฐานการตรวจเช็คเครื่องจักรด้วยการใช้ Visual
  Control ส่งเสริมการมีส่วนร่วมของพนักงานโดยจัดโครงการรางวัล Improvement Sheet
  รวมทั้งการทำกิจกรรมกลุ่ม (Project Team) เพื่อแก้ไขปัญหางาน
  ในการวิเคราะห์สาเหตุปัญหา และทำการแก้ไขปรับปรุง เพื่อลดค่าใช้จ่ายที่สูญเสีย (Losses)
  ตลอดกระบวนการผลิต อีกทั้งการนำระบบ Total Productive manageetn (TPM)
  มาประยุกต์ใช้ในการปรับปรุงพัฒนากระบวนการผลิตตั้งแต่ช่วงเริ่มต้นการซ่อมบำรุงตามแผนงาน
  การควบคุมคุณภาพตลอดกระบวนการ การให้บริการลูกค้า รวมถึงการออกแบบผลิตภัณฑ์ใหม่
  การพัฒนาระบบงานของหน่วยงานสนับสนุน (OI : Office Improvement)
  ตลอดจนการพัฒนาศักยภาพบุคลากรโดยการอบรมถ่ายทอดองค์ความรู้ด้วยการสอนงานผ่าน Work
  flow Analysis เพื่อสู่ความเป็นเลิศ ทั้งในเชิงปฏิบัติการและการบริหารจัดการ

  ความรับผิดชอบต่อสังคม (CorporateSocial Responsibility)
  บริษัทได้นำระบบมาตรฐานความรับผิดชอบต่อสังคม (ISO 26000)
  มาประยุกต์ใช้ในองค์กรครอบคลุมในทุกประเด็นหลัก
  นอกจากนี้บริษัทได้ปฏิบัติตามข้อกำหนดตามมาตรฐานความรับผิดชอบต่อสังคมรวมทั้งสิ้น 237 ข้อ
  และปฏิบัติสอดคล้องกับกฎหมายจำนวน 321 ฉบับ
  โดยบริษัทได้ดำเนินโครงการพัฒนาชุมชนโดยมุ่งเน้นให้ชุมชนพึ่งพาตนเองได้อย่างยั่งยืนในทุกด้าน
  ทั้งในด้านการศึกษาและวัฒนธรรม เศรษฐกิจชุมชน สุขภาพชุมชน และสิ่งแวดล้อม
  เพื่อส่งเสริมคุณภาพชีวิตของชุมชนสู่การพัฒนาแบบยั่งยืนตามหลักเศรษฐกิจพอเพียง
  ควบคู่ไปกับการพัฒนาองค์กรสู่ความเป็นเลิศด้วยความมั่นคงยั่งยืนอย่างไม่หยุดยั้ง โดยเมื่อวันที่ 9
  กันยายน 2558
  บริษัทได้รับรางวัลมาตรฐานความรับผิดชอบของผู้ประกอบการอุตสาหกรรมต่อสังคม : Standard
  for Corporate Social Responsibility, Department of Industrial Works :
  CSR-DIW ในส่วนของโรงงานที่สระบุรี และระยอง ซึ่งจัดโดย กรมโรงงานอุตสาหกรรม
  กระทรวงอุตสาหกรรม และนอกจากนี้ยังได้รับรางวัล Thailand Coal Awards 2015
  ประเภท Corporate Social Responsibility : CSR จากกรมเชื้อเพลิงธรามชาติ
  กระทรวงพลังงาน เมื่อวันที่ 25 มิถุนายน 2558

  มาตรฐานระบบการจัดการแบบบูรณาการ (Integrated Management System)
  โรงงานผลิตเม็ดพลาสติกของบริษัทเป็นโรงงานผลิตเม็ดพลาสติกรายแรกในประเทศไทย
  และเป็นโรงงานลำดับที่ 6 ของประเทศไทยที่ได้รับการรับรองตามมาตรฐาน IMS
  (Integrated Management System) หรือ มาตรฐานระบบการจัดการแบบบูรณาการ
  จากสถาบันรับรองมาตรฐานไอเอสโอ

  “ ทีพีไอ โพลีน เราสร้างอนาคต ด้วยภูมิปัญญาที่น่าเชื่อถือ พร้อมคุณธรรม
  และจิตสำนึกต่อสังคม”พีไอ

จำกัด (มหาชน) หนักถึงความสำคัญในกรณรงค์ด้านวัฒนธรรมไทย ได้ตั้งปณิธานที่จะให้ความ

11. การควบคุมภายในและการบริหารจัดการความเสี่ยง

  คณะกรรมการบริษัทได้จัดให้มีระบบการตรวจสอบและการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น ช่วยในการค้นพบข้อผิดพลาด
  ลดความเสี่ยงทางธุรกิจและช่วยให้รายงานงบการเงินและรายงานทางการเงินอื่นๆ
  มีความถูกต้องเชื่อถือได้

  เพื่อช่วยปกป้องคุ้มครองทรัพย์สินของบริษัท และเงินลงทุนของผู้ถือหุ้น
  บริษัทมีหน่วยงานตรวจสอบภายในเพื่อตรวจสอบและติดตามการปฏิบัติงานของบริษัทให้มีประสิทธิภาพและประสิทธิผลภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระสามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถรับทราบถึงปัญหาหรือข้อบกพร่องในการปฏิบัติงานได้อย่างทันกาล
  เพื่อนำมาเป็นข้อมูลในการกำหนดมาตรการป้องกันทรัพย์สินของบริษัท และเงินลงทุนของผู้ถือหุ้น
  รวมถึงการแสวงหาประโยชน์โดยมิชอบจากบริษัทและบริษัทย่อย
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทให้มีประสิทธิภาพและประสิทธิผลมากยิ่งขึ้น

  นอกจากนี้
  บริษัทยังมีคณะกรรมการตรวจสอบเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้องและเรื่องที่มีความสำคัญอื่นๆ

  อนึ่ง ในการประชุมคณะกรรมการบริษัทครั้งที่ 1/2559 เมื่อวันที่ 29 มกราคม 2559
  โดยมีคณะกรรมการตรวจสอบ และกรรมการอิสระเข้าร่วมประชุมด้วย
  คณะกรรมการบริษัทได้พิจารณาประเมินระบบการควบคุมภายในของบริษัท และบริษัทย่อย 5
  องค์ประกอบในเรื่ององค์กรและสภาพแวดล้อม การบริหารความเสี่ยง
  การควบคุมการปฏิบัติงานของ ฝ่ายบริหาร ระบบสารสนเทศและการสื่อสารข้อมูล
  และระบบการติดตามผล

  ผลการประเมินสรุปได้ว่าระบบการควบคุมภายในทั้ง 5 องค์ประกอบของบริษัท
  และบริษัทย่อยมีความเพียงพอ และเหมาะสม
  มีการบริหารความเสี่ยงที่สำคัญอย่างเป็นระบบไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทมีการบริหารงานอย่างมีประสิทธิภาพและประสิทธิผล

  นอกจากนี้ ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าว ไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทและผู้ถือหุ้น ตลอดจนผู้มีส่วนได้เสียที่เกี่ยวข้องทุกฝ่าย
  รายละเอียดปรากฏในรายงานของคณะกรรมการตรวจสอบ (ตามเอกสารแนบ 5)

12. รายการระหว่างกัน

  การเปิดเผยข้อมูลรายการที่อาจมีความขัดแย้งทางผลประโยชน์หรือรายการที่เกี่ยวโยงกัน
  เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย

  ทั้งนี้ คณะกรรมการตรวจสอบได้ทำหน้าที่เป็นผู้สอบทานการทำรายการระหว่างกัน
  โดยได้มีการกำหนดให้ขั้นตอนในการอนุมัติธุรกรรมดังกล่าวเป็นไปตามเงื่อนไขการค้าปกติเสมือนคู่ค้าธุรกิจโดยทั่ว
  ไปซึ่งต้องพึ่งพาการซื้อขายสินค้า และ/หรือ บริการระหว่างกันโดยใช้กลไกราคาตลาดเป็นเกณฑ์
  ทั้งนี้เพื่อดูแลไม่ให้เกิดความขัดแย้งทางผลประโยชน์

  ณ วันที่ 31 ธันวาคม 2558 ที่ผ่านมา บริษัทและบริษัทย่อยมีรายการระหว่างกัน
  ที่เกิดขึ้นกับกิจการหรือบุคคลที่อาจมีความขัดแย้ง ซึ่งกรรมการ และ/หรือ
  ฝ่ายจัดการได้พิจารณาความสมเหตุสมผลรวมถึงประโยชน์สูงสุดต่อบริษัทฯเป็นเกณฑ์
  โดยใช้นโยบายการซื้อขายตามราคาตลาดเป็นกลไกในการพิจารณา
  โดยได้ปฏิบัติตามกฎระเบียบที่เกี่ยวข้องของตลาดหลักทรัพย์แห่งประเทศไทย
  และของสำนักงานคณะกรรมการกำกับหลักทรัพย์และตลาดหลักทรัพย์
  รายละเอียดของการทำรายการระหว่างกันปรากฏในหมายเหตุประกอบงบการเงินสำหรับปี 2558
  ข้อ 6 ซึ่งสามารถสรุปรายการที่เป็นสาระสำคัญได้ ดังนี้

+----------------+------------------+-------+-------------------------+
| ชื่อ             | ลักษณะรายการ      | มูลค่า  | คว                      |
|                |                  | (ล้า   | ามจำเป็นและความสมเหตุสมผล |
| (ล             |                  | นบาท) |                         |
| ักษณะความสัมพันธ์) |                  |       |                         |
+----------------+------------------+-------+-------------------------+
| 1. บจก.        | -                | 1     | -                       |
| พรชัยวิสาหกิจ     | บริษัทแล           | 80.39 | เป็น                     |
|                | ะบริษัทย่อยจ่ายเงินค่า |       | เงินช่วยค่าก่อสร้างอาคารทีพีไอ |
| (มีกรรมก        |                  | 0.35  | ทาวเวอร์                 |
| ารบางท่านร่วมกัน) | เช่าล่วงหน้า        |       | เพื่อให้มีหลักประก           |
|                | อาคารสำนักงานระยะ | 9.37  | ันว่าบริษัทและบริษัทย่อยจะมีค่าเ |
|                |                  |       | ช่าที่ถูกกว่าราคาตลาดและเป็นอ |
|                | 90 ปี ให้แก่ บจก.   | 27.63 | ัตราค่าเช่าคงที่ตลอดระยะเวลา |
|                | พรชัยวิสาหกิจ       |       | 90 ปี                    |
|                |                  |       | โดยปราศ                 |
|                | -บริษัทจ           |       | จากผลกระทบจากอัตราเงินเฟ้อ |
|                | ่ายเงินค่าเช่าล่วงหน้า |       | ตลอดจนมีสถานที่ทำงานตั้งอยู่   |
|                | อาคารสำนักงานระยะ |       | ใน                      |
|                | 3 ปี ให้แก่ บจก.    |       | เขตกรุงเทพมหานครในทำเลที่ดี |
|                | พรชัยวิสาหกิจ       |       | และมีพ                   |
|                |                  |       | ื้นที่เหมาะสมสำหรับจำนวนพนักง |
|                | -                |       | านสมศักดิ์ศรีของบริษัทขนาดใหญ่ |
|                | บริษัทวางเงินมัดจำค่า |       |                         |
|                | เช่าพื้นที่และค่าบริการ |       | -                       |
|                | ให้แก่ บจก.        |       | เพื่อรองรับความต้องการพื้นท   |
|                | พรชัยวิสาหกิจ       |       | ี่ใช้สอยสำนักงานของบริษัทจึงจัด |
|                |                  |       | เป็นรายการที่สนับสนุนธุรกิจปกติ |
|                | -บริษัทและบริษัทย่อ   |       | โดยเงื่อนไขของสัญญาเช่าเช   |
|                | ยจ่ายค่าเช่าพื้นที่ให้แก่ |       | ่นเดียวกับผู้เช่ารายอื่นในส่วนขอ |
|                | บจก. พรชัยวิสาหกิจ  |       | งเงินมัดจำค่าเช่าและค่าบริการ |
|                |                  |       | เป                      |
|                |                  |       | ็นการวางประกันความเสียหายต |
|                |                  |       | ามสัญญาเช่าและสัญญาให้บริการ |
+----------------+------------------+-------+-------------------------+
| 2. บจก.        | -                | 8.06  | เป็นธุรกร                 |
| อุตส            | บริษัทและ          |       | รมที่สนับสนุนธุรกิจปกติของบริษัท |
| าหกรรมสห-ธัญญพืช | บริษัทย่อยจ่ายค่าซื้อถุง | 1.38  | ตามราคาตลาด             |
| (มีกรรมก        | จากบจก.          |       | โดยเป                   |
| ารบางท่านร่วมกัน) | อุตสาหกรรมสหธัญญพืช |       | ็นรายการที่กระทำอย่างต่อเนื่อง |
|                |                  |       |                         |
|                | - เจ้าหนี้คงค้าง     |       |                         |
+----------------+------------------+-------+-------------------------+
| ชื่อ             | ลักษณะรายการ      | มูลค่า  | คว                      |
|                |                  | (ล้า   | ามจำเป็นและความสมเหตุสมผล |
| (ล             |                  | นบาท) |                         |
| ักษณะความสัมพันธ์) |                  |       |                         |
+----------------+------------------+-------+-------------------------+
| 3. บจก.        | -                | 35.99 | เป็นธุรกรรมซ              |
| ไทยพลาสติกฟิล์ม   | บร               |       | ื้อขายที่สนับสนุนธุรกิจปกติของบร |
|                | ิษัทขายเม็ดพลาสติกให้ | 1     | ิษัทตามราคาตลาดโดยเป็นรายก |
| (มีกรรมก        |                  | 15.88 | ารซื้อขายที่กระทำอย่างต่อเนื่อง |
| ารบางท่านร่วมกัน) | บจก.ไทยพลาสติกฟิล์ม |       |                         |
|                |                  | 81.19 |                         |
|                | - บริษัทว่าจ้าง บจก. |       |                         |
|                | ไทยพลาสติก        | 58.04 |                         |
|                |                  |       |                         |
|                | ฟิล์ม ทำถุงกระดาษ   |       |                         |
|                | โดยบริษัท          |       |                         |
|                |                  |       |                         |
|                | เป็นผู้จัดหาวัสดุทั้งหมด |       |                         |
|                | และจ่าย           |       |                         |
|                |                  |       |                         |
|                | ค่าจ้างในอัตรา      |       |                         |
|                | 2.00 - 2.60      |       |                         |
|                | บาท/ถุง           |       |                         |
|                |                  |       |                         |
|                | (ค่าจ้างดังกล่าวรวม  |       |                         |
|                | ค่าแรงงาน         |       |                         |
|                |                  |       |                         |
|                | ค่าเช่า ค่าไฟฟ้า และ |       |                         |
|                | ค่าใช้จ่าย          |       |                         |
|                |                  |       |                         |
|                | อื่นๆ ที่เกี่ยวข้อง)    |       |                         |
|                |                  |       |                         |
|                | -                |       |                         |
|                | บริษัทและบริษ       |       |                         |
|                | ัทย่อยจ่ายค่าซื้อถุงจาก |       |                         |
|                | บจก.ไทยพลาสติกฟิล์ม |       |                         |
|                |                  |       |                         |
|                | - เจ้าหนี้การค้า     |       |                         |
+----------------+------------------+-------+-------------------------+
| 4. บจก.        | -                | 3     | เป็นธุรกรรมซ              |
| ไทยพลาสต       | บริษัทและบริษ       | 76.32 | ื้อขายที่สนับสนุนธุรกิจปกติของบร |
| ิกโปรดักส์(มีกรรมก | ัทย่อยจ่ายค่าซื้อถุงบรร |       | ิษัทตามราคาตลาดโดยเป็นรายก |
| ารบางท่านร่วมกัน) | จุปูนสำหรับการส่งออก | 48.46 | ารซื้อขายที่กระทำอย่างต่อเนื่อง |
|                | จาก บจก.         |       |                         |
|                | ไทยพลาสติกโปรดักส์  |       |                         |
|                |                  |       |                         |
|                | - เจ้าหนี้การค้า     |       |                         |
+----------------+------------------+-------+-------------------------+
| 5.บมจ.บ        | -                | 1     | เป็นธุร                   |
| างกอกสหประกันภัย | บริษัทแล           | 55.52 | กรรมบริการที่สนับสนุนธุรกิจปกต |
| (มีกรรมก        | ะบริษัทย่อยจ่ายค่าเบี้ย |       | ิของบริษัทตามราคาตลาดโดยเป |
| ารบางท่านร่วมกัน) |                  |       | ็นรายการที่กระทำอย่างต่อเนื่อง |
|                | ประกันภัยให้บมจ.    |       |                         |
|                | บางกอก           |       |                         |
|                |                  |       |                         |
|                | สหประกันภัย        |       |                         |
+----------------+------------------+-------+-------------------------+
| 6. บมจ.        | -                | 10.24 | เป็นการจ่า                |
| บางกอกสหป      | บริษัทแล           |       | ยชำระค่าเบี้ยประกันชีวิตเป็นธุร |
| ระกันชีวิต(มีกรรมก | ะบริษัทย่อยจ่ายค่าเบี้ย |       | กรรมบริการที่สนับสนุนธุรกิจปกต |
| ารบางท่านร่วมกัน) |                  |       | ิของบริษัทตามราคาตลาดโดยเป |
|                | ประกันชีวิต ให้แก่    |       | ็นรายการที่กระทำอย่างต่อเนื่อง |
|                | บมจ. บางกอก      |       |                         |
|                |                  |       |                         |
|                | สหประกันชีวิต       |       |                         |
+----------------+------------------+-------+-------------------------+

ขั้นตอนการอนุมัติการทำรายการระหว่างกัน

การทำรายการที่อาจมีความขัดแย้งทางผลประโยชน์ของบริษัท และบริษัทย่อย อยู่ภายใต้กฎ
ระเบียบและข้อบังคับ ของตลาดหลักทรัพย์แห่งประเทศไทย
และของสำนักงานคณะกรรมการกำกับหลักทรัพย์และตลาดหลักทรัพย์
บริษัทได้ทำการตรวจสอบและดูแลธุรกรรมที่เกิดขึ้นอย่างใกล้ชิดโดยใช้กลไกราคาตลาดเป็นเกณฑ์อ้างอิง
โดยกรรมการผู้มีส่วนได้เสียที่เกี่ยวข้องกับผลประโยชน์ดังกล่าวไม่มีส่วนในการตัดสินใจเกี่ยวกับรายการระหว่างกันที่เกิดขึ้น

คณะกรรมการบริษัทได้จัดให้ขั้นตอนการอนุมัติรายการที่อาจมีความขัดแย้งทางผลประโยชน์อยู่ภายใต้กรอบจริยธรรมที่ดี
โดยผ่านการกลั่นกรองจากคณะกรรมการตรวจสอบโดยคำนึงถึงประโยชน์ของบริษัทและผู้ถือหุ้นเป็นหลัก
และดูแลให้การปฏิบัติเป็นไปตามเกณฑ์ของตลาดหลักทรัพย์แห่งประเทศไทย
และของสำนักงานคณะกรรมการกำกับหลักทรัพย์และตลาดหลักทรัพย์
ตลอดจนพิจารณาการเปิดเผยข้อมูลการทำรายการที่อาจมีความขัดแย้งทางผลประโยชน์ต่อสาธารณชนให้มีความถูกต้องและครบถ้วน
โดยหากมีรายการที่อาจมีความขัดแย้งทางผลประโยชน์เกิดขึ้น
ก็จะใช้กลไกราคาตลาดเป็นเกณฑ์ในการพิจารณาการทำรายการ

นโยบายเกี่ยวกับรายการระหว่างกันในอนาคต

บริษัทคาดว่าจะยังคงมีธุรกรรมรายการระหว่างกันกับบริษัทย่อย กิจการร่วมค้า บริษัทร่วม
และบริษัทที่เกี่ยวข้องอื่นๆเกิดขึ้นในอนาคต
เนื่องจากเป็นรายการธุรกิจปกติและไม่มีการถ่ายเทผลประโยชน์กับบริษัทหรือบุคคลที่เกี่ยวข้อง
โดยบริษัทยึดมั่นในการปฏิบัติตามกฎเกณฑ์ของตลาดหลักทรัพย์แห่งประเทศไทยและหน่วยงานที่เกี่ยวข้อง
และคำนึงถึงความสมเหตุสมผลในเงื่อนไขและราคาที่เป็นธรรมเป็นหลัก